বাঘমেলৰ কাৰ্যবিৱৰণী (মূল: আনিসুল হক) ভাবানুবাদ- নীলাক্ষি দেৱী ডেকা – ফটাঢোল\nJune 1, 2020 অনুবাদ\t25 Comments\nবাঘমেলৰ কাৰ্যবিৱৰণী (মূল: আনিসুল হক) ভাবানুবাদ- নীলাক্ষি দেৱী ডেকা\nকথাবোৰ শুনাত সাধু যেন লাগিলেও আচলতে সঁচা কথাই। এখন জনবহুল দেশৰ এঠাইত আছিল এখন বিশাল চিৰিয়াখানা, তাত আন আন জন্তুৰ লগতে আছিল বহু প্ৰজাতিৰ বাঘ যি আমাৰ বনৰ ৰজা। এদিন হ’ল কি সেই চিৰিয়াখানাৰ বাঘবোৰৰ মন হ’ল এখন বাঘমেল মানে ৰাজহুৱা সভা পতাৰ। ভবা মতেই কাম, চিৰিয়াখানাৰ সমূহ বাঘৰ মাজত এখন মেলৰ আহ্বান কৰা হ’ল। যথা সময়ত এজোপা আঁহতগছৰ তলৰ মুকলি ঠাইখিনিত বাঘবোৰ সমবেত হ’ল। আৰম্ভণিতে সভাৰ উদ্দেশ্য ব্যাখ্যা কৰি এটা বাঘে ক’বলৈ ধৰিলে,\n“আজিৰ সভাত সমবেত ৰাইজ, আপোনালোক সকলোকে আজিৰ সভালৈ স্বাগতম জনাইছোঁ। আপোনালোক সকলোৱেই এইবিষয়ে ভালকৈয়ে জ্ঞাত যে আমাৰ ব্ৰাঘ্যসমাজৰ পৰা বাঘবোৰ এজন এজনকৈ হেৰাই যাব ধৰিছে। এনে লাগে যেন আকাশৰ পৰা এটা এটাকৈ উজ্জ্বল নক্ষত্ৰহে খহি পৰিছে। আমি এতিয়ালৈকে আমাৰ যিসকল সংগীক চিৰদিনৰ বাবে হেৰুৱাই পেলালোঁ তেওঁলোকৰ শূণ্যস্থান কাহানিবা পূৰ হ’ব জানো? এইযে বাঘৰ সংখ্যা উদ্বেগজনক হাৰত কমিবলৈ ধৰিছে এইটো আমি কোৱা কথা নহয়, স্বয়ং মানুহে কৰা জৰীপৰ তথ্যহে! এইযে বাঘবোৰৰ মৃত্যু ঘটিছে সেইটো কেৱল আমাৰ বাবেই নহয়, সমগ্ৰ পৃথিৱীৰ বাবেই এক অপূৰণীয় ক্ষতি। এই গুৰুতৰ বিষয়টোৰ সন্দৰ্ভত আলোচনা কৰিবৰ বাবেই আজিৰ সভাখন আহ্বান কৰা হৈছে”।\nসভাত উপস্থিত বাঘবোৰৰ মাজত গুণগুণণি আৰম্ভ হ’ল। বাঘবোৰৰ দুৰ্দশাগ্ৰস্ত অৱস্থাৰ বিষয়ে জানি সকলো বাঘ শোকগ্ৰস্ত হ’ল। নাহৰফুটুকী, লতামাকৰি, চিতাবাঘ, ঘোং আৰু এতিয়ালৈকে বাচি ৰোৱা অৱশিষ্ট ঢেকীয়াপতীয়াকেইটাইও দুখত চকুপানী টুকিবলৈ ধৰিলে। কিন্তু সকলোতকৈ বেছি কন্দাকটা কৰিবলৈ আৰম্ভ কৰিলে মেকুৰীয়ে। ইপিনে যোৱা কেইবাদিনো ধৰি ৰাতি ৰাতি মেকুৰীৰ কান্দোনৰ কোবত চিৰিয়াখানাৰ পশুপক্ষী একোৱেই শান্তিত এঘুমতি মাৰিব পৰা নাই। মেকুৰীৰ কান্দোনত বিৰক্ত হোৱা এটা বুঢ়া বেমাৰী বাঘে কাষৰ বাঘটোক ফুচফুচাই ক’লে,\n“ইস, এওঁৰ ৰোদনৰ কোব নোচোৱানো কিয়! এতিয়া মাকতকৈ মাহীয়েকৰ হে দৰদ বেছি হ’লগৈ! ইটোতকৈ সিটো চৰা!”\nতেনেতে এটা বাঘে হঠাৎ ‘হাউম’ বুলি গৰজি উঠি থিয় দিলে। বয়সত তৰুণ এই প্ৰতিবাদী বাঘটো বহি আছিল সভাৰ পাছফালে। প্ৰচণ্ড ক্ষোভত হুংকাৰ দি বাঘটোৱে ক’বলৈ ধৰিলে,\n“এনেকৈ বহি বহি কন্দাকটা কৰি থাকিলে কিদাল হব? এই দুখ-যন্ত্ৰণাক আমি আমাৰ শক্তিলৈ পৰিৱৰ্তিত কৰিবই লাগিব। আমি প্ৰতিশোধ ল’ম। বনৰ ৰজা বাঘ হৈ সামান্য ভাইৰাছৰ হাতত পৰাজয় বৰণ কৰিলে কেনেকৈ হ’ব!”\nঅন্য এটা বয়স্ক বাঘে মন্তব্য কৰিলে,\n“কেৱল ভাইৰাছৰ হাতত নহয়, আচলতে মানুহৰ হাততহে পৰাস্ত হৈছোঁ আমিবোৰ।”\nপ্ৰতিবাদী সত্তাৰ তৰুণ বাঘটোৱে উত্তৰ দিলে,\n“আমাৰ শত্ৰু যিয়েই নহওক লাগে এতিয়া আৰু কথাৰে কাম মুঠেই নচলিব। আমি বাঘবোৰেও সপোন দেখিব লাগিব। আমি কল্পলোকত প্ৰকল্প গঢ়ি তুলিব পাৰিব লাগিব। আমি চিৰদিন চিৰিয়াখানাত এনেদৰে বন্দী জীৱন কটাব নোৱাৰোঁ। এইবাৰ আমি নিজে চিৰিয়াখানা গঢ়ি তুলিম আৰু আমাৰ চিৰিয়াখানাত আমি মানুহক ৰাখিম। ক’লা মানুহ, বগা মানুহ, ওখ মানুহ, চাপৰ মানুহ, গাইমুৱা মানুহ, দঢ়ীয়া মানুহ। মুঠতে সকলো প্ৰজাতিৰ মানুহ আমি আমাৰ চিৰিয়াখানাত ৰাখিম।”\n“আমি আমাৰ চিৰিয়াখানাত কোনো অনিয়ম নাৰাখোঁ। আমাৰ চিৰিয়াখানা শৃংখলাবদ্ধ আৰু সুপৰিচালিত হ’ব।”\nএটা বাঘে মন্তব্য কৰিলে।\n“চিৰিয়াখানাৰ মানুহৰ কাৰণে অনা মাছ-মাংস, শাক-পাচলিৰ আমি অলপো চান নাকাঢ়োঁ। কাৰণ আমি হৈছোঁ বাঘ, আৰু বাঘে মৰি গলেও ঘাঁহ নাখায়।”\nমাংসৰ উল্লেখত নাহৰফুটুকীৰ জিভাৰ পানী ওলাই মাটিত পৰিল।\n“আমি মানুহবিলাকক সময়মতে ভেকচিন দিম যাতে কোনো ভাইৰাছে মানুহক আক্ৰমণ কৰি অসময়ত মৃত্যু ঘটাব নোৱাৰে।” ঘোং এটাই মন্তব্য দিলে।\nতেনেতে এটা বাঘে প্ৰশ্ন কৰিলে,\n“বাৰু এটা কথা কোৱাচোন, আমি মানুহক ভেকচিনবোৰ দিম কেনেকৈ? তাহাঁতৰ ওচৰলৈ গৈ, নে আমাক যিদৰে দূৰৈৰ পৰা গুলী মাৰি দিয়ে তেনেকৈ দিম?”\n“মানুহ বৰ হিংস্ৰ প্ৰাণী। তাৰ ওচৰলৈ যোৱাটো বৰ ঠিক কথা নহ’ব। দূৰৈৰ পৰা গুলী মাৰি দিয়াটোৱেই উত্তম হ’ব।”\nআন এটা বাঘে ক’লে।\n“আৎছা, চিৰিয়াখানালৈ মানুহ চাপ্লাই দিয়াৰ ঠিকাটো কোনে পাব?”\n“বাঘবোৰৰ মাজৰেই কোনোবাই পাব আৰু!” ঢেঁকীয়াপতিয়া বাঘে গহীনাই মন্তব্য দিলে।\n“মানুহ চাপ্লাই দিয়াৰ ঠিকা ল’বলৈ কোনোবাই মানুহৰ খাদ্যত বিষ মিহলাব নেকি?” লতামাকৰি বাঘে প্ৰশ্ন কৰিলে।\n“নাই, নাই! আমি কেতিয়াও তেনে নকৰোঁ। সভাত উপস্থিত সকলো বাঘে সমস্বৰে উত্তৰ দিলে।\n“কিন্তু আমাৰ যদি ভোক লাগে বা চিকাৰ কৰাৰ ইচ্ছা হয় তেতিয়া আমি দুই এটা মানুহ মাৰি খাব পাৰিমনে?”\nএটা বাঘে প্ৰশ্ন কৰিলে।\n“ৰক্ষকেই যদি ভক্ষক হয় তেন্তে ৰক্ষা কৰিবনো কোনে? মোৰ ভাব হয় আমি বনাবলৈ ওলোৱা চিৰিয়াখানা মানুহে বনোৱা চিৰিয়াখানাৰ দৰেই ভয়াবহ হ’ব।” এটা বাঘে মন্তব্য কৰিলে।\n“নহয় নহয়! সেইটো হ’বলৈ দিব নোৱাৰি!” আকৌ গোটেইবোৰ বাঘে সমস্বৰে ক’লে।\n“আমি মানৱ চিকিৎসালয় গঢ়ি তুলিম। চিৰিয়াখানাৰ অসুস্থ মানুহবোৰক তাতেই চিকিৎসা কৰিম।”\n“তেনে হস্পিতাল মানুহে বনাই ৰাখিছেই দেখোন। আমি মানুহবোৰক তালৈ নিলেই হয় চোন!”\n“নাই নাই তালৈ নিব নোৱাৰি। ভাল চিকিৎসা পোৱা হস্পিতালবোৰলৈ সাধাৰণ মানুহক নিব নোৱাৰি আৰু সাধাৰণ মানুহক চিকিৎসা কৰাব পৰা হস্পিতালবোৰত ভাল চিকিৎসাই পোৱা নাযায়! গতিকে চিৰিয়াখানাৰ মানুহৰ চিকিৎসাৰ ভাৰো আমি আমাৰ নিজৰ কান্ধত তুলি ল’ব লাগিব।”\nআলোচনাৰ মাজতেই কোন কোন মানুহক চিৰিয়াখানাত ৰখা হ’ব তাৰ এখন তালিকাও বাঘবিলাকে বনাই পেলালে। তালিকাত ৰাখিবলৈ নানান খ্যাতিমান মানুহৰ নাম উচ্চাৰিত হ’ল। বিয়াগোম ৰাজনৈতিক নেতাৰ পৰা চিনেমাৰ তাৰকালৈকে বহুতে তালিকাত স্থান পালে। কিন্তু সকলোতকৈ বেছি ভোট পালে জনৈক বৰুৱা বোলা এজনে। তেওঁ ইতিমধ্যে বহুত মানুহক হত্যা কৰিছে আৰু তেওঁ থাকে জংঘলতেই গতিকে সহজতে ধৰাৰো সুবিধা আছে। অন্য বিখ্যাত মানুহ দুজনমান পালেও বেয়া নাছিল কিন্তু তেওঁলোকক জনবসতিপূৰ্ণ অঞ্চলৰ পৰা ধৰি অনাটোৱেই অলপ অসুবিধাৰ কথা। হঠাতে সৰু বাঘ এটাই অন্য এটা প্ৰসঙ্গ উত্থাপন কৰিলে,\n“চিৰিয়াখানাৰ মানুহৰ মাজত মহামাৰী দূৰ কৰিবলৈ আমি কি ব্যৱস্থা ল’ব পাৰোঁ? যদি ডেংগু, মেলেৰীয়া বা কভিড 19ৰ দৰে বেমাৰে আক্ৰমণ কৰে”?\n“কভিড 19 ৰ পৰা বচাৰ উপায় এতিয়ালৈকে মানুহেই উলিয়াব পৰা নাই, আমিনো কেনেকৈ উলিয়াম? বাকীবোৰৰ পৰা বাচি থাকিবলৈ হ’লে প্ৰথমতে মহ মৰাৰ ব্যৱস্থা ল’ব লাগিব।” এটা বুঢ়া বাঘে মন্তব্য দিলে।\n“মহ মাৰিবনো কোনে?”\n“আমাৰ মাজৰ এজনক মেয়ৰ বনাব লাগিব।”\n“মেয়ৰ হ’বনো কোন?”\n“যি মহ মাৰিব পাৰে।”\n“বাঘেনো আৰু মহ মাৰিব পাৰিবনে!”\nএইটো কথা শুনি সকলো বাঘ বহুসময় নীৰৱে বহি ৰ’ল। শেষত এটা বাঘে লাহেকৈ মন্তব্য কৰিলে,\n“আমি আমাৰ চিৰিয়াখানাত কোনো ভাল মানুহ কেতিয়াও নাৰাখোঁ। যি মানুহে মানুহৰ তেজৰ সোৱাদ পাইছে তেনে মানুহকহে ৰাখিম। এইবোৰ ভয়ংকৰ মানুহ। এইবোৰ মানুহক মহ নালাগে কোনো ভাইৰাছেও মাৰিব নোৱাৰে। ইহঁতক মহে কামুৰিলে ওলোমাই মহ নিজেই মৰি যাব!”\n« ভিক্ষাৰী- দিপাংকৰ দত্ত\nলকডাউন পদ্য : শংকৰ শৰ্মা »\nবঢ়িয়া লাগিল বা।\nধন্যবাদ ৰাজশ্ৰী 😊\nবৰ সাৱলীল অনুবাদ বা৷ লেখাৰ চিলেকচন বৰ বঢ়িয়া৷\nধন্যবাদ চাবিনা। এইবোৰ কথাৰ পৰাই লিখিবলৈ উৎসাহ পাওঁ।\nখুব ভাল লাগিল নীলাক্ষি বা\nধন্যবাদ চন্দনা ❤\nধন্যবাদ কাবেৰীবা 😊\nবহুত ভাল অনুবাদ নীলাক্ষী!\nবঢ়িয়া৷ বেলেগ ভাষাাৰ ওপৰত আপোনাৰ ভাল দখল আছে\nধন্যবাদ ধূৰ্জ্জটি 😊\nঅশেষ ধন্যবাদ জনালোঁ দাদা 🙏\nখুব ভাল লাগিল। আমাক ন ন অনুবাদৰ সোৱাদ দি যাওক।\nআপোনালোকৰ দৰে শুভাকাংক্ষীৰ উৎসাহতেই লিখোঁ আচলতে। ধন্যবাদ জনালোঁ🙏\nবৰ ভাল লাগিল সঁচাকৈয়ে। সুন্দৰ অনুবাদ।\nধন্যবাদ পূৰৱী 😊\nধন্যবাদ ভূপালী 🙂\nবৰ ভাল লাগিল ৷ অনুবাদ সুন্দৰ


एक साल में बाइबल - ইণ্ডিয়ান ৰিভাইচ ভাৰচন - जून 17\n২ রাজাবলি 22:1-20\n1. আঠ বছৰ বয়সত যোচিয়া ৰজা হৈছিল আৰু যিৰূচালেমত একত্ৰিশ বছৰ ৰাজত্ব কৰিছিল; তেওঁৰ মাকৰ নাম আছিল যিদীদা; তেওঁ বস্কতৰ অদায়াৰ জীয়েক আছিল।\n2. যিহোৱাৰ দৃষ্টিত যি ভাল, যোচিয়াই তাকে কৰিছিল আৰু তেওঁৰ পূর্বপুৰুষ দায়ুদৰ সকলো পথত চলিছিল। সেই পথৰ পৰা সোঁ কি বাওঁ কোনোফালে ঘূৰা নাছিল।\n3. যোচিয়াৰ ৰাজত্বৰ ওঠৰ বছৰত, তেওঁ মচুল্লমৰ নাতি অচলিয়াৰ পুত্ৰ ৰজাৰ লেখক চাফনক এই কথা কৈ যিহোৱাৰ গৃহলৈ পঠাই দিলে,\n4. “আপুনি প্রধান পুৰোহিত হিল্কিয়াৰ ওচৰলৈ যাওঁক আৰু তেওঁক কওঁক যে লোকসকলৰ পৰা পোৱা যিহোৱাৰ গৃহলৈ অনা যি ধন মন্দিৰ-ৰক্ষকসকলে জমা কৰে, তাৰ যেন হিচাপ কৰে।\n5. সেই ধন যিহোৱাৰ গৃহত নিযুক্ত তত্বাৱধায়কসকলৰ হাতত দিয়া হওঁক আৰু তেওঁলোকে মন্দিৰৰ ভগ্ন স্থান মেৰামতি কৰিবলৈ সেই ধনেৰে যিহোৱাৰ গৃহত কাম কৰা বনুৱাসকলৰ মজুৰি দিয়ক।\n6. কাঠমিস্ত্রী, ঘৰ নির্মাতা আৰু ৰাজমিস্ত্ৰীসকলক মজুৰি দিয়ক; তাৰ উপৰি মন্দিৰ মেৰামতিৰ কাৰণে যেন কাঠ আৰু কটা শিল আদি কিনে।”\n7. কিন্তু তেওঁলোকৰ হাতত যি ধন দিয়া হ’ল, তাৰ হিচাপ তেওঁলোকে দিয়াৰ প্রয়োজন নাই। কিয়নো তেওঁলোকে বিশ্বাসীৰূপে কাৰ্য কৰিছিল।\n8. প্রধান পুৰোহিত হিল্কিয়াই লেখক চাফন লিখকক ক’লে, “মই যিহোৱাৰ গৃহত ব্যৱস্থা পুস্তকখন পালোঁ।” হিল্কিয়াই পুস্তকখন চাফনক দিয়াৰ পাছত তেওঁ তাক পঢ়িলে।\n9. তাৰ পাছত চাফনে পুস্তকখন লৈ ৰজাৰ ওচৰলৈ গ’ল আৰু এই সংবাদ দিলে, “আপোনাৰ দাসবোৰে মন্দিৰত পোৱা ধন বাহিৰ কৰি যিহোৱাৰ গৃহৰ তদাৰক কৰা তত্বাৱধায়কসকলৰ হাতত দিলে।”\n10. লেখক চাফনে ৰজাক এই কথাও জনালে, “প্রধান পুৰোহিত হিল্কিয়াই মোক এখন পুস্তক দিছে।” এইবুলি কৈ চাফনে ৰজাৰ আগত তাক পাঠ কৰিবলৈ ধৰিলে।\n11. ব্যৱস্থা পুস্তকত যি লিখা আছিল, তাক শুনি ৰজাই নিজৰ কাপোৰ ফালিলে।\n12. ৰজাই পুৰোহিত হিল্কিয়াক, চাফনৰ পুত্ৰ অহীকামক, মীখায়াৰ পুত্ৰ অকবোৰক, লেখক চাফনক আৰু ৰজাৰ নিজ দাস অচায়াক আজ্ঞা দি ক’লে,\n13. “আপোনালোক যাওঁক আৰু এই যি পুস্তকখন পোৱা গৈছে, তাত যিবোৰ কথা লিখা আছে সেই সকলোবোৰৰ সম্বন্ধে আপোনালোকে গৈ মোৰ কাৰণে, লোকসকলৰ কাৰণে আৰু সমগ্র যিহূদা দেশৰ কাৰণে যিহোৱাৰ ওচৰত সোধক; কিয়নো আমাৰ বিৰুদ্ধে যিহোৱা ক্ৰোধত প্ৰজ্বলিত হৈছে; কাৰণ আমাৰ পূর্বপুৰুষসকলে এই পুস্তকৰ কথাবোৰ নুশুনিলে আৰু আমাৰ সম্বন্ধে পালন কৰিবৰ কাৰণে যি সকলো কথা লিখা আছে, সেই অনুসাৰে তেওঁলোকে কার্য নকৰিলে।”\n14. এই কথা শুনি পুৰোহিত হিল্কিয়া, অহীকামক, অকবোৰ, চাফন আৰু অচায়াই ভাৱবাদিনী হুল্দাৰ ওচৰলৈ গ’ল। হুল্দা আছিল বস্ত্র ৰখীয়া চল্লুমৰ ভার্যা আৰু চল্লুম আছিল হৰ্হচৰ নাতি তিকবাৰ পুত্ৰ। হুল্দাই যিৰূচালেমৰ দ্বিতীয় অংশত বাস কৰিছিল। তেওঁলোকে ভাৱবাদিনী হুল্দাৰ লগত কথোপকথন কৰিলে।\n15. তেওঁ তেওঁলোকক ক’লে, “ইস্ৰায়েলৰ ঈশ্বৰ যিহোৱাই এই কথা কৈছে: ‘মোৰ ওচৰলৈ তোমালোকক পঠোৱা জনক কোৱাগৈ যে,\n16. “যিহোৱাই এই কথা কৈছে, ‘চোৱা, যিহূদাৰ ৰজাই পুস্তকখনত লিখা যি সকলো কথা পঢ়িলে, মই সেই অনুসাৰেই এই ঠাই আৰু ইয়াৰ লোকসকলৰ ওপৰত অমঙ্গল আনিম।\n17. কাৰণ তেওঁলোকে মোক ত্যাগ কৰি আন দেৱ-দেৱীৰ উদ্দেশ্যে ধূপ জ্বলালে আৰু তেওঁলোকৰ সকলো কৰ্মৰ দ্বাৰাই মোক ক্রোধিত কৰিলে। সেয়ে এই ঠাইৰ বিৰুদ্ধে মোৰ ক্ৰোধ প্ৰজ্বলিত হ’ব আৰু তাক নুমুৱা নহ’ব’।”\n18. কিন্তু যিজনে যিহোৱাৰ ইচ্ছা সুধিবৰ কাৰণে আপোনালোকক পঠাইছে, সেই যিহূদাৰ ৰজাক আপোনালোকে ক’ব যে, ‘ইস্ৰায়েলৰ ঈশ্বৰ যিহোৱাই এইদৰে কৈছে: ‘তুমি সেই সকলো কথা শুনিলা।’\n19. তোমাৰ অন্তৰ কোমল আছিল কাৰণে যেতিয়া তুমি মই এই ঠাই আৰু ইয়াৰ লোকসকলৰ বিৰুদ্ধে কোৱা ধ্বংস আৰু শাওৰ কথা শুনিলা, তেতিয়া তুমি যিহোৱাৰ সন্মুখত নম্র থ’লো; নিজৰ কাপোৰ ফালি মোৰ সন্মুখত কান্দি শোক কৰিলা; সেয়ে ময়ো তোমাৰ প্রার্থনা শুনিলো’ - যিহোৱাই এই কথা প্রকাশ কৰিলে।\n20. ‘এই কাৰণতে শুনা, মই তোমাক তোমাৰ পূর্বপুৰুষসকলৰ ওচৰলৈ লৈ যাম; তোমাক শান্তিৰে মৈদাম দিয়া হ’ব। এই ঠাই আৰু ইয়াৰ লোকসকলৰ ওপৰত মই যি অমঙ্গল আনিম, তোমাৰ চকুৱে তাক নেদেখিব’।” তেতিয়া লোককেইজনে হুল্দাৰ এই বার্তা লৈ ৰজাৰ ওচৰলৈ উলটি গ’ল।\n২ রাজাবলি 23:1-37\n1. পাছত ৰজা যোচিয়াই মানুহ পঠাই যিহূদা আৰু যিৰূচালেমৰ সকলো বৃদ্ধ পৰিচাৰকসকলক মাতি একত্রিত কৰিলে।\n2. যিহূদা আৰু যিৰূচালেমৰ সকলো লোকক, পুৰোহিত আৰু ভাববাদীসকলক, সাধাৰণ লোকৰ পৰা গণ্যমান্য ব্যক্তি সকলোকে লগত লৈ ৰজা যিহোৱাৰ গৃহলৈ গ’ল। তাৰ পাছত তেওঁ যিহোৱাৰ গৃহত যি বিধান পুস্তকখন পোৱা গৈছিল, তাৰ সকলো কথা লোকসকলক পঢ়ি শুনালে।\n3. স্তম্ভটোৰ ওচৰত থিয় হৈ ৰজা যোচিয়ই যিহোৱাৰ পথত চলি সকলো মন আৰু প্ৰাণেৰে যিহোৱাৰ সকলো আজ্ঞা, বিধান আৰু নির্দেশবোৰ মানি চলিবৰ কাৰণে এক প্ৰতিজ্ঞা কৰিলে। এই পুস্তকখনত লিখা বিধানৰ সকলো কথা নিশ্চয়কৈ পালন কৰিবলৈ যিহোৱাৰ সন্মুখত এক প্ৰতিজ্ঞা কৰিলে। তাতে সকলো লোকে ৰজাৰ কথাত সহমত হৈ থিয় দিলে।\n4. ৰজাই তেতিয়া যিহোৱাৰ মন্দিৰৰ পৰা বাল দেৱতা আৰু আচেৰা, আকাশৰ সকলো তৰাবোৰৰ সেৱা-পূজাৰ কাৰণে সজা পাত্ৰবোৰ বাহিৰ কৰিবৰ কাৰণে প্রধান পুৰোহিত হিল্কিয়াক, তেওঁৰ অধীনত থকা আন আন পুৰোহিতসকলক আৰু দ্বাৰ-ৰক্ষকসকলক আদেশ দিলে। তেওঁ সেইবোৰ যিৰূচালেমৰ বাহিৰত কিদ্ৰোণ উপত্যকাৰ মুকলি ঠাইত পুৰি দিলে আৰু ছাঁইবোৰ বৈৎএললৈ লৈ গ’ল।\n5. যিহূদাৰ নগৰবোৰৰ ওখ ঠাইত থকা মঠবোৰত ধূপ জ্বলাবৰ কাৰণে আৰু যিৰূচালেমৰ চাৰিওফালৰ ঠাইবোৰত বাল দেৱতা, সূর্য, চন্দ্র, গ্রহ-নক্ষত্র, আকাশৰ সকলো তৰাবোৰৰ উদ্দেশ্যে ধূপ জ্বলাবৰ কাৰণে যিহূদাৰ ৰজাসকলে যি সকলো মূর্তিপূজাকাৰী পুৰোহিতসকলক মনোনীত কৰিছিল, তেওঁলোকক তেওঁ সেই ঠাইবোৰৰ পৰা আতৰালে।\n6. তেওঁ যিহোৱাৰ গৃহৰ পৰা আচেৰা মূৰ্ত্তিটো বাহিৰ কৰি, যিৰূচালেমৰ পৰা কিদ্ৰোণ উপত্যকালৈ নি তাত পুৰি পেলালে। তাৰ পাছত তাক কোবাই কোবাই গুড়ি কৰি তাৰ ধূলি সাধাৰণ জনতাৰ মৈদামৰ ওপৰত ছটিয়াই দিলে।\n7. যিহোৱাৰ গৃহত দেৱদাসসকল থকা কোঁঠাবোৰ তেওঁ ভাঙি পেলালে। সেই কোঁঠাবোৰত মহিলাসকলে আচেৰাৰ কাৰণে কাপোৰ বৈছিল।\n8. ৰজা যোচিয়াই যিহূদাৰ নগৰবোৰৰ সকলো পুৰোহিতক যিৰূচালেমলৈ আনিলে আৰু গেবাৰ পৰা বেৰ-চেবা পর্যন্ত যি সকলো ওখ ঠাইৰ মঠবোৰত পুৰোহিতসকলে ধূপ জ্বলাইছিল, তেওঁ সেই সকলোবোৰ ঠাই অপবিত্র কৰি দিলে। তেওঁ দুৱাৰবোৰৰ ওচৰত থকা ওখ ঠাইৰ মঠবোৰ ধ্বংস কৰিলে; যিৰূচালেম নগৰৰ যিহোচূৱা নামৰ এজন ৰাজ্যপালে নির্মাণ কৰা যিহোচূৱা দুৱাৰৰ প্রৱেশ পথত যি সকলো ওখ ঠাইত মঠবোৰ আছিল, তেওঁ সেই সকলোকে ভাঙি পেলালে। এই মঠবোৰ নগৰলৈ সোমাই যোৱা নগৰৰ প্রধান দুৱাৰৰ বাওঁফালে আছিল।\n9. ওখ ঠাইৰ মঠবোৰৰ পুৰোহিতসকলক যদিও যিৰূচালেমত যিহোৱাৰ যজ্ঞবেদীত সেৱা-কার্য কৰিবলৈ দিয়া হোৱা নাছিল, কিন্তু তেওঁলোকে আন পুৰোহিতসকলৰ দৰে খমীৰ নিদিয়া পিঠা খাব পাৰিছিল।\n10. কোনেও যাতে মোলক দেৱতাৰ উদ্দেশ্যে নিজৰ পুতেক বা জীয়েকক হোমবলি দিব নোৱাৰে, সেয়ে ৰজা যোচিয়াই বিন-হিন্নোমৰ উপত্যকাত থকা তোফৎ নামৰ পূজাৰ ঠাইক অপবিত্র কৰি দিলে।\n11. যিহূদাৰ ৰজাসকলে যি সকলো ঘোঁৰা আৰু ৰথবোৰ সূর্যৰ পূজাৰ অর্থে দিছিল, যোচিয়াই সেই ঘোঁৰাবোৰক দূৰ কৰিলে আৰু ৰথবোৰ পুৰি পেলালে। ঘোঁৰাবোৰক নাথন-মেলক নামৰ এজন গৃহাধ্যক্ষৰ কোঁঠাৰ ওচৰত, যিহোৱাৰ গৃহৰ প্রৱেশ পথৰ ওচৰৰ এডোখৰ ঠাইত ঘোঁৰাবোৰক ৰখা হৈছিল।\n12. ৰাজপ্রাসাদৰ চালত ৰজা আহজৰ ওপৰ কোঁঠালিৰ ওপৰত যিহূদাৰ ৰজাসকলে যি সকলো বেদী নির্মাণ কৰিছিল আৰু যিহোৱাৰ মন্দিৰৰ দুখন চোতালত মনচিয়ে যি বেদীবোৰ নির্মাণ কৰিছিল, ৰজা যোচিয়াই সেই সকলোবোৰ ভাঙি পেলালে। তেওঁ সেইবোৰ ভাঙি টুকুৰা-টুকুৰ কৰি কিদ্ৰোণ উপত্যকাত পেলাই দিলে।\n13. ভ্রষ্টাচাৰ পাহাৰৰ দক্ষিণে যিৰূচালেমৰ পূবফালে যি সকলো মঠ ওখ ঠাইবোৰত আছিল, সেইবোৰক যোচিয়াই অপবিত্র কৰিলে। ইস্রায়েলৰ ৰজা চলোমনে চীদোনীয়াসকলৰ ঘৃণ্য দেৱী অষ্টাৰেতৰ কাৰণে, মোৱাবীয়াসকলৰ ঘৃণ্য দেৱতা কমোচৰ কাৰণে আৰু অম্মোনৰ লোকসকলৰ ঘৃণ্য দেৱতা মিল্কমৰ কাৰণে এই সকলো ওখ ঠাইৰ মঠবোৰ তৈয়াৰ কৰিছিল।\n14. ৰজা যোচিয়াই পূজাৰ শিলৰ স্তম্ভবোৰ ভাঙি পেলালে আৰু আচেৰা মুৰ্ত্তিবোৰো কাটি পেলালে। সেই ঠাইবোৰ মানুহৰ অস্থিৰে পূর্ণ কৰি ঢাকি দিলে।\n15. ইস্রায়েলক পাপ কার্যত লিপ্ত কৰোঁৱা নবাটৰ পুত্র যাৰবিয়ামে বৈৎএলত যি বেদী আৰু ওখ ঠাইৰ মঠ নির্মাণ কৰিছিল, তাক যোচিয়াই ভাঙি পেলালে। তেওঁ মঠৰ বেদী জুইৰে পুৰি তাক মাৰি মাৰি গুড়া কৰি পেলালে। আচেৰা মুৰ্ত্তিটোও জুইৰে পুৰিলে।\n16. তাৰ পাছত তেওঁ চাৰিওফালে চালে আৰু পাহাৰৰ কাষত থকা সমাধিস্থল দেখা পালে। তেওঁ মানুহ পঠাই সেই সমাধিবোৰৰ পৰা অস্থিবোৰ উলিয়াই অনালে আৰু সেইবোৰ বেদীৰ ওপৰত পুৰি তাক অপবিত্র কৰিলে। ঈশ্বৰৰ লোকে যি সকলো ঘটনাৰ কথা পূর্বে ঘোষণা কৰিছিল, যিহোৱাৰ সেই বাক্য অনুসাৰেই এই সকলো হ’ল।\n17. ৰজাই সুধিলে, “মই সেই যি স্তম্ভটো দেখা পাইছো, সেইটো কি?” নগৰৰ লোকসকলে ক’লে, “সেইটো ঈশ্বৰৰ লোকৰ মৈদাম। ঈশ্বৰৰ সেই লোকে যিহূদাৰ পৰা আহি বৈৎএলৰ বেদীৰ বিৰুদ্ধে যি যি ঘোষণা কৰিছিল, আপুনিও ঠিক তাকেই কৰিছে।”\n18. তেতিয়া ৰজা যোচিয়াই ক’লে, “সেইটো থাকিবলৈ দিয়া; কোনেও যেন তেওঁৰ হাড়বোৰ আঁতৰ নকৰে।” সেয়ে লোকসকলে তেওঁৰ হাড়বোৰ আৰু যি ভাববাদী চমৰিয়াৰ পৰা আহিছিল, তেওঁৰ হাড়বোৰ যেনেদৰে আছিল, তেনেদৰেই ৰাখিলে।\n19. চমৰিয়াৰ নগৰবোৰত থকা সকলো মন্দিৰ আৰু ওখ ঠাইৰ মঠবোৰ, যি সকলোবোৰ ইস্ৰায়েলৰ ৰজাসকলে নির্মাণ কৰি যিহোৱাক ক্রুদ্ধ কৰি তুলিছিল, যোচিয়াই সেইবোৰ দূৰ কৰি দিলে আৰু তেওঁ বৈৎএলত কৰা সকলো কর্মৰ দৰেই সেইবোৰলৈকো কৰিলে।\n20. মঠবোৰৰ সকলো পুৰোহিতকে যোচিয়াই সেই বেদীবোৰৰ ওপৰত বধ কৰিলে আৰু সেইবোৰৰ ওপৰত মানুহৰ হাড়বোৰ পুৰিলে। তাৰ পাছত তেওঁ যিৰূচালেমলৈ ঘূৰি গ’ল।\n21. ৰজাই সকলো লোকক এই আজ্ঞা দিলে, “বিধান-পুস্তকখনত যেনেকৈ লিখা আছে, তেনেকৈ আপোনালোকে আপোনালোকৰ ঈশ্বৰ যিহোৱাৰ উদ্দেশ্যে ‘নিস্তাৰ-পৰ্ব্ব’ পালন কৰক।\n22. ইস্রায়েলৰ বিচাৰকর্তাসকলৰ শাসন কালত অথবা ইস্রায়েল আৰু যিহূদাৰ ৰজাসকলৰ আমোলত এনে ধৰণৰ নিস্তাৰ-পৰ্ব্ব পালন কেতিয়াও কৰা হোৱা নাছিল।\n23. কিন্তু ৰজা যোচিয়াৰ ৰাজত্বৰ ওঠৰ বছৰত যিৰূচালেমত যিহোৱাৰ উদ্দেশ্যে এই নিস্তাৰ-পৰ্ব্ব পালন কৰা হ’ল।\n24. ইয়াৰ বাহিৰেও, যোচিয়াই ভূত পোহা বা মৃত আত্মাৰ লগত পৰামর্শ কৰা সকলক আঁতৰাই পঠালে। তেওঁ পাৰিবাৰিক দেৱমূর্তিবোৰ, প্রতিমাবোৰ, যিহূদা আৰু যিৰূচালেমত যিবোৰ ঘৃণনীয় বস্তু দেখা পালে, সেই সকলোবোৰ দূৰ কৰিলে। পুৰোহিত হিল্কিয়াই যিহোৱাৰ গৃহত বিধান লিখা যি পুস্তকখন পাইছিল, তাৰ কথাবোৰ যেন পালন কৰা হয়, সেয়ে যোচিয়াই এই কার্য কৰিছিল।\n25. তেওঁ তেওঁৰ সকলো মন, সকলো প্ৰাণ, আৰু সকলো শক্তিৰে মোচিৰ বিধান অনুসাৰে যিহোৱাৰ পথত চলিছিল। তেওঁৰ আগত বা পাছত আন কোনো ৰজা তেওঁৰ দৰে নাছিল।\n26. তথাপিও, মনচিয়ে যি সকলো কাম কৰি যিহোৱাক ক্রুদ্ধ কৰি তুলিছিল, সেইবোৰৰ কাৰণে যিহূদাৰ বিৰুদ্ধে যিহোৱাৰ যি ভয়ঙ্কৰ ক্রোধ প্রজ্বলিত হৈ উঠিছিল, সেই ক্ৰোধৰ পৰা তেওঁ নুঘূৰিল।\n27. সেইবাবে যিহোৱাই ক’লে, “মই মোৰ দৃষ্টিৰ পৰা ইস্ৰায়েলক যেনেকৈ দূৰ কৰিলোঁ, তেনেকৈ যিহূদাকো দূৰ কৰিম। মই যি নগৰক মনোনীত কৰি লৈছিলোঁ, সেই যিৰূচালেমক আৰু যি গৃহৰ সম্বন্ধে মই কৈছিলোঁ, ‘মোৰ নাম তাত থাকিব’ সেই গৃহক মই অগ্রাহ্য কৰিম।\n28. যোচিয়াৰ অন্যান্য সকলো বৃত্তান্ত, তেওঁ কৰা সকলো কাৰ্যৰ কথা জানো “যিহূদাৰ ৰজাসকলৰ ইতিহাস” পুস্তকখনত লিখা নাই?\n29. যোচিয়াৰ ৰাজত্বৰ সময়ত মিচৰৰ ফৰৌণ-নখোৱে ইউফ্রেটিচ নদীৰ তীৰত অচূৰৰ ৰজাৰ বিৰুদ্ধে যুদ্ধ কৰিবলৈ গ’ল। তেতিয়া ৰজা যোচিয়াই যুদ্ধত নখোক লগ পাবলৈ গ’ল আৰু তাতে নখোৱে তেওঁক মগিদ্দোত বধ কৰিলে।\n30. যোচিয়াৰ দাসবোৰে তেওঁৰ শৱটো ৰথত তুলি মগিদ্দোৰ পৰা যিৰূচালেমলৈ লৈ আনিলে আৰু তেওঁৰ নিজৰ মৈদামনিত মৈদাম দিলে। পাছত দেশৰ লোকসকলে যোচিয়াৰ পুত্ৰ যিহোৱাহজক অভিষেক কৰি তেওঁৰ পিতৃৰ পদত ৰজা পাতিলে।\n31. তেইশ বছৰ বয়সত যিহোৱাহজ ৰজা হৈছিল। তেওঁ তিনি মাহ যিৰূচালেমত ৰাজত্ব কৰিছিল; তেওঁৰ মাকৰ নাম আছিল হমূতল। তেওঁ লিব্‌না নিবাসী যিৰিমিয়াৰ জীয়েক আছিল।\n32. যিহোৱাহজে তেওঁৰ পূর্বপুৰুষসকলৰ দৰে যিহোৱাৰ দৃষ্টিত যি বেয়া তাকে কৰিলে।\n33. ফৰৌণ নখোৱে তেওঁক হমাৎ দেশৰ ৰিব্লাত শিকলিৰে বান্ধি আটক কৰি ৰাখিলে, যাতে তেওঁ যিৰূচালেমত ৰাজত্ব কৰিব নোৱাৰে। তাৰ পাছত ফৰৌণ নখোৱে যিহূদা দেশক প্রায় এশ কিক্কৰ ৰূপ আৰু এক কিক্কৰ সোণ জৰিমনা দিবলৈ নিৰূপণ কৰিলে।\n34. ফৰৌণ নখোৱে যোচিয়াৰ আন এজন পুত্ৰ ইলিয়াকীমক তেওঁৰ পিতৃ যোচিয়াৰ পদত ৰজা পাতিলে আৰু তেওঁৰ নাম সলাই যিহোয়াকীম ৰাখিলে। কিন্তু তেওঁ যিহোৱাহজক মিচৰলৈ লৈ গ’ল আৰু তাতে যিহোৱাহজৰ মৃত্যু হ’ল।\n35. যিহোয়াকীমে ফৰৌণ নখোৰ দাবী অনুসাৰে তেওঁক সেই ৰূপ আৰু সোণ দিলে; ফৰৌণৰ নির্দেশত তেওঁ ধন দিয়াৰ কাৰণে মাটিৰ কৰ নিৰূপণ কৰিলে; ফৰৌণ নখোক দিবলৈ দেশৰ লোকসকলৰ মাজত প্রতিজনকে সোণ আৰু ৰূপ দিবৰ কাৰণে তেওঁ বাধ্য কৰিলে।\n36. যিহোয়াকীমে পঁচিশ বছৰ বয়সত ৰজা হৈছিল। তেওঁ যিৰূচালেমত এঘাৰ বছৰ ৰাজত্ব কৰিছিল। তেওঁৰ মাকৰ নাম আছিল জবীদা। তেওঁ ৰূমা-নিবাসী পদায়াৰ জীয়েক আছিল।\n37. যিহোৱাকীমে তেওঁৰ পূর্বপুৰুষসকলৰ দৰেই যিহোৱাৰ দৃষ্টিত যি বেয়া তাকেই কৰিছিল।\n২ রাজাবলি 24:1-20\n1. যিহোয়াকীমৰ ৰাজত্বৰ সময়ত বেবিলনৰ ৰজা নবূখদনেচৰে যিহূদা দেশ আক্রমণ কৰিলে। যিহোৱাকীম তিনি বছৰ তেওঁৰ অধীনত আছিল। কিন্তু পাছত তেওঁ নবুখদনেচৰৰ বিৰুদ্ধে বিদ্ৰোহ কৰিলে।\n2. যিহোৱাই যিহোৱাকীমৰ বিৰুদ্ধে কলদীয়া, অৰামীয়া, মোৱাবীয়া আৰু অম্মোনীয়া লুট কৰোঁতা দলসমূহক পঠালে। যিহোৱাই তেওঁৰ দাস ভাববাদীসকলৰ দ্বাৰাই যি কথা ঘোষণা কৰিছিল, সেই অনুসাৰে যিহূদা দেশক বিনষ্ট কৰিবলৈ তেওঁ তেওঁলোকক পঠালে।\n3. যিহোৱাৰ আজ্ঞা অনুসাৰেই যিহূদা দেশৰ প্ৰতি এই সকলো ঘটিছিল, যাতে তেওঁলোকক নিজৰ সন্মুখৰ পৰা যিহোৱাই দূৰ কৰিব পাৰে। এই সকলোবোৰ ঘটিছিল, কিয়নো মনচিয়ে কৰা সকলো পাপ কাৰ্যৰ কাৰণে;\n4. আৰু তেওঁ কৰা নিৰ্দ্দোষী লোকসকলৰ ৰক্তপাতৰ কাৰণে। মনচিয়ে নির্দ্দোষীসকলৰ তেজেৰে যিৰূচালেম পূৰ্ণ কৰিছিল আৰু যিহোৱাই ইয়াক ক্ষমা কৰিবলৈ মান্তি নহ’ল।\n5. যিহোয়াকীমৰ অন্যান্য বৃত্তান্ত আৰু তেওঁ কৰা সকলো কাৰ্যৰ কথা “যিহূদাৰ ৰজাসকলৰ ইতিহাস” পুস্তকখনত জানো লিখা নাই?\n6. পাছত যিহোয়াকীম তেওঁৰ পূর্বপুৰুষসকলৰ লগত নিদ্ৰিত হ’ল আৰু তেওঁৰ পদত পুত্ৰ যিহোয়াখীন ৰজা হ’ল।\n7. মিচৰৰ ৰজাই যুদ্ধ কৰিবৰ কাৰণে নিজৰ দেশৰ পৰা আৰু বাহিৰ নহ’ল; কিয়নো বেবিলনৰ ৰজাই মিচৰৰ ৰজাৰ অধীনত থকা মিচৰৰ জুৰিৰ পৰা ইউফ্রেটিচ নদীলৈকে সমগ্র ৰাজ্য দখল কৰি ল’লে।\n8. ওঠৰ বছৰ বয়সত যিহোয়াখীন ৰজা হৈছিল আৰু তেওঁ তিনি মাহ যিৰূচালেমত ৰাজত্ব কৰিছিল। তেওঁৰ মাকৰ নাম আছিল নহূস্তা; তেওঁ যিৰূচালেম নগৰৰ নিবাসী ইলনাথনৰ জীয়েক আছিল।\n9. যিহোৱাখীনে তেওঁৰ পিতৃৰ দৰেই যিহোৱাৰ দৃষ্টিত যি বেয়া তাকে কৰিছিল।\n10. সেই সময়ত বেবিলনৰ ৰজা নবূখদনেচৰৰ সৈন্যসকলে যিৰূচালেম আক্রমণ কৰি নগৰ অৱৰোধ কৰিলে।\n11. তেওঁৰ সৈন্যসকলে যেতিয়া নগৰখন ঘেৰি ৰাখিছিল, তেতিয়া বেবিলনৰ ৰজা নবূখদনেচৰ নিজেই নগৰলৈ আহিল।\n12. যিহূদাৰ ৰজা যিহোয়াখীন, তেওঁৰ মাক, তেওঁৰ দাসবোৰ, তেওঁৰ ৰাজপুত্রসকল আৰু কৰ্মচাৰীসকল সকলোৱেই ৰজা নবুখদনেচৰৰ ওচৰলৈ ওলাই গ’ল। তাতে ৰজা নবুখদনেচৰৰ ৰাজত্বৰ আঠ বছৰত তেওঁ যিহোৱাখীমক বন্দী কৰি লৈ গ’ল।\n13. যিহোৱাই যি দৰে কৈছিল, তেনেদৰেই ঘটিল; নবুখদনেচৰে যিহোৱাৰ গৃহ আৰু ৰাজগৃহৰ পৰা সকলো মূল্যবান সামগ্রীবোৰ লৈ গ’ল আৰু ইস্ৰায়েলৰ ৰজা চলোমনে যিহোৱাৰ মন্দিৰৰ কাৰণে সোণেৰে যিবোৰ সামগ্রী নির্মাণ কৰিছিল, সেইবোৰ তেওঁ কাটি টুকুৰা- টুকুৰি কৰি লৈ গ’ল।\n14. তাৰ উপৰিও যিৰূচালেমৰ সকলোকে, অর্থাৎ সকলো প্ৰধান লোক, যোদ্ধা সহ দহ হাজাৰ লোক আৰু কাৰিকৰ, কমাৰ সকলকো বন্দী কৰি লৈ গ’ল; দেশত দৰিদ্ৰ লোকৰ বাহিৰে আন কোনো নাথাকিল।\n15. নবুখদনেচৰে যিহোয়াখীনক বন্দী হিচাবে বেবিলনলৈ লৈ গ’ল। তেওঁ যিৰূচালেমৰ পৰা ৰজাৰ মাকক, তেওঁৰ ভাৰ্য্যাসকলক, কৰ্মচাৰী সকলক আৰু দেশৰ প্রধান লোকসকলকো লৈ গ’ল।\n16. বেবিলনৰ ৰজাই যুদ্ধৰ কাৰণে উপযুক্ত সাত হাজাৰ যোদ্ধা, এক হাজাৰ কাৰিকৰ আৰু কমাৰসকলক বন্দী কৰি বেবিলনলৈ আনিলে।\n17. বেবিলনৰ ৰজাই যিহোৱাখীনৰ খুড়ায়েক মত্তনীয়াক তেওঁৰ পদত ৰজা পাতিলে আৰু তেওঁৰ নাম সলনি কৰি চিদিকিয়া ৰাখিলে।\n18. একৈশ বছৰ বয়সত চিদিকিয়া ৰজা হৈছিল। তেওঁ যিৰূচালেমত এঘাৰ বছৰ ৰাজত্ব কৰিছিল। তেওঁৰ মাকৰ নাম আছিল হমূতল। তেওঁ লিব্‌না নিবাসী যিৰিমিয়াৰ জীয়েক আছিল।\n19. যিহোয়াকীমৰ দৰে চিদিকিয়াই যিহোৱাৰ দৃষ্টিত যি বেয়া তাকে কৰিছিল।\n20. যিৰূচালেম আৰু যিহূদাৰ ওপৰত যিহোৱা ক্রুদ্ধ হোৱাৰ কাৰণে এই দুই দেশক তেওঁ নিজৰ সন্মুখৰ পৰা দূৰ নকৰা পর্যন্ত এই সকলো দশা ঘটি আছিল। পাছত চিদিকিয়াই বেবিলনৰ ৰজাৰ বিৰুদ্ধে বিদ্ৰোহ কৰিলে।\n18. হে যিহোৱা, তুমি পাহৰি নাযাবা শত্ৰুৱে যে তোমাক ঠাট্টা নিন্দা কৰিছে; মূর্খ লোকবোৰে যে তোমাৰ নাম অনাদৰ কৰিছে।\n19. তোমাৰ প্রিয় কপৌৰ প্ৰাণ বনৰীয়া জন্তুক শোধাই নিদিবা; তোমাক অপদস্থ কৰা সকলৰ জীৱনৰ কথা চিৰকাললৈকে নাপাহৰিবা।\n20. তোমাৰ ব্যৱস্থা নিয়মটিলৈ দৃষ্টি কৰা; কিয়নো পৃথিৱীৰ অন্ধকাৰময় ঠাইবোৰ অত্যাচাৰীবিলাকৰ বাসস্থানৰে ভৰি পৰিছে।\n21. উপদ্ৰৱ পোৱাবিলাক লাজ পাই উলটি নাহক; দুখী-অভাবী লোকসকলে তোমাৰ নামৰ প্ৰশংসা কৰক।\n22. হে ঈশ্বৰ, উঠা, তোমাৰ আত্ম-সন্মান ৰক্ষা কৰা; মূর্খ ব্যক্তিয়ে ওৰে দিনটো তোমাক নিন্দা কৰিছে, তাক পাহৰি নাযাবা।\n23. তোমাৰ শত্রুবোৰৰ মাত নাপাহৰিবা; তোমাৰ অহিতে নিতৌ উঠা হুলস্থূল তুচ্ছ কৰা।\n3. মানুহৰ অজ্ঞানতাই তেওঁৰ জীৱন ধ্বংস কৰে; আৰু তেওঁৰ হৃদয় যিহোৱাৰ বিৰুদ্ধে ক্রোধাম্বিত হয়।\n22. হে ইস্ৰায়েলী লোক সকল, এই কথাবোৰ শুনক; নাচৰতীয়া যীচু আপোনালোকলৈ ঈশ্বৰৰ মনোনীত জন যে হয়, এই বিষয়ে আপোনালোকে জানি আছে। ঈশ্বৰে যে তেওঁৰ দ্বাৰাই আচৰিত আৰু অদ্ভুত কৰ্ম আৰু চিন অাপোনালোকৰ আগত দেখুৱালে, সেয়াও আপোনালোকে জানে৷\n23. কাৰণ ঈশ্বৰৰ দ্বাৰা তেওঁ নিৰ্ণীত আৰু পূৰ্বজ্ঞানেৰে তেওঁক তোলা হ’ল, কিন্তু আপোনালোকে তেওঁক বিধানহীনৰ হাতৰ দ্বাৰাই ক্ৰুচত তুলি বধ কৰিলে।\n24. কিন্তু ঈশ্বৰে তেওঁক মৃত্যুৰ যাতনাৰ পৰা মুক্ত কৰি জীয়ালে, কিয়নো তেওঁ মৃত্যুৰ বন্ধনত থকা অসাধ্য।\n25. তেওঁৰ বিষয়ে দায়ুদে কৈছিল, বোলে, ‘মই সদায় প্ৰভুক মোৰ সন্মুখত দেখিলোঁ; মই লৰচৰ নহবলৈ তেওঁ মোৰ সোঁফালে থাকে;\n26. এই হেতুকে মোৰ মন আনন্দিত হৈছে, মোৰ জিভাই উল্লাস কৰিছে, আৰু মোৰ শৰীৰেও ভাৰসাৰে বাস কৰিব;\n27. কিয়নো তুমি মৃতলোকত মোৰ আত্মাক নেৰিবা, আৰু তোমাৰ পবিত্ৰ জনক ক্ষয় পাবলৈ নিদিবা৷\n28. তুমি মোক জীৱনৰ পথ দেখুৱাবা আৰু তোমাৰ সন্মুখত যি আনন্দ, তাৰে মোক পূৰ কৰিবা।’\n29. হে ভাইসকল, পিতৃ কুলপতি দায়ুদৰ কথা আপোনালোকৰ আগত স্পষ্টকৈ কব পাৰোঁ যে, তেওঁ মৰিল আৰু তেওঁক মৈদামত থোৱা হ’ল, তেওঁৰ সেই মৈদাম আজিলৈকে আমাৰ মাজত আছে৷\n30. কিন্তু নিজে এজন ভাববাদী হৈ তেওঁৰ বংশৰ পৰা এজনক তেওঁৰ সিংহাসনত বহুৱাবলৈ, ঈশ্বৰে শপত খাই যি প্ৰতিজ্ঞা কৰিছিল,\n31. সেই প্ৰতিজ্ঞাৰ বিষয়ে জানিবলৈ পোৱাত, ভবিষ্যতৰ ঘটনালৈ চাই খ্ৰীষ্টৰেই পুনৰুত্থানৰ বিষয়ে ক’লে যে, ‘তেওঁক মৃতলোকত ত্যাগ কৰা নহ’ল আৰু তেওঁৰ শৰীৰো ক্ষয় নাপালে৷’\n32. সেই যীচুকে ঈশ্বৰে পুনৰায় মৈদামৰ পৰা জীৱিত কৰিলে, সেই ঘটনাৰ সাক্ষী আমি আছোঁ৷\n33. এতেকে উত্তোলিত হৈ ঈশ্বৰৰ সোঁ হাতে ওখ পদ পাই আৰু পবিত্ৰ আত্মাৰ বিষয়ে পিতৃৰ পৰা প্ৰতিজ্ঞা পাই আপোনালোকে যি দেখিছে আৰু শুনি আছে, এইবোৰ তেওঁ বাকি দিলে৷\n34. কিয়নো দায়ুদ হ’লে স্বৰ্গলৈ উঠা নাই, কিন্তু তেওঁ নিজেই এই কথা ক’লে, “প্ৰভুৱে মোৰ প্ৰভুক ক’লে, মোৰ সোঁফালে বহি থাকা,\n35. “যেতিয়ালৈকে মই তোমাৰ শত্ৰুবোৰক তোমাৰ ভৰি-পীৰা নকৰোঁ।”\n36. এই কাৰণে ইস্ৰায়েলৰ সকলো মানুহে ইয়াক নিশ্চয়কৈ জনা উচিত যে, যি জনক অৰ্থাৎ যি জন যীচুক আপোনালোকে ক্রুচত দিলে, ঈশ্বৰে হলে তেওঁক প্ৰভু আৰু খ্ৰীষ্ট পাতিলে।\n37. এই কথা শুনি তেওঁলোকৰ হৃদয় বিন্ধাত, পিতৰ আৰু আন পাঁচনি সকলক তেওঁলোকে কলে, “হে ভাই সকল, আমি এতিয়া কি কৰিম?”\n38. তেতিয়া পিতৰে তেওঁলোকক কলে, “আপোনালোকে পাপ ক্ষমা পাবলৈ অনুতপ্ত হওক আৰু যীচু খ্ৰীষ্টৰ নামেৰে প্ৰতিজনে বাপ্তিস্ম গ্ৰহণ কৰক, তেনে কৰিলেহে আপোনালোকে পবিত্ৰ আত্মা পাব৷\n39. কিয়নো আপোনালোক আৰু আপোনালোকৰ সন্তান সকললৈ আৰু দূৰৈত থকা লোক সকলৰ কাৰণেও এই প্ৰতিজ্ঞা আছে যে, আমাৰ প্ৰভু পৰমেশ্বৰে সকলোকে নিমন্ত্ৰণ কৰিব।\n40. ইয়াৰ উপৰি তেওঁ ভালেমান কথাৰে সাক্ষ্য দি তেওঁলোকক উদগণি দিলে আৰু ক’লে, “এই কুটিল লোকৰ পৰা নিজকে ৰক্ষা কৰক।”\n41. তেতিয়া তেওঁলোকে তেওঁৰ কথা গ্ৰহণ কৰি বাপ্তিস্ম ললে আৰু সেই দিনাই প্ৰায় তিনি হাজাৰ লোকক তেওঁলোকৰ লগত লগ লগোৱা হ’ল৷\n42. পাছত তেওঁলোকে পাঁচনি সকলৰ উপদেশত, সহভাগিতাত, পিঠা ভঙাত আৰু প্ৰাৰ্থনাত লাগি থাকিল।\n43. তাতে পাঁচনি সকলৰ দ্বাৰাই অনেক অদ্ভুত লক্ষণ আৰু আচৰিত চিন যেতিয়া দেখুওঁৱা হ’ল, তেতিয়া সকলো লোকৰ ভয় লাগিল\n44. আৰু বিশ্বাস কৰা সকলোৱে একলগ হৈ সকলো সম্পত্তি উমৈহতীয়াকৈ ভাগ কৰিলে।\n45. আৰু তেওঁলোকৰ স্হাৱৰ আৰু অস্হাৱৰ সম্পত্তি বেচি যাৰ যি প্ৰয়োজন, সেইদৰে সকলোকে ভগাই দিলে।\n46. তাৰ পাছত সকলোৱে এক উদ্দেশ্যেত সদায় মন্দিৰলৈ গৈ থাকিল আৰু ঘৰে ঘৰে পিঠা ভাঙি ঈশ্বৰৰ স্তুতি কৰি, সকলোৱে আনন্দেৰে আৰু নম্ৰ হৃদয়েৰে খোৱা-বোৱা কৰিলে;\n47. আৰু ঈশ্বৰৰ স্তুতি কৰি সকলো লোকৰ আদৰৰ পাত্ৰ হ’ল৷ প্ৰভুৱে দিনে দিনে পৰিত্ৰাণ পোৱা লোক সকলক তেওঁলোকৰ লগত লগ লগাই দিলে।


৫ ত্ৰিলিয়ন ডলাৰ অৰ্থনীতিৰ সপোন আৰু ‘পেচাদাৰ নিৰাশাবাদী'সকল\n৫ ত্ৰিলিয়ন ডলাৰ অৰ্থনীতিৰ সপোন আৰু ‘পেচাদাৰ নিৰাশাবাদী’সকল\nত্ৰিলিয়ন ডলাৰ অৰ্থনীতিৰ কি লাভ যদিহে ভৱিষ্যত প্ৰজন্মই উশাহ ল’বলৈ বিশুদ্ধ বতাহেই নাথাকে!\n, July 15, 2019 11:41 am\nলক্ষ্য ৫ ত্ৰিলিয়ন ডলাৰ। প্ৰধান মন্ত্ৰী নৰেন্দ্ৰ মোদীয়ে ভাৰতক অহা ৫ বছৰত এখন ৫ ত্ৰিলিয়ন ডলাৰ পৰিমাণৰ অৰ্থনীতিৰ দেশলৈ উন্নত কৰাৰ লক্ষ্য ঘোষণা কৰিছে।\nদেশক উন্নত কৰাৰ লক্ষ্য আদৰণীয়। আমাৰ বাবে এই ঘোষণা আদৰণীয় কাৰণ, ‘ৰাম মন্দিৰ সাজিম’, ‘হিন্দু ৰাষ্ট্ৰ প্ৰতিষ্ঠা কৰিম’ আদি লক্ষ্য ঘোষণা নকৰি চৰকাৰখনে অৰ্থনৈতিক উন্নয়নৰ লক্ষ্য ঘোষণা কৰিছে।\n৫ ত্ৰিলিয়ন ডলাৰৰ লক্ষ্য মানেনো কি অকণমান চালিজাৰি চোৱা যাওক। লক্ষ্যটোত দুটাকৈ ইংৰাজী শব্দ আছে। ‘ত্ৰিলিয়ন’ আৰু ‘ডলাৰ’। একৰ পিঠিত ১২ টা শূন্য দিলে ত্ৰিলিয়ন হয়। অসমীয়াত এক ত্ৰিলিয়ন মানে হ’ল এক লাখ কোটি। গতিকে ৫ ত্ৰিলিয়ন মানে হ’ল ৫ লাখ কোটি। ডলাৰ আমেৰিকাৰ মুদ্ৰাৰ নাম। এতিয়া আমেৰিকাৰ এক ডলাৰ হ’ল ভাৰতৰ প্ৰায় ৭০ টকাৰ সমান। গতিকে ৫ ত্ৰিলিয়ন ডলাৰ মানে হ’বগৈ প্ৰায় ৩৫০ লাখ কোটি টকা। সহজ ভাষাত ২০২৪ চনত ভাৰতৰ মুঠ সম্পদৰ পৰিমাণ বা ভাৰতীয় অৰ্থনীতিৰ আকাৰ ৩৫০ লাখ কোটি টকা কৰাই হ’ল প্ৰধান মন্ত্ৰীৰ লক্ষ্য।\nবৰ্তমান ভাৰতৰ অৰ্থনীতিৰ আয়তন হ’ল ২.৭১ ত্ৰিলিয়ন ডলাৰ। গতিকে ৫ ত্ৰিলিয়ন ডলাৰ হ’বলৈ হ’লে ভাৰতৰ অৰ্থনীতিৰ আয়তন এতিয়াতকৈ প্ৰায় দুগুণ বৃদ্ধি হ’ব লাগিব। অৰ্থাৎ ভাৰত এতিয়াতকৈ দুগুণ অধিক সম্পদশালী হ’ব লাগিব। বৰ্তমান ভাৰতৰ অৰ্থনীতি আয়তনৰ হিচাপত পৃথিৱীৰ সপ্তম স্থানত আছে।\nদেশৰ নাম অৰ্থনীতিৰ আয়তন [ত্ৰিলিয়ন ডলাৰ]\n১. আমেৰিকা যুক্তৰাষ্ট্ৰ ২০.৪৯\n২. চীন ১৩.৪০\n৩. জাপান ৪.৯৭\n৪. জাৰ্মেনি ৪.০০\n৫. ইউনাইটেড কিংডম ২.৮২\n৬. ফ্ৰান্স ২.৭৭\n৭. ভাৰত ২.৭১\nতালিকাখনৰ পৰা দেখা যায় পৃথিৱীৰ মাত্ৰ আমেৰিকা আৰু চীনৰ সম্পদহে ১০ ত্ৰিলিয়ন ডলাৰৰ ওপৰৰ। আমেৰিকাৰ সতে চীনৰ বৃহৎ ব্যৱধান আৰু চীনৰ সতে ব্যৱধান বৃহৎ আনবোৰ অৰ্থনীতিৰ।\nকমিউনিষ্ট পাৰ্টিৰ একনায়কত্বৰ অধীনত পুঁজিবাদ আৰু বজাৰ অৰ্থনীতি আঁকোৱালি লৈ চীন আজি পৃথিৱীৰ দ্বিতীয় বৃহৎ সম্পদশালী দেশ। চীনত বিলিঅ’নেয়াৰ অৰ্থাৎ ১০০ কোটিতকৈও অধিক পৰিমাণৰ সম্পদ থকা লোকৰ সংখ্যা পৃথিৱীৰ ভিতৰতেই অধিক। সাম্যবাদৰ কি মহিমা!\nএতিয়া ভাৰত চৰকাৰৰ লক্ষ্য ২০২৪ চনলৈ ভাৰতক এখন ৫ ত্ৰিলিয়ন ডলাৰ অৰ্থনীতিৰ দেশত পৰিণত কৰা।\nএই লক্ষ্য সম্ভৱপৰনে?\nপ্ৰধান মন্ত্ৰী মোদীয়ে এই লক্ষ্য ঘোষণা কৰাৰ লগে লগে তাক লৈ ব্যাপক আলোচনা-বিলোচনা হৈছে। বিভিন্ন অৰ্থনীতিবিদে হিচাপ কৰি কৈছে যে ভাৰতৰ মুঠ ঘৰুৱা উৎপাদন (GDP) যদি বছৰি ১০ শতাংশ হাৰত বাঢ়ে, তেনেহ’লে ভাৰতে সেই লক্ষ্যত উপনীত হব পাৰিব। প্ৰশ্ন হৈছে ভাৰতে প্ৰতিবছৰে ১০ শতাংশ হাৰত নিৰৱচ্ছিন্নভাৱে পাঁচ বছৰলৈ নিজৰ উৎপাদন বঢ়াব পাৰিবনে নোৱাৰে। আৰু পাৰিব লাগিলে ভাৰতে কি কি কৰিব লাগিব?\nবৰ্তমান ভাৰতৰ ঘৰুৱা উৎপাদনৰ বিকাশৰ হাৰ ৬ শতাংশ। বৰ্তমানৰ হাৰত গৈ থাকিলে ৫ ত্ৰিলিয়ন ডলাৰৰ অৰ্থনীতি হ’বলৈ ভাৰতক ১০ বছৰ লাগিব, কিন্তু তেতিয়ালৈ পৃথিৱীৰ আনবোৰ দেশৰ লগতে চীন-জাপানো ভাৰততকৈ অনেক বেছি আগবাঢ়ি যাব। বহু অৰ্থনীতিবিদে ৫ বছৰত এই লক্ষ্যত উপনীত হোৱা সম্ভৱ নহ’ব বুলি মত প্ৰকাশ কৰিছে।\nএই লক্ষ্যত উপনীত হোৱা কঠিন বা অসম্ভৱ বুলি কোৱাসকলক প্ৰধান মন্ত্ৰী মোদীয়ে পেচাদাৰী নিৰাশাবাদী বুলিছে। মোদীৰ মতে এইসকল লোক সাধাৰণ মানুহৰ পৰা বিচ্ছিন্ন। এই পেচাদাৰী নিৰাশাবাদীসকলে সমস্যাৰ সমাধান দিয়াৰ সলনি সমস্যাটোক আৰু অধিক জটিলহে কৰি তোলে। গতিকে এই পেচাদাৰ নিৰাশাবাদীসকলৰ পৰা প্ৰধান মন্ত্ৰীয়ে বিশেষ একো আশা নকৰে।\nপ্ৰধান মন্ত্ৰী মোদী ডাঙৰীয়াই সমালোচনাক বিশেষ পাত্তা দিয়ে যেন বোধ নহয়। তাতে এইবাৰ ৰাইজে তেওঁক বিপুল জয়েৰে আকৌ প্ৰধান মন্ত্ৰী পাতিছে। কিন্তু এই কথা সঁচা যে মোদীৰ যোৱাটো কাৰ্য্যকালত ঘৰুৱা উৎপাদন বিকাশৰ হাৰ আগৰ বছৰবোৰৰ তুলনাত কম হৈছিল। ২০০৮ চনৰ পৰাই বজাৰ অৰ্থনীতিৰ সংকট আৰম্ভ হৈছিল আৰু সেই সংকটে পৃথিৱীৰ সকলো দেশকে কম বেছি পৰিমাণে চুই গৈছিল। নব্য উদাৰ পুঁজিবাদী অৰ্থনীতি সংকটৰ সন্মুখীন হোৱাৰ পিচত বিশ্বায়নৰ পথৰ পৰা আমেৰিকাকে আদি কৰি উন্নত পুঁজিবাদী দেশবোৰ আঁতৰি আহি পুৰণি ৰক্ষণশীলতাক আঁকোৱালি লৈছে বা ল’বলৈ বাধ্য হৈছে।\nভাৰত বিকাশৰ বাবে বজাৰ অৰ্থনীতি, বিদেশী পুঁজি আৰু নব্য উদাৰ অৰ্থনীতিৰ ওপৰত নিৰ্ভৰ কৰিবলৈ বাধ্য। কিন্তু পৃথিৱীজুৰি বজাৰ অৰ্থনীতিয়েই যেতিয়া সংকটৰ সন্মুখীন হৈছে, সেই সময়ত ভাৰত চৰকাৰে লোৱা ব্যৱস্থাৰে সেই সংকট মোচন কৰিব পৰা নাযায়। গতিকে অহা বছৰবোৰৰ ভাৰতৰ বিকাশৰ হাৰ কিমান হ’ব সেয়া অকল ভাৰত চৰকাৰে লোৱা ব্যৱস্থাৰ ওপৰত নিৰ্ভৰ নকৰে, সেয়া নিৰ্ভৰ কৰিব বিশ্বজোৰা পুঁজিবাদী বজাৰখনৰ স্বাস্থ্যৰ ওপৰত।\nঅতি সোনকালে পুঁজিবাদে সন্মুখীন হোৱা সংকট আঁতৰি যোৱাৰ কোনো সম্ভাৱনা নাই, গতিকে ভাৰতেও ইচ্ছা কৰিলেই বছৰি ১০ শতাংশ হাৰত পাঁচ বছৰলৈ নিৰৱচ্ছিন্নভাৱে ঘৰুৱা উৎপাদন বঢ়াব পৰাৰ সম্ভাৱনা বৰ্তমান পৰিস্থিতিত অসম্ভৱ যেনেই লাগে। এজন অৰ্থনীতিৰ ছাত্ৰ হিচাপে এই ক্ষেত্ৰত সাংঘাটিক আশাবাদী হোৱাৰ কোনো কাৰণ আমি দেখা নাই।\n৫ ত্ৰিলিয়ন ডলাৰ কিয় লাগে?\nমূল প্ৰশ্নটো হ’ল ৫ ত্ৰিলিয়ন ডলাৰৰ অৰ্থনীতি কিয় লাগে? প্ৰধান মন্ত্ৰীৰ মতে ‘size of the cake matters’—কে’কটোৰ আকাৰটো এটা প্ৰয়োজনীয় বিষয়। দেশখনৰ পিঠাটোৰ অৰ্থাৎ দেশৰ সম্পদৰ আকাৰ যিমানেই ডাঙৰ হয় সিমানেই ভাল; সকলোৰে ভাগত পিঠাৰ ভাগো ডাঙৰ হোৱাৰ সম্ভাৱনা বৃদ্ধি পায়।\nএইখিনিতেই আহি পৰে সম্পদ আহৰণৰ লগতে সম্পদ বিতৰণৰ আহুকলীয়া কাৰবাৰটো। দেশখনৰ বৃদ্ধি পোৱা আয়খিনি ভাৰতত পুঁজি বিনিয়োগ কৰা বিদেশী পুঁজিপতি, দেশী পুঁজিপতি, ধনী শ্ৰেণী আৰু এচাম উচ্চ মধ্যবিত্তৰ মাজতে থাকি যাব পাৰে। সেই বৰ্ধিত আয়ৰ ভাগ সাধাৰণ মানুহে নাপাবও পাৰে। ইয়াৰ ফলত ভাৰতৰ সম্পদ বঢ়াৰ পিচতো জনতাৰ মাজত আৰ্থিক অসমতা ভয়ংকৰ ৰূপত বাঢ়িব। চীনত ইতিমধ্যে তেনেকুৱা হৈছে।\nআনহাতে, ভাৰতৰ উন্নত অঞ্চলবোৰ যেনে– দক্ষিণৰ ৰাজ্যকেইখন, গুজৰাট, মহাৰাষ্ট্ৰ আদিতহে এই উন্নয়নৰ প্ৰভাৱ দেখা যাব, কিন্তু উত্তৰ ভাৰতৰ মূল ভূখণ্ড আৰু উত্তৰ-পূৰ্বাঞ্চলকে ধৰি পূব ভাৰত এই ত্ৰিলিয়ন ডলাৰ অৰ্থনীতিৰ প্ৰভাৱৰ বাহিৰত থাকি যোৱাৰ সম্ভাৱনা থাকিব। ইয়াৰ ফলত ভাৰতত আঞ্চলিক বৈষম্য বা অসমতা বাঢ়িব। চকুমুদি ৫ ত্ৰিলিয়ন ডলাৰৰ লক্ষ্যৰ পিচত দৌৰিলে বহু প্ৰয়োজনীয় বিষয়লৈ লক্ষ্য কৰাৰ অৱকাশ নাথাকিব। পিঠাখন ডাঙৰ হোৱাটো ভাল কথা, কিন্তু দেশখনৰ আটাইতকৈ দুৰ্দশাগ্ৰস্তজনলৈ সেই পিঠাৰ ভাগ গৈ পালেনে নাই সেইটোহে অধিক প্ৰয়োজনীয়।\nবিকাশ আৰু কল্যাণ\nঅৰ্থনৈতিক বিকাশে জনগণৰ বৃহৎ অংশৰ কল্যাণ সাধন নকৰিব পাৰে। গতিকে কল্যাণ সাধন কৰা অৰ্থনৈতিক বিকাশহে আমাৰ কাম্য হ’ব লাগে। প্ৰধান মন্ত্ৰীৰ ৫ ত্ৰিলিয়ন ডলাৰৰ লক্ষ্যলৈ আদৰণি জনাই আমি আন এটা বিষয়হে উত্থাপন কৰিব বিচাৰিছো।\nপুঁজিবাদে, বজাৰ অৰ্থনীতিয়ে মানুহৰ সমস্যা সমাধান কৰাত ব্যৰ্থ হৈছে। পুঁজিবাদতকৈও শোচনীয়ভাৱে ব্যৰ্থ হৈছে তথাকথিত সমাজবাদ আৰু সাম্যবাদ। ইতিমধ্যে সমাজবাদী ৰাষ্ট্ৰৰ অৱসান ঘটিছে আৰু এতিয়া পুঁজিবাদী বজাৰ অৰ্থনীতিৰেই পৃথিৱীখনৰ দৈনন্দিন জীৱন পৰিচালিত হৈছে। বিকাশ হৈছে কিন্তু কল্যাণ সাধন হোৱা নাই, নতুন নিয়োগৰ সুযোগ ওলোৱা নাই। নিবনুৱাৰ সংখ্যা পৃথিৱীজুৰি ভয়ানকভাৱে বাঢ়িছে। এমুঠি মানুহৰ হাতত পৃথিৱীৰ সমস্ত সম্পদ থূপ খাইছে। পৃথিৱীৰ বাতাৱৰণ দিনক দিনে অধিক প্ৰদূষিত হৈছে।\n৫ ত্ৰিলিয়ন ডলাৰৰ অৰ্থনীতি গঢ়ি কি লাভ যদিহে ভৱিষ্যত প্ৰজন্মৰ বাবে উশাহ ল’বলৈ বিশুদ্ধ বতাহেই নাথাকে!\nকমিউনিজমে এসময়ত পুঁজিবাদৰ বিকল্প এটা দাঙি ধৰিছিল। কিন্তু কমিউনিজমৰ বিফলতাৰ পিচত এতিয়া এচাম মতান্ধৰ বাহিৰে আন কাৰো বাবে কমিউনিজম বিকল্প হৈ থকা নাই।\nকিন্তু পৃথিৱীজুৰি নতুন চিন্তা-চৰ্চা আৰম্ভ হৈছে। এই নতুন চিন্তাধাৰা বিকশিত হোৱাৰ ক্ষেত্ৰত পুঁজিবাদ আৰু কমিউনিজমৰ অভিজ্ঞতাখিনিয়ে প্ৰভূত অৰিহণা যোগাইছে। কিন্তু আটাইতকৈ অধিক অৰিহণা যোগাইছে বিজ্ঞান আৰু প্ৰযুক্তিয়ে। তেনে এজন নতুন চিন্তা নায়ক হ’ল জেৰিমি ৰিফকিন। ৰিফকিনে তেওঁৰ The Third Industrial Revolution [তৃতীয় উদ্যোগ বিপ্লৱ] গ্ৰন্থখনত দেখুৱাইছে যে যেতিয়াই নতুন যোগাযোগ প্ৰযুক্তিৰ সতে নতুন শক্তি উৎপাদনৰ উৎসৰ সমন্বয় ঘটে, তেতিয়াই বুনিয়াদী অৰ্থনৈতিক পৰিৱৰ্তন সাধিত হয়।\nৰিফকিনৰ মতে ইন্টাৰনে’ট আৰু সৌৰ শক্তি আৰু আন অপৰম্পৰাগত শক্তিৰ উৎসৰ সমন্বয়ে অৰ্থনীতিৰ বুনিয়াদী পৰিৱৰ্তন সাধন কৰিব। তেনে পৰিৱৰ্তন ইতিমধ্যে আৰম্ভ হৈছে। পৃথিৱীৰ বহু উন্নত দেশৰ চৰকাৰে ৰিফকিনৰ সতে তৃতীয় উদ্যোগ বিপ্লৱৰ বাবে কেনেকৈ সাজু হ’ব পাৰি সেই বিষয়ে আলোচনা কৰিছে। চীনৰ চৰকাৰেও ৰিফকিনৰ সতে আলোচনাত মিলিত হৈছে। তৃতীয় উদ্যোগ বিপ্লৱৰ পৰা চীন যাতে আঁতৰি নৰয় তাৰ বাবে চীন সচেষ্ট হৈছে।\nনিজৰ মৌলিক চিন্তাৰে পৃথিৱীজুৰি নতুন চিন্তাৰ পাতনি মেলিবলৈ সক্ষম হোৱা য়ুভাল নোৱাহ হাৰিৰিয়ে ফঁহিয়াই দেখুৱাইছে যে ‘কৃত্ৰিম বুদ্ধিমত্তা’ [Artificial Intelligence/ AI), মেচিনৰ এলগৰিদম আৰু জৈৱ প্ৰযুক্তিয়ে অহা দিনবোৰত পৃথিৱীখন চিনিব নোৱাৰাকৈ সলনি কৰি পেলাব। মানুহ প্ৰজাতি এনেকুৱা কিছুমান সমস্যাৰ সন্মুখীন হ’ব যাৰ বিষয়ে মানুহে কোনো ধৰণৰ পূৰ্বানুমান কৰিব নোৱাৰিব।\nপৃথিৱীৰ সকলো মানুহৰ মৌলিক প্ৰয়োজনখিনি পূৰণ কৰিব পৰা এটা ৰাজনৈতিক বা সামাজিক ব্যৱস্থা কেনেকৈ গঢ়ি তুলিব পাৰি আৰু ইণ্টাৰনে’ট, সৌৰ শক্তি, কৃত্ৰিম বুদ্ধিমত্তা আদিৰ দৰে নতুন প্ৰযুক্তিয়ে তাত কেনেকৈ অৰিহণা যোগাব পাৰে সেই সন্দৰ্ভত ব্যাপক আলোচনা হৈছে। মানুহৰ মাজত থকা অৰ্থনৈতিক অসমতা, কিছু মানুহৰ হাতত সমস্ত পৃথিৱীৰ সম্পদ থূপ খোৱা, প্ৰদূষণ আদি আজি আৰু কাৰো বাবে গ্ৰহণযোগ্য নহয়। এই অৱস্থাৰ অৱসান ঘটিব লাগে। দক্ষিণপন্থী আৰ এচ এচ আৰু বামপন্থী সকলো এই ক্ষেত্ৰত একমত হ’ব পাৰে।\nজাতীয় আয়ৰ বিকাশ এতিয়া উন্নতিৰ একমাত্ৰ মাপকাঠী নহয়। উন্নতিৰ এই নিগনি দৌৰত ভাগ লৈ পৃথিৱী এতিয়া অসুখীয়া আৰু ভাগৰুৱা। এই উন্নতিৰ ফলাফল দেখি মানুহ আজি শংকিত। এনেকুৱা সংকটময় সময়তেই নতুন চিন্তাৰ উন্মেষ ঘটে। ঘটিছেও।\nবহুল জনমতেৰে চৰকাৰ গঠন কৰা বিজেপিয়েও ভাৰতত এনে নতুন চিন্তাৰ উন্মেষ ঘটাব পাৰে। জাতীয় আয় বৃদ্ধিৰ অমানুষিক নিগনি দৌৰত ভাগ নলৈ এনে এক বিকাশৰ আৰ্হি প্ৰস্তুত কৰিব পাৰে যিটোৱে ভৱিষ্যত প্ৰজন্মক বজাৰ অৰ্থনীতিৰ দানৱীয় প্ৰতিযোগিতাৰ ঠাইত সহযোগিতাৰে জীয়াই থাকিব পৰা এটা অৰ্থনীতি গঢ়ি দিব পাৰে।\nজেৰিমি ৰিফকিনৰ মতে তৃতীয় উদ্যোগ বিপ্লৱে তেনে এখন সমাজ গঢ়িব পাৰিব। ৫ ত্ৰিলিয়ন ডলাৰৰ অৰ্থনীতি গঢ়াৰ নিগনি দৌৰত ভাগ লোৱাৰ সলনি তৃতীয় উদ্যোগ বিপ্লৱেৰে এখন মানুহৰ সমাজ গঢ়িব পৰা অৰ্থনীতি গঢ়াৰ সংকল্প লওক নতুন বিজেপি চৰকাৰ আৰু প্ৰধান মন্ত্ৰী মোদীয়ে।\nতাৰ বাবে প্ৰথমে চিন্তা আৰু চেতনাত পৰিৱৰ্তন আনিব লাগিব।


ভাই ককাই মিলি নামিল চুৰিকাৰ্যত! -\nHomeআঞ্চলিকভাই ককাই মিলি নামিল চুৰিকাৰ্যত!\nগুৱাহাটী : ৰাজ্যৰ ক’ভিড পৰিস্থিতিৰ মাজতে গুৱাহাটীত বৃদ্ধি পাইছে চুৰি-ডকাইতিৰ ঘটনা। মহানগৰীৰ ২ নং মঠঘৰীয়াৰ শংকৰ নগৰৰ বাসিন্দা নয়নজ্যোতি নাথৰ ঘৰত শুকুৰবাৰে সংঘটিত হয় চুৰিকাণ্ড। চোৰে লোকজনৰ ঘৰৰ পৰা লুটি নিয়ে লেপটপ, মোবাইলসহ নগদ ধন। এই ঘটনাত জড়িত তিনিজনক আটক কৰে আৰক্ষীয়ে৷ ধৃত দুই চোৰ সঞ্জীৱ দাস আৰু প্ৰণৱ দাস সম্পৰ্কত ভাই ককাই বুলি জানিব পৰা গৈছে।\nPrevious articleমহিলাক অশালীন প্ৰস্তাৱ দি ৰঙাঘৰৰ আলহী প্ৰধান শিক্ষক\nNext articleদুদিনীয়া ভ্ৰমণসূচীৰে উত্তৰ পূবত কেন্দ্ৰীয় গৃহমন্ত্ৰী, ৰাজ্যসমূহৰে গুৰুত্বপূ্ৰ্ণ বৈঠক


Cuticare in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cuticare ar byavahar, ppali, parshwakriya, upkaar, kriya-pratikriya aaru satarkatabani\nCuticare की जानकारी\nCuticare ৰ লাভ আৰু ব্যৱহাৰসমূহ- Cuticare Benefits & Uses in Assamese- Cuticare ar laabh aaru byavaharsamuh\nCuticare ৰ পালি আৰু সেয়া কেনেদৰে ল'ব- Cuticare Dosage & How to Take in Assamese - Cuticare ar paali aaru xeya kenedore lobo\nCuticare ৰ পাৰ্শ্চক্ৰিয়াসমূহ- Cuticare Side Effects in Assamese- Cuticare ar parshwakriyasamuh\nCuticare সংক্ৰান্ত সতৰ্কতাবাণীসমূহ- Cuticare Related Warnings in Assamese- Cuticare xonkranta xatarkatabanisamuh\nঅইন দৰৱৰ সৈতে Cuticareৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cuticare with Other Drugs in Assamese- Oinor xoite Cuticare ar gurutor kriya-pratikriya\nCuticare মতভেদসমূহ- Cuticare Contraindications in Assamese- Cuticare nishedhsamuh\nCuticare ৰ বিষয়ে সততে সোধা প্ৰশ্নসমূহ- Frequently asked Questions about Cuticare in Assamese- Cuticare ar bikhoye satate xodha prashnasamuh\nখাদ্য আৰু মদৰ সৈতে Cuticare ক্ৰিয়া-প্ৰতিক্ৰিয়া- Cuticare Interactions with Food and Alcohol in Assamese- khadya aaru modor xoite Cuticare kriya-pratikriya\nCuticare ৰ লাভ আৰু ব্যৱহাৰসমূহ - Cuticare Benefits & Uses in Assamese - Cuticare ar laabh aaru byavaharsamuh\nCuticare তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCuticare ৰ পালি আৰু সেয়া কেনেদৰে ল'ব - Cuticare Dosage & How to Take in Assamese - Cuticare ar paali aaru xeya kenedore lobo\nCuticare-ৰ উপাদানসমূহ - Cuticare Active Ingredients in Assamese - Cuticare-ar upadaansamuh\nCuticare ৰ পাৰ্শ্চক্ৰিয়াসমূহ - Cuticare Side Effects in Assamese - Cuticare ar parshwakriyasamuh\nগৱেষণাৰ ভিত্তিত, Cuticare ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCuticare সংক্ৰান্ত সতৰ্কতাবাণীসমূহ - Cuticare Related Warnings in Assamese - Cuticare xonkranta xatarkatabanisamuh\nCuticare-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Cuticare লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nCuticare-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCuticareস্তন্যপায়ী মহিলাৰ বাবে সুৰক্ষিত।\nবৃক্কত Cuticare কি প্ৰভাৱ দেখা গৈছে?\nCuticareৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Cuticare কি প্ৰভাৱ দেখা গৈছে?\nCuticareৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Cuticare ৰ কি প্ৰভাৱ দেখা গৈছে?\nCuticareৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Cuticareৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cuticare with Other Drugs in Assamese - Oinor xoite Cuticare ar gurutor kriya-pratikriya\nCuticare তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCuticare মতভেদসমূহ - Cuticare Contraindications in Assamese - Cuticare nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cuticare লোৱা অনুচিত যাতে -\nCuticare ৰ বিষয়ে সততে সোধা প্ৰশ্নসমূহ - Frequently asked Questions about Cuticare in Assamese - Cuticare ar bikhoye satate xodha prashnasamuh\nএই Cuticare-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cuticareৰ প্ৰতি আসক্ত নহয়।\nনহয়, Cuticare লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Cuticare লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Cuticare ব্যৱহৃত নহয়।\nখাদ্য আৰু মদৰ সৈতে Cuticare ক্ৰিয়া-প্ৰতিক্ৰিয়া - Cuticare Interactions with Food and Alcohol in Assamese - khadya aaru modor xoite Cuticare kriya-pratikriya\nখাদ্য আৰু Cuticareৰ ক্ৰিয়া-প্ৰতিক্ৰিয়া\nখাদ্যৰ সৈতে Cuticare লোৱাটো স্বাভাৱিক।\nমদ আৰু Cuticareৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Cuticareৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nCuticare ৰ অনুকল্প - Substitutes for Cuticare in Assamese\nCuticare के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Cuticare লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cuticare ব্যৱহাৰ কৰিছিল নেকি?\nআপুনি কিমান পৰিমাণে Cuticare সেৱন কৰিছিল?\nআপুনি Cuticare ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cuticare সেৱন কৰে?


ডাক্তৰ বন্ধুৰ ফাৰ্মেচীত - পঙ্কজ নেওগ - সাহিত্য ডট অৰ্গ\nতলত উল্লেখ কৰা ঔষধবোৰ ভাৰত চৰকাৰে নিষিদ্ধ কৰিছে। ভাৰত চৰকাৰৰ গেজেটত প্ৰকাশ পোৱা এক জাননী (G.S.R. No. 578 (E) dated 23/07/1983) যোগে ঔষধ আৰু প্ৰসাধন আইন, ১৯৪০ৰ অধীনত ২৩ জুলাই ১৯৮৩ ত প্ৰথম ঔষধৰ বিক্ৰী, প্ৰস্তুত আৰু বিতৰণ নিষিদ্ধ কৰে। এই আইনৰ ধাৰা ২৬ (ক) ৰ অধীনত আনুসাংগিক সংশোধনেৰে বৰ্তমানলৈকে ৮০ বিধ বুনিয়াদী ঔষধ নিষিদ্ধ কৰে। এই ঔষধবোৰ বুনিয়াদী নামত উল্লেখ কৰা হ’ল। বুনিয়াদী নাম আৰু তাৰ পৰিমাণ প্ৰত্যেক ঔষধৰ ওপৰৰ আৱৰণী বা বটলৰ ওপৰত থকা লেবেলত লিখা থাকে। অধ্যাদেশৰ বিপৰীতে নিষিদ্ধ কৰা ঔষধবোৰৰ তালিকা দিয়া হ’ল। অধ্যাদেশ জাৰি কৰা তাৰিখৰ পৰা এইবোৰ নিষিদ্ধ কৰা হৈছে:\nজাননী : G.S.R. No. 578 (E) dt 23-07-1983 1. Amidopyrine ১) এমাইড’পাইৰিন: এই ঔষধ বেদনানাশক হিচাপে ব্যৱহাৰ কৰা হৈছিল। এই বুনিয়াদী ঔষধ থকা যি কোনো ঔষধ ব্যৱহাৰ কৰাৰ ফলত হোৱা ক্ষতিকাৰক প্ৰভাৱৰ প্ৰমাণ পোৱাৰ পাছত মাৰ্কিন যুক্তৰাষ্ট্ৰত এই ঔষধবিধ ত্ৰিছৰ দশকতে সম্পূৰ্ণৰূপে নিষিদ্ধ কৰা হয়। পৃথিৱীৰ কোনো এখন উন্নয়নশীল দেশতে ইয়াৰ প্ৰচলন নাই। এই দ্ৰৱ্য ব্যৱহাৰ কৰিলে তেজৰ শ্বেতৰক্ত কণিকাৰ তৈয়াৰ কাৰ্য্য বন্ধ হৈ যায় আৰু ৰোগীৰ মৃত্যু হোৱাটোও অস্বাভাৱিক নহয়। ইয়াক Agranulocytosis বোলা হয়। নিষিদ্ধ ঘোষণা হোৱাৰ তিনিবছৰমান পাচলৈকে বিভিন্ন ঔষধত এই দ্ৰব্যবিধ মিহলোৱা দেখা গৈছিল। কিন্তু পাচত সেয়া বন্ধ হ’ল। ঔষধ কোম্পানীবোৰে উক্ত ঔষধবোৰৰ পৰা এমাইড’পাইৰিন আঁতৰাই তাৰ ঠাইত প্ৰোফিফেনাজন আৰু পেৰাছাইটাম’ল নামৰ দ্ৰৱ্য দুবিধ মিহলাবলৈ আৰম্ভ কৰিলে। কিছুমান এনালজিন মিহলালে। কিন্তু আচৰিত হ’ব লগা কথা যে, প্ৰোফিফেনাজন নামৰ দ্ৰব্যবিধৰ উল্লেখ কোনো চিকিৎসা শাস্ত্ৰত উল্লেখ নাই আৰু ইয়াৰ লাভ বা ক্ষতি সম্পৰ্কে কোনো পৰীক্ষাও হোৱা নাই। আনহাতে, বিশ্ব স্বাস্থ্য সংস্থাৰ ২৫০ টা প্ৰয়োজনীয় ঔষধৰ ভিতৰত এনালজিনৰ নাম নাই। বহুদেশে এনালজিনক এমাইড’পাইৰিনৰ সমানেই ক্ষতিকাৰক বুলি নিষিদ্ধ ঘোষণা কৰিছে।\n২) ভিটামিনৰ লগত প্ৰদাহৰোধী আৰু স্নায়ু শিথিলকাৰীৰ নিৰ্দিষ্ট পৰিমাণত মিশ্ৰিত ঔষধ: ইয়াক অবৈজ্ঞানিক আৰু অপ্ৰয়োজনীয় মিশ্ৰণ বুলি নিষিদ্ধ কৰা হৈছে। স্নায়ুশিথিলকাৰী ঔষধ বহুদিন ধৰি ব্যৱহাৰ কৰিলে এনে ঔষধৰ প্ৰতি আসক্তিৰ সৃষ্টি হয়। আনহাতে, এনেবোৰ ঔষধ যিবোৰৰ কাৰণত ব্যৱহাৰ কৰা দেখা যায়-তেনে কাৰণত কেৱল প্ৰদাহৰোধী ঔষধ এককভাৱে ব্যৱহাৰ কৰিলেই বেছি ভাল ফল পোৱা যায়। ইয়াৰ লগত ভিটামিন বা স্নায়ুশিথিলকাৰী মিহলালে কোনো উপকাৰ সাধন নকৰে।\n৩) বেদনানাশক আৰু জ্বৰ কমোৱা ঔষধৰ লগত এট্ৰ’পিনৰ নিৰ্দিষ্ট পৰিমাণত মিশ্ৰণ: আমাৰ দেহৰ অনৈচ্ছিক পেশীসমূহৰ হঠাতে কেতিয়াবা সংকোচন বা প্ৰসাৰণ ঘটে অস্বাভাৱিকভাৱে। ইয়াৰ অসহ্যকৰ বেদনা অনুভূত হয়। যেনে-আলচাৰ, ষ্ট’ন আৰু অন্ত্ৰ, পাকস্থলী, মূত্ৰনলী, পিত্তথলী আদিৰ সংকোচনৰ ফলত অনুভূত হোৱা বেদনা কমোৱাৰ ক্ষেত্ৰত এট্ৰপিনৰ একক ব্যৱহাৰ যথেষ্ট কাৰ্য্যক্ষম।\nআনহাতে, সাধাৰণ বেদনা আৰু জ্বৰনাশৰ বাবে-যেনে, মাংসপেশী, গাঠিৰ বিষ, দাঁতৰ বিষ আৰু এই বিষৰ পৰা হোৱা জ্বৰ কমাবৰ বাবে বেদনানাশক আৰু জ্বৰ নিবাৰক ঔষধ যেনে, পেৰাচিটামল, এছপিৰিন, ইবুপ্ৰফেন আদি ঔষধ বেছি কাৰ্য্যক্ষম। এই দুয়োবিধ ৰোগ পৃথক আৰু ইহতৰ কাৰ্য্যকাৰিতাও পৃথক। এট্ৰপিনে যি বিষ নাশ কৰে, সাধাৰণ জ্বৰ আৰু বেদনানাশক ঔষধে সেয়া কৰিব নোৱাৰে। আনহাতে এট্ৰপিনৰো ঐচ্ছিক পেশীৰ বিষ কমোৱাত দক্ষতা কম। এট্ৰপিনে দেহৰ উত্তাপ বঢ়াই দিয়ে, কিন্তু জ্বৰ আৰু বিষনাশক ঔষধে দেহৰ উত্তাপ কমাই দিয়ে। এট্ৰপিন ব্যৱহাৰ কৰিলে-মুখ শুকাই যোৱা, চকুত চানিপৰা, নিদ্ৰাহীনতা, ঘাম ওলোৱা বন্ধ হোৱা আদি পাৰ্শ্বক্ৰিয়া দেখা যায়।\n4. Fixed dose combinations of Strychnine and Caffeine in tonics. ৪) ষ্ট্ৰিকনিন আৰু কেফেইন নিৰ্দিষ্ট পৰিমাণত মিশ্ৰিত টনিক: প্ৰকৃততে টনিক বস্তুটোৱেই অবৈজ্ঞানিক। চৰকাৰে টনিকক ঔষধ হয়ো, নহয়ো-এনে এটাত সীমিত ৰাখিছে। আচলতে, টনিকৰ পৰা কিবা লাভালাভ হোৱা কথাটো ব্যৱহাৰকাৰীৰ টনিকৰ ওপৰত থকা বিশ্বাসৰ ওপৰতে নিৰ্ভৰ কৰে। কাৰণ ই লাভ কৰাতকৈ ইয়াত থকা নানা অ-প্ৰয়োজনীয় আৰু ক্ষতিকাৰক দ্ৰব্যই মানৱদেহৰ ক্ষতিহে কৰে আটাইবোৰ টনিক নিষিদ্ধ কৰা প্ৰয়োজন যদিও অতি ক্ষতিকাৰক আৰু অপ্ৰয়োজনীয় বুলিহে এই মিশ্ৰণ নিষিদ্ধ ঘোষণা কৰা হৈছে।বহু বছৰৰ আগতে ষ্ট্ৰিকনিনৰ ব্যৱহাৰ হৈছিল বিহ হিচাপে। পগলা কুকুৰ আদি মাৰিবলৈ এই বিহ ব্যৱহাৰ কৰা হৈছিল। পিচে, আজিৰ পৃথিৱীৰ কোনো দেশতে এই কাৰ্য্যৰ বাবেও এনে মাৰাত্মক বিহৰ ব্যৱহাৰ নকৰে। প্ৰথমতে এই দ্ৰৱ্যবিধ মানৱ শিশুৰ দেহত প্ৰয়োগ কৰা হৈছিল ভোক বঢ়াবৰ বাবে। কিন্তু পিচলৈ প্ৰমাণিত হ’ল- ই মানৱ শৰীৰৰ বাবে ভয়াবহ ক্ষতিকাৰক। অৱশ্যে অতি কম মাত্ৰাতহে ষ্ট্ৰিকনিনৰ ব্যৱহাৰ হৈছিল। কাৰণ বেছি মাত্ৰাৰ এই দ্ৰব্যই ব্যক্তিৰ মানসিক উত্তেজনা বঢ়াই তোলে আৰু প্ৰৱল স্নায়বিক উত্তেজনাত ব্যক্তিৰ বেদনাদায়ক মৃত্যু হয়। ভাৰতৰ বাহিৰে সকলোবোৰ দেশত ইয়াৰ ব্যৱহাৰ কেতিয়াবাই নিষিদ্ধ কৰা হৈছে। ভাৰতত কিন্তু এতিয়াও এই দ্ৰব্যক ভোক বঢ়াবলৈ ব্যৱহাৰ কৰি থকা হৈছে। প্ৰকৃততে এই দ্ৰব্যবিধক ঔষধৰ স্বীকৃতিতো দিব নোৱাৰিয়েই-বিহ বুলিহে ক’ব পাৰি। ভাগৰ আৰু অৱসাদ গুচাবলৈ প্ৰয়োজনীয় বিশ্ৰামেই যথেষ্ট। খুউব বেছি প্ৰয়োজন হ’লে- একাপ চাহ বা কফি যোগেও কেফেইন গ্ৰহণ কৰিব পাৰি। আকৌ, অপ্ৰয়োজনত এই দ্ৰব্যৰে স্নায়ুক উত্তেজিত কৰি থকাটোও ক্ষতিকাৰক। পিচে ষ্ট্ৰিকনিন আৰু কেফেইন যুক্ত টনিকেৰে আজিৰ বজাৰ ভৰি আছে।\n5. Fixed dose combinations of Yohimbine and Strychnine with Testosterone and Vitamins. ৫) য়ুহিমবিন আৰু ষ্ট্ৰিকনিনৰ লগত টেষ্টোষ্টেৰণ আৰু ভিটামিনৰ নিৰ্দিষ্ট পৰিমাণত মিশ্ৰণ: য়ুহিমবিন আৰু টেষ্টোষ্টেৰনক ঔষধ কোম্পানীবোৰৰ লগতে সুৰ মিলাই ডাক্তৰসকলেও যৌন শক্তি বঢ়োৱা ঔষধ হিচাপে প্ৰচাৰ কৰে। মানুহৰ যৌন ক্ষমতা বঢ়োৱাৰ যি হেপাঁহ-তাকে মূলধন হিচাপে লৈ ঔষধ কোম্পানীয়ে এই ঔষধৰ ব্যৱসায় কৰিছে। প্ৰকৃততে কিন্তু কোনোবিধ ঔষধেই এই কাম কৰিব নোৱাৰে। ষ্ট্ৰিকনিনৰ ক্ষতিৰ কথা আগতেই কোৱা হৈছে। য়ুহিমবিন ব্যৱহাৰৰ ফলত যৌন শক্তি বঢ়াৰ প্ৰমাণ নাপালেও ঘনাই প্ৰস্ৰাব হোৱা, নিদ্ৰাহীনতা আদি ৰোগৰ বাবে দায়ী কৰিব পৰা যায়।টেষ্টোষ্টেৰণ এবিধ যৌন হৰমন। ইয়াৰ ব্যৱহাৰৰ ফলত পুৰুষৰ যৌন প্ৰষ্টেট গ্ৰন্থিৰ কেন্সাৰ হ’ব পাৰে। খুউব বিৰল কোনো ৰোগ বা দুৰ্ঘটনাৰ ফলত অণ্ডকোষৰ কাম কমি গ’লে এই হৰমনবিধ যথেষ্ট সাৱধানতা আৰু বিশেষজ্ঞৰ অধীনত গ্ৰহণ কৰিব লগা হয়। পিচে, প্ৰকৃত ক্ষেত্ৰত তেনে নহয়। কোম্পানীয়ে ইয়াৰ লগত ভিটামিন মিহলি কৰি বিষয়টো বেছ সাধাৰণ কৰি দিয়ে। কোম্পানীবিলাকৰ প্ৰচাৰৰ লগত-যেতিয়াই তেতিয়াই ভিটামিন খাই দেহটো ভালে ৰাখিব পৰা ধৰণৰ যি অন্ধ বিশ্বাস সাধাৰণ মানুহৰ মাজত প্ৰচলিত-এই মিশ্ৰণেও বিষয়টো সাধাৰণ কৰাৰ দৰে কথা। পিচে, অপ্ৰয়োজনীয় অধিক ভিটামিন গ্ৰহণ কৰাটো দেহত ভিটামিনৰ ঘাটি হৈ পৰা ৰোগতকৈ অধিক ক্ষতিকাৰক। প্ৰকৃততে কোনো ঔষধৰ লগতে মিশ্ৰিত ৰূপততো ভিটামিন গ্ৰহণ কৰাটো বিজ্ঞানসন্মততো নহয়েই, জনসাধাৰণে সচৰাচৰ ভিটামিন কিনি খোৱাসকলৰ শতকৰা ২ জনৰো প্ৰকৃততে ভিটামিনৰ প্ৰয়োজন নহয়।\n6. Fixed dose combinations of Iron with Strychnine, Arsenic and Yohimbine. ৬) আইৰণৰ লগত ষ্টিকনিন, আৰচেনিক আৰু ওহিম্বিনৰ নিৰ্দিষ্ট পৰিমাণত মিশ্ৰণ: এইয়া এক ক্ষতিকাৰক, অবৈজ্ঞানিক মিশ্ৰণ। ঔষধ কোম্পানীয়ে কেৱল ঔষধৰ প্ৰতি থকা মানুহৰ দুৰ্বলতাৰ প্ৰতি লক্ষ্য কৰি এনে ঔষধ তৈয়াৰ কৰে। নিষিদ্ধ কৰাৰ পাচতো আইৰণৰ লগত উক্ত ঔষধসমূহ মিশ্ৰিত ৰূপত পোৱা যায় কিছুমান টনিকত (টনিক ঔষধ নহয়, পিচে সাধাৰণ মানুহে ঔষধ বুলি খায়) এইবোৰে মানৱ দেহত নানা ক্ষতিকাৰক প্ৰভাৱ পেলাব পাৰে।\n৭) চোডিয়াম ব্ৰমাইড আৰু ক্লৰেল হাইড্ৰেটৰ লগত আন ঔষধৰ নিৰ্দিষ্ট পৰিমাণত মিশ্ৰণ: প্ৰকৃততে আন ঔষধৰ লগত মিশ্ৰৰূপত ইয়াক নিষিদ্ধ কৰাতকৈ এই ঔষধ দুবিধেই নিষিদ্ধযোগ্য। ক্লৰেল হাইড্ৰেট পাকস্থলীৰ বাবে ক্ষতিকাৰক। লিভাৰ, কিডনীৰ ৰোগ আৰু পেপটিক আলচাৰ থকা লোকে এই দ্ৰব্য গ্ৰহণ কৰা আৰু বিহ গ্ৰহণ কৰা একে কথা। ছডিয়াম ব্ৰমাইডৰ ক্ষতিও প্ৰায় একেই। চিকিৎসা ব্যৱস্থাৰ অনুন্নত অৱস্থাত-এই দুয়োবিধ ঔষধক আবেশকাৰী (Hypnotic) আৰু প্ৰশান্তিদায়ক (Sadatine) ঔষধ হিচাপে ব্যৱহাৰ কৰা হৈছিল। কিন্তু এতিয়া নিৰাপদ ঔষধ আৱিস্কাৰ হোৱাৰ পাচতো এনে ঔষধ ব্যৱহাৰ কৰাৰ কোনো যুক্তি নাই। সি যি কি নহওক-নিষিদ্ধ ঘোষণা হোৱাৰ পাচতো- টনিক, জ্বৰৰ ঔষধ আদিৰ লগত মিশ্ৰিত ৰূপত আজিও এই ঔষধ পোৱা যায়।\n8. Phenacetin. ৮) ফেনাচেটিন: বেদনানাশক হিচাপে ইয়াক ব্যৱহাৰ কৰা হয়। ইয়াৰ ব্যৱহাৰৰ ফলত তেজৰ ক্ষতি হোৱাৰ লগতে যকৃত আৰু বৃক্কৰ ভয়াবহ ক্ষতি হয় বুলি প্ৰমাণিত হোৱাৰ পাচত ইয়াক নিষিদ্ধ কৰা হয়।\n9. Fixed dose combinations of antihistaminic with anti-diarrhoeals. ৯) এলাৰ্জি বিৰোধী আৰু ডায়েৰিয়াৰ ঔষধৰ নিৰ্দিষ্ট পৰিমাণত মিশ্ৰণ: ডায়েৰিয়া হ’লে, এলাৰ্জি-বিৰোধী ঔষধবোৰে ডায়েৰিয়াৰ লক্ষণবোৰ নোহোৱা কৰিব পাৰে। ফলত প্ৰকৃত চিকিৎসা বাদ পৰি ৰোগীৰ দেহত ভিতৰি-ভিতৰি মাৰাত্মক অৱস্থা হ’ব পাৰে। প্ৰকৃততে এই দুই মিশ্ৰণ সম্পূৰ্ণ অবৈজ্ঞানিক। আনহাতে এইখিনিতে উল্লেখ কৰা ভাল যে, ডায়েৰিয়া-বিৰোধী ঔষধৰ প্ৰকৃততে কোনো প্ৰয়োজন নাই। ডায়েৰিয়া প্ৰকৃত কাৰণ বিচাৰি তাৰ চিকিৎসা কৰাটোহে প্ৰয়োজন। বৰ্তমান ডায়েৰিয়া-বিৰোধী ঔষধৰ লগত বিভিন্ন দ্ৰব্য মিহলি ঔষধো বজাৰত পোৱা যায়। আনহাতে এলাৰ্জি-বিৰোধী ঔষধো ঘনাই ব্যৱহাৰ কৰিলে বা বেছি পৰিমাণত ব্যৱহাৰ কৰিলে মাৰাত্মক অৱস্থা হ’বগৈ পাৰে।\n10. Fixed dose combinations of Penicillin with Sulphonamides. ১০) পেনিছিলিন আৰু ছালফনামাইডৰ নিৰ্দিষ্ট পৰিমাণত মিশ্ৰণ : পেনিছিলিন আৰু ছালফনামাইড জাতীয় ঔষধ মিশ্ৰৰূপত ব্যৱহাৰ কৰিলে-দুয়োবিধ ঔষধৰে আৰোগ্য দক্ষতা লোপ পায়। এই দুই বিধ অত্যাৱশ্যকীয় ঔষধৰ কাৰ্য্যদক্ষতা পৃথক। ছালফনামাইডে দেহত বিজাণুৰ বৃদ্ধিত বাধা দিয়ে। পেনিছিলিনে বিজানুবোৰক মাৰি পেলায়। কিন্তু মিশ্ৰিতৰূপত ব্যৱহাৰ কৰিলে দুয়োটা গুণেই হেৰুৱায়।\n11. Fixed dose combinations of Vitamins with Analgesics. ১১) বেদনা নিবাৰকৰ লগত ভিটামিনৰ নিৰ্দিষ্ট পৰিমাণত মিশ্ৰণ: বেদনা নিবাৰক ঔষধ যে প্ৰয়োজনত একক হিচাপে ব্যৱহাৰ কৰিব লাগে বা সেইটোৱেই চিকিৎসা-বিজ্ঞানসন্মত তাক আগতে উল্লেখ কৰা হৈছে। পিচে ঔষধ কোম্পানীবোৰে সাধাৰণ মানুহৰ প্ৰতিটো বেমাৰতে ভিটামিনৰ প্ৰতি লক্ষ্য কৰি তাৰ পূৰ্ণ সুযোগত বেদনা নিবাৰকৰ লগতো ভিটামিন মিহলাই। এজন মানুহৰ দেহত কি ভিটামিনৰ ঘাটি হৈছে আৰু তেওঁক প্ৰকৃততে কি পৰিমাণৰ ভিটামিনৰ প্ৰয়োজন, সেই কথা নজনাকৈ এনেদৰে ভিটামিন গ্ৰহণ কৰি থাকিলে মানৱ শৰীৰত কি ভয়াবহ অৱস্থাৰ সৃষ্টি কৰিব পাৰে-সেয়া বৈজ্ঞানিকসকলে প্ৰমাণ কৰিছে। ভিটামিন মিশ্ৰিত এনে বহুবোৰ ঔষধ আজিও বজাৰত পোৱা যায়।\n12. Fixed dose combinations of Tetracycline with Vitamin C. ১২) টেট্ৰাচাইক্লিনৰ লগত ভিটামিন চিৰ নিৰ্দিষ্ট পৰিমাণত মিশ্ৰণ: নিষিদ্ধ হোৱাৰ পিচতো এনে মিশ্ৰণ বজাৰত অনেক পোৱা যায়। ভিটামিন-চিৰ প্ৰতি থকা মানুহৰ দুৰ্বলতাৰ সুযোগত ঔষধ কোম্পানীয়ে যাতে ভিটামিন মিহলি বুলি বেছি দামত নিজৰ ঔষধটো বিক্ৰী কৰিব পাৰে, তাৰ বাবেই এনে মিশ্ৰণ। ই সম্পূৰ্ণ অবৈজ্ঞানিক। ক্ষতিকাৰক দিশবোৰ আছেই। প্ৰয়োজনত ভিটামিন-চি বা আন ভিটামিনো পৃথককৈ গ্ৰহণ কৰাটোৱেই চিকিৎসা বিজ্ঞানসন্মত-আন ঔষধৰ লগত নহয়-এই কথা প্ৰতিমূহূৰ্তত মনত ৰখা উচিত।\nজাননী: G.S.R. No. 793 (E) dt 13-12-1995\n১৩) শৰীৰৰ বাহিৰত ব্যৱহাৰৰ বাহিৰে হাইড্ৰক্সিকুইলিন গোটৰ ঔষধৰ লগত আন ঔষধৰ নিৰ্দিষ্ট পৰিমাণত মিশ্ৰণ: নানা দেশৰ লগতে, বিশেষকৈ জাপানত হাইড্ৰক্সিকুইলিন গ্ৰুপৰ ক্লাইওকুইনলৰ ব্যৱহাৰে মানৱ দেহত মাৰাত্মক ক্ষতি কৰা বুলি প্ৰমাণিত হোৱা আৰু বিশ্বৰ সকলোবোৰ দেশতে এই গ্ৰুপৰ ঔষধ নিষিদ্ধ কৰাৰ পিছত ভাৰততো ১৯৮২ চনৰ ৩০ এপ্ৰিলত এই গ্ৰুপৰ সকলো ঔষধৰ উত্পাদন আৰু বিক্ৰী নিষিদ্ধ কৰি আদেশ জাৰি কৰিছিল যদিও ১৯৮৩ চনৰ ২৩ জুলাইত সেই আদেশৰ পৰিবৰ্তন কৰি ইয়াক পেটৰ অসুখ, গ্ৰহণী, চৰ্মৰোগৰ বাবেহে ব্যৱহাৰৰ অনুমতি প্ৰদান কৰে। যিহেতু এই ঔষধ তিনি ধৰণৰ ব্যৱহাৰৰ বাহিৰে আন ব্যৱহাৰ নায়েই আৰু এনে ব্যৱহাৰতেই মাৰাত্মক ক্ষতি হয়-গতিকে চৰকাৰে ওপৰে ওপৰে নিষেধাজ্ঞা জাৰি কৰিলে যদিও সেয়া জনস্বাস্থ্য-বিৰোধী হৈয়েই ৰ’ল। যিহেতু, উক্ত অসুখবোৰ নিৰাময়ৰ বাবে হাইড্ৰক্সিকুইলিনতকৈ বেছি কাৰ্য্যকৰী আৰু কম ক্ষতিকাৰক ঔষধ পোৱা যায়। অৱশেষত ১৯৯৫ চনত এই ঔষধ নিষিদ্ধ কৰা হয়।\nজাননী: G.S.R. No. 1057 (E) dt 03-11-1988\n১৪) নিৰ্দিষ্ট পালি অনুসৰি নাকেৰে শুঙা আৰু নাকেৰে শুঙা শুকান গুৰিৰ বাহিৰে কৰ্টিক’ষ্টেৰয়ডৰ লগত আন ঔষধৰ নিৰ্দিষ্ট পৰিমাণত মিশ্ৰণ (9.10.2009 তাৰিখৰ জাননী নং GSR 738 (E) যোগে ): ই হৰমন জাতীয় দ্ৰব্য। প্ৰয়োজন বা অপ্ৰয়োজনত অধিক মাত্ৰাত এই ঔষধ ব্যৱহাৰ কৰিলে মানৱ দেহত ভয়াবহ ক্ষতি হয়। ইয়াৰ ক্ষতিকাৰক প্ৰভাৱৰ ফলত মুখ উখহি যায়, হাড় বেঁকা হৈ যায়, আলচাৰ, মধুমেহ, উচ্চ ৰক্তচাপ আদি হয়। তদুপৰি-ব্যৱহাৰকাৰীৰ ৰোগ প্ৰতিৰোধ ক্ষমতা লুপ্ত হৈ পৰে। ইয়াৰ ব্যৱহাৰৰ ফলত শিশুৰ দৈহিক বৃদ্ধি হ্ৰাস পায়। এই হৰমন ব্যৱহাৰ কৰাসকলৰ দেহত হৰমনৰ উত্পাদন ক্ষমতা লাহে লাহে কমি গৈ পিচত একেবাৰে লুপ্ত হয়গৈ। ফলত বাহিৰৰ পৰা হৰমন যোগান নধৰিলে ৰোগীৰ মৃত্যু হ’ব পাৰে।\n১৫) শৰীৰৰ ভিতৰত ব্যৱহাৰৰ বাবে ক্ল’ৰামফনিকলৰ লগত আন ঔষধৰ নিৰ্দিষ্ট পৰিমাণত মিশ্ৰণ: কেৱল ক্ল’ৰামফনিকলৰেই পাৰ্শ্বক্ৰিয়া মাৰাত্মক। ইয়াৰ ব্যৱহাৰৰ ফলত তেজৰ কোষৰ উত্পাদন বন্ধ হ’ব পাৰে। বহু ক্ষেত্ৰত ই তেজৰ কেন্সাৰ বা লিউক’মিয়াৰ কাৰণ হোৱাৰো প্ৰমাণ পোৱা গৈছে। প্ৰথম ব্যৱস্থাত ক্ল’ৰামফনিকল আন কিছুমান ঔষধৰ স’তে মিহলাই বিভিন্ন ৰোগৰ ঔষধ হিচাপে ব্যৱহাৰ কৰা হৈছিল। পিচত, যোৱা ১৯৮৩ চনত এক নিৰ্দেশযোগে ইয়াক কেৱল ষ্টেষ্ট্ৰমাইছিনৰ লগত ব্যৱহাৰ কৰিবলৈ কোৱা হ’ল। কিন্তু এয়াও মানৱ দেহৰ পক্ষে নিৰাপদ নাছিল। অৱশেষত যেনিবা চৰকাৰে পুনৰ সংশোধিত নিৰ্দেশ যোগে ইয়াক এককভাৱে ব্যৱহাৰৰ বাহিৰে আন ঔষধৰ লগত মিশ্ৰিত ৰূপত ব্যৱহাৰ কৰাটো নিষিদ্ধ কৰে। কিন্তু চৰকাৰৰ এই নিৰ্দেশক প্ৰত্যাহ্বান জনাই ন্যায়ালয়ৰ কাষ চাপি বহুবোৰ ঔষধ কোম্পানীয়ে ইয়াক আন ঔষধৰ লগত মিশ্ৰিত ঔষধ হিচাপে উত্পাদন আৰু বিক্ৰী কৰি আছে। কিন্তু এটা কথা মনত ৰাখিবলগীয়া যে, কেৱল টাইফয়েড ৰোগতহে ক্লৰামফনিকল ব্যৱহাৰ কৰাটো চিকিৎসা বিজ্ঞানসন্মত। পিচে, আজিকালিৰ চিকিত্সকে নানা পেটৰ অসুখ আৰু সন্দেহজনক টাইফয়েড ৰোগীকো এই ক্ল’ৰামফনিকল থেৰাপী কৰাটো প্ৰত্যক্ষ কৰা হৈছে। আন সকলো দেশতে এই বিষাক্ত ঔষধবিধ নিষিদ্ধ কৰা হৈছে। কিন্তু আমাৰ দেশত টাইফয়েডৰ উপযুক্ত ঔষধ নোহোৱাৰ ফলত আজিও এই ঔষধৰ প্ৰচলন হৈ আছে।\n১৬) মাইগ্ৰেন আৰু মূৰৰ বিষৰ বাবে আৰগটামাইন, কেফেইন, বেদনানাশক, এলাৰ্জীবিৰোধী ঔষধৰ বাহিৰে শোধন নকৰা আৰগটৰ স’তে আন ঔষধৰ নিৰ্দিষ্ট পৰিমাণত মিশ্ৰণ: সন্তান জন্ম হোৱাৰ পাচত হোৱা ৰক্তপাত আৰু মাইগ্ৰেন(Migraine) নামৰ প্ৰচণ্ড মূৰৰ বিষ কমোৱাৰ ক্ষেত্ৰত আৰগটৰ ব্যৱহাৰ হয়। কেইবাবিধও Alkaloid থকা এই দ্ৰব্যবিধ জলজ উদ্ভিদৰ পৰা তৈয়াৰ কৰা হয়। ইয়াক শোধন নকৰাকে ব্যৱহাৰ কৰা অনুচিত। ইয়াৰ লগত আন ঔষধ মিশ্ৰভাৱে থাকিলে প্ৰসূতি মাতৃৰ দেহত নানা ধৰণৰ মাৰাত্মক পাৰ্শ্বক্ৰিয়া কৰিব পাৰে। মাইগ্ৰেন আৰু মূৰৰ বিষৰ বাবে আৰগটামাইন, কেফেইন, বেদনানাশক আদিৰ লগতহে মিশ্ৰিত ৰূপত ইয়াক ব্যৱহাৰ কৰাৰ পৰামৰ্শ দিয়া হৈছে।\n17. Fixed dose combinations of Vitamins with Anti TB drugs except combination of soniazid with Pyridoxine Hydrochloride (Vitamin B6).\n১৭) আইচোনায়াজাইডৰ লগত পাইৰিড’ক্সিন হাইড্ৰক্ল’ৰাইডৰ (ভিটামিন বি৬)মিশ্ৰণ বাহিৰে কোনো ধৰণৰ যক্ষ্মাবিৰোধী ঔষধৰ লগত ভিটামিনৰ নিৰ্দিষ্ট পৰিমাণত মিশ্ৰণ: আইচোনায়াজাইড হ’ল যক্ষ্মাৰ ঔষধ। ইয়াৰ লগত পাইৰিড’ক্সিন হাইড্ৰক্লৰাইডৰ বাহিৰে আন কোনো ধৰণৰ যক্ষ্মা ৰোগৰ ঔষধৰ লগত কোনো ধৰণৰ ভিটামিন মিহলোৱা অবৈজ্ঞানিক।\n১৮) ছাল আৰু চকুৰ বাবে পেনিছিলিন মলম: কিছুদিনৰ আগলৈকে ছাল আৰু চকুৰ অসুখৰ বাবে পেনিছিলিনৰ মলমৰ বেছ জনপ্ৰিয়তা আছিল। পিচে, এই ঔষধ ব্যৱহাৰ কৰিলে ৰোগীয়ে ৰোগৰ পৰা পৰিত্ৰাণ পায় যদিও- বহু ক্ষেত্ৰত এই ঔষধে ৰোগীৰ শৰীৰত এলাৰ্জিৰ সৃষ্টি কৰে। আনহাতে, উক্ত ৰোগৰ বাবে আন নিৰ্ভৰযোগ্য ঔষধ, কম ক্ষতিকাৰক আৰু পূৰ্ণদক্ষতা থকা ঔষধ আৱিস্কাৰ হোৱাৰ পৰিপ্ৰেক্ষিতত এনে পেনিছিলিনৰ মলম নিষিদ্ধ ঘোষণা কৰা হয়।\n১৯) মুখেৰে গ্ৰহণ কৰা তৰল টেট্ৰাচাইক্লিন জাতীয় ঔষধ: সাধাৰণতে টেট্ৰাচাইক্লিন ঔষধ বিজাণুনাশক হিচাপে ব্যৱহাৰ কৰা হয়। কিন্তু এই ঔষধে শিশু বা উঠি অহা ল’ৰা-ছোৱালীৰ দাঁত আৰু হাড়ৰ ভয়াবহ ক্ষতি কৰে। দাঁতবোৰ শক্তিশালী নহয়। হাড়ৰ বৃদ্ধিৰ হাৰ কমি যায়। গৰ্ভৱতী মহিলাই এই ঔষধ ব্যৱহাৰ কৰিলে ইয়াৰ ক্ষতিকাৰক প্ৰভাৱ ভ্ৰূণৰ ওপৰতো পৰে। শিশুটিৱে দাঁত-হাড়ৰ নানা নিসংগতিসহ জন্ম লয়। বিজানুনাশক হিচাপে আন এণ্টিবায়টিক বা কোট্ৰাইমস্কাজ’ল জাতীয় ঔষধ চিকিত্সকৰ তত্বাৱধানত গ্ৰহণ কৰা ভাল।\n২০) নিয়েলামাইড: হতাশা-বিৰোধী ঔষধ (anti-depresent) হিচাপে ইয়াৰ জনপ্ৰিয়তা আছিল। আন হতাশা-বিৰোধী ঔষধ আৱিস্কাৰ বা বিকল্প নথকা অৱস্থাত এই ঔষধৰ ব্যৱহাৰ আছিল যদিও ইয়াৰ পাৰ্শ্বক্ৰিয়া অতি ক্ষতিকাৰক। সেইবাবেই এই ঔষধ কিনোতাক ফাৰ্মাচীয়ে এখন কাৰ্ড দিয়াটো নিয়ম আছিল-য’ত এই ঔষধৰ ব্যৱহাৰ কৰিলে হ’ব পৰা বিপদ আৰু ল’ব লগা সতৰ্কতাৰ কথা লিখা থাকিব লাগে। ইয়াতকৈ কম ক্ষতিকাৰক ঔষধ ওলোৱাৰ বাবে ইয়াক নিষিদ্ধ কৰা হয়।\n২২) মেথাপাইৰিলিন: টোপনি অহা ঔষধ হিচাপে এই ঔষধৰ জনপ্ৰিয়তা আছিল। ইয়াৰ ব্যৱহাৰৰ ফলত কেন্সাৰ হোৱাৰ সম্ভাৱনা অধিক বুলি প্ৰমাণিত হোৱাৰ পাচত এই ঔষধ নিষিদ্ধ কৰা হয়।\n২৩) মেথাকোৱালন: ই এবিধ টোপনি অহা ঔষধ। কিন্তু নিচাযুক্ত দ্ৰব্য হিচাপেহে ইয়াৰ ব্যৱহাৰ বৃদ্ধি পাবলৈ ধৰিছে। নানা ঔষধৰ লগত মিশ্ৰিত ঔষধ হিচাপে ব্যৱহাৰ কৰিলে ইয়াৰ আসক্তিৰ পৰিমাণ বাঢ়ি যায়। টোপনিৰ ঔষধ হিচাপে ব্যৱহাৰ কৰিলেও ইয়াৰ প্ৰতি আসক্ত হৈ পৰাটো স্বাভাৱিক। নিষিদ্ধ হোৱাৰ পিচতো আজিকালি ইয়াক কেৱল নিচাসক্ত লোকসকলৰ বাবেই ঔষধ কোম্পানীবোৰে উত্পাদন কৰি আছে। গৰ্ভৱতী অৱস্থাত এই দ্ৰব্য ব্যৱহাৰ কৰিলে-গৰ্ভস্থ সন্তানৰ ওপৰত মাৰাত্মক ক্ষতিকাৰক প্ৰভাৱ পৰে। সন্তান পঙ্গু অথবা মৃত হৈ প্ৰসৱ হ’ব পাৰে। বিখ্যাত নিচাৰ দ্ৰব্য ম্যেনড্ৰেক্সৰ উপাদান এই মেথাকোৱালনেই।\nজাননী: G.S.R. No. 322 (E) dt 03-05-1984\n২৫)ডিমেক্ল’ছাইক্লিনৰ মুখেৰে খোৱা তৰল ঔষধ: এই দুয়োবিধ ঔষধেই নিষিদ্ধ হয়- কাৰণ ইয়াৰ ক্ষতিকাৰক দিশবোৰ টেট্ৰাছাইক্লিনযুক্ত তৰল ঔষধৰ (আগতে উল্লেখ কৰা হৈছে) দৰে।\n২৬)এনাবলিক ষ্টেৰয়েডৰ লগত আন ঔষধৰ মিশ্ৰণ: এনাবলিক ষ্টেৰয়েডৰ প্ৰয়োজন বিশেষ ৰোগীক বিশেষ পৰিমাণৰ। কিন্তু এই দেশত নানা ঔষধৰ সৈতে ঔষধ কোম্পানীয়ে ইচ্ছামতে এই ঔষধ মিশ্ৰণ কৰে। এই ক্ষতিকাৰক দ্ৰব্য এটা বিভিন্ন ঔষধৰ লগত মিশ্ৰিত ৰূপত থকা বাবে প্ৰয়োজন অপ্ৰয়োজনত ৰোগীয়ে ইয়াক ব্যৱহাৰ কৰিব লগাত পৰে। সম্পূৰ্ণভাৱে চিকিত্সকৰ তত্বাৱধানত থাকি বিশেষ কিছুমান ৰোগৰ বাবেহে এই ঔষধ এককভাৱে গ্ৰহণ কৰা উচিত। বিভিন্ন ঔষধৰ লগত এই দ্ৰব্য মিশ্ৰিত হৈ থকাৰ ফলত-এটা ৰোগৰ আৰোগ্যৰ বাবে ব্যৱহাৰ কৰা ঔষধে পুনৰ নতুন ৰোগহে সৃষ্টি কৰে। প্ৰসংগত যৌন ষ্টেৰয়েড ব্যৱহাৰৰ ফলত পুৰুষৰ স্তন বৃদ্ধি, বন্ধ্যাত্ব, প্ৰষ্টেট কেন্সাৰ, মহিলাৰ দাড়ি গোফ গজা, স্বৰ পৰিবৰ্তন, জননাংগৰ আৰু স্তনৰ কেন্সাৰ আদি হব পাৰে। ঔষধ কোম্পানীৰ মিছা বিজ্ঞাপনত ভোল গৈ কিছুলোকে চিকিত্সকৰ পৰামৰ্শ নোলোৱাকৈ নিজে এনে ঔষধ ব্যৱহাৰ কৰি সংকটময় অৱস্থাত পৰাটো অসমত অধিক হাৰত প্ৰত্যক্ষ কৰা হৈছে।\n২৭) নিৰ্দিষ্ট মাত্ৰাৰ অষ্ট্ৰোজেন আৰু প্ৰোজেষ্টিনৰ মিশ্ৰণ (মুখেৰে খোৱা গৰ্ভনিৰোধকৰ বাহিৰে)ত প্ৰতিটো বড়িত এষ্ট্ৰোজেনৰ পৰিমাণ ৫০ মাইক্ৰগ্ৰাম (ইথিনাইল এষ্ট্ৰাডিঅলৰ সমান) আৰু প্ৰোজেষ্টিনৰ পৰিমাণ ৩ মিলিগ্ৰাম (নৰেথিষ্টেৰন এচিটেটৰ সমান)তকৈ অধিক আৰু নিৰ্দিষ্ট মাত্ৰাত কৃত্ৰিম এষ্ট্ৰোজেন আৰু প্ৰজেষ্ট্ৰেৰণ থকা ইনজেকছন (জাননী নং 743 (E) dt 10-08-1989) : এসময়ত এই ঔষধেৰে গৰ্ভধাৰণ নিৰূপণ কৰা আৰু মহিলাৰ মাহেকীয়া ঋতু পলম হোৱাৰ চিকিৎসাত ব্যৱহাৰ কৰা হৈছিল। কিন্তু দুয়োটা ক্ষেত্ৰতে ইয়াৰ দক্ষতা নিম্নমানৰ বুলি প্ৰত্যক্ষ কৰাৰ লগতে ইয়াৰ ভয়াবহ ক্ষতিকাৰক দিশবোৰ প্ৰমাণিত হোৱাৰ পিচৰেপৰা এই ঔষধ নিষিদ্ধ ঘোষণা কৰিবলৈ বহু আগৰেপৰাই দাবী জনাই অহা হৈছিল যদিও এই ঔষধ কেৱল কোম্পানীৰ স্বাৰ্থতেই সম্পূৰ্ণভাৱে নিষিদ্ধ নকৰি নিয়ন্ত্ৰণহে কৰা হৈছে। এই ঔষধ বিশ্ব স্বাস্থ্য সংস্থাই ১৯৮১ চনতেই নিষিদ্ধ কৰাৰ বিষয়ত মতপোষণ কৰে। ভাৰত চৰকাৰে এই দুইবিধ ঔষধৰ মিশ্ৰণ সম্পূৰ্ণৰূপে নিষিদ্ধ নকৰি ইষ্টোজেন ৫০ মিলিগ্ৰাম আৰু প্ৰজেষ্ট্ৰেৰণ ৩ মিলিগ্ৰামতকৈ বেছি থকা ঔষধৰ বিক্ৰী নিষিদ্ধ কৰে। জন্ম নিয়ন্ত্ৰণৰ বাবে এই নিয়ন্ত্ৰিত পৰিমাণৰ দুয়োবিধ ঔষধৰ মিশ্ৰণৰ বড়িৰ বাহিৰে আন কোনো চিকিৎসাতে এই দ্ৰব্যৰ ব্যৱহাৰ এতিয়া নিষিদ্ধ। এই ঔষধৰ পাৰ্শ্বক্ৰিয়াও বৰ বেদনাদায়ক।\n← চিত্ৰকৰ্ম : সুপ্ৰভা নাথ\nৰিউমেটিজম বা বাত বিষৰ বিষয়ে কিছু জানিবলগীয়া কথা – ডা° ভূপেন্দ্ৰ শইকীয়া →


অভিশপ্ত দুলীয়াজান: লিখিবলৈ ভাষা নাই – অসম খবৰ 24X7\nঅসমলৈ বিদেশী আনিব বিচৰাসকলে অঞ্জন শৰ্মা মহোদয়ৰ এই লিখনিটো পঢ়ি চাবচোন৷ কিবা মনত পৰেইবা!!\n📃 দ্বীপেন লহকৰ\n(বি: দ্ৰষ্টব‍্য: ১৯৮০ চনৰ ৩০ জানুৱাৰী তাৰিখৰ ‘সাপ্তাহিক নীলাচল’ কাকতৰ সম্পূৰ্ণ প্ৰথম পৃষ্ঠা জুৰি মোৰ এটা লেখা প্ৰকাশ হৈছিল। কেইজনমান বন্ধুৰ অনুৰোধত লেখাটো ৩৮ বছৰৰ পিছত আগবঢ়ালো। মোৰ অনুৰোধ, দয়া কৰি আপোনালোকে ১৯৮০ চনলৈ যাত্ৰা কৰি লেখাটো পঢ়িবলৈ যত্ন কৰিব।)\nটিপলিং পুলিচ চকীৰ সন্মুখৰ দেৱালখন অগ্নিনিৰ্বাপক বাহিনীৰ পানীৰ পাইপৰ দ্বাৰা ধুই পেলোৱা হৈছে। অৰ্থাৎ, কেঁচা তেজেৰে ৰঙা হৈ থকা ‘OIL INDIA’ৰ দেৱালখনৰ পৰা তেজবোৰ নাইকীয়া কৰি দিয়া হৈছে। তথাপি তাত তেজ লাগি আছে ঠায়ে ঠায়ে, তেজ লাগি আছে পিকেটিং-কাৰীয়ে ৰখি থকা গেটখনৰ ওচৰে-পাঁজৰে। দেৱালখনৰ ঠায়ে ঠায়ে গুলীৰ দ্বাৰা ফুটা হৈ গৈছে। গেটখনৰ উত্তৰফালে থকা পানীৰ পাইপ গুলী লাগি ফাটি গৈছে (এতিয়া নতুন পাইপ লগোৱা হৈছে)।\nগুলী লাগিছে টেঙাখাট পাণধোৱাৰ ১৬ বছৰীয়া অকণ গোহাঁইৰ বাওঁহাতত, তিনিচুকীয়া কলেজৰ হেম গগৈৰ ভৰিৰ পতাত, OIL INDIAৰ কৰ্মচাৰী নৱ কুমাৰ নেওগৰ বাওঁভৰিৰ আঁঠুৰ ওপৰত, শিহুমৰা গাঁৱৰ অকণ বৰুৱাৰ ডিঙিত, নাহৰকটীয়া কলেজৰ প্ৰসন্ন গগৈৰ বাওঁভৰিত, পুৰণি খঙীয়া গাঁৱৰ অঞ্জলি হাজৰিকাৰ সোঁভৰিৰ আঁঠুত, টেঙাখাটৰ গুণৱতী ফুকনৰ বাওঁভৰিত, ভাদৈ পাঁচআলিৰ ভাদৈ হাইস্কুলৰ নৱমমানৰ ছাত্ৰী দিব‍্যলতা ফুকনৰ মূৰত, চাচনি মৌজাৰ শান্তিপুৰ গাঁৱৰ দুলেশ্বৰী গগৈৰ পিঠিত, দীঘলী গাঁৱৰ বিনু বৰাৰ সোঁভৰিত। দুটা গুলী লাগি যৌনাঙ্গ ছিঙি গৈছে দুলীয়াজান কলেজৰ ছাত্ৰ দ্ৰোণকান্ত দাসৰ। OIL INDIAৰ কৰ্মচাৰী ভদ্ৰকান্ত সোণোৱালে বুকুৰ বাওঁফালে দুটা গুলী লৈ বিচনাত পৰি আছে, বিছনাত পৰি আছে টিপলিং হাইস্কুলৰ শিক্ষক ঘন গগৈয়ে সোঁভৰিত তিনিটা-সোঁহাতত এটা, আৰু তপিনাত এটা গুলী লৈ। ১৮/১/৮০ তাৰিখৰ পৰা দুদিন সংজ্ঞাহীন হৈ বিছনাত পৰি আছে দুলীয়াজান কলেজৰ ছাত্র তথা দুলীয়াজান আঞ্চলিক ছাত্ৰ সন্হাৰ প্ৰাক্তন সম্পাদক বিনোদ চেতিয়া। বিছনাত পৰি আছে OIL INDIAৰ কৰ্মচাৰী পোণা গগৈৰ পত্নী অৰুণা গগৈ – OIL INDIAৰ Drilling বিভাগৰ কৰ্মচাৰী প্ৰদীপ গগৈ, অনিল দত্ত, ৰত্নেশ্বৰ ফুকন, চাচনি উচ্চতৰ মাধ্যমিক বিদ্যালয়ৰ দশম মানৰ ছাত্ৰ দেৱ কুমাৰ বৰুৱা, নকাৰী গাঁৱৰ স্বৰ্ণলতা চেতিয়া, চাচনি চেঁচাসত্ৰ একাডেমীৰ নৱম মানৰ ছাত্ৰী জুনুবালা টাইৰাই, টেঙাখাট পানধোৱাৰ সত্তৰ বছৰীয়া বৃদ্ধা মাকণ গোঁহাই, দীঘলী হাইস্কুলৰ সপ্তম মানৰ ছাত্ৰী নিৰদা গগৈ, চাচনি খাতোৱা গাঁৱৰ বিমলা খনিকৰ, ভাদৈ পাঁচআলিৰ কেৰকণি গাঁৱৰ চাৰিটা ল’ৰা আৰু এজনী ছোৱালীৰ মাক ববিতা শইকীয়া, দুলীয়া গাঁৱৰ ১২ বছৰীয়া ছোৱালী অণিমা গগৈ আৰু বহুতো।…\nনৰঘাতকসকলে নিশ্চয় হাঁহিছিল। আইকমেন, জেনেৰেল ডায়াৰ, ইদি আমিনৰ দৰে নিজকে নিজে কল্পনা কৰি বীভৎস হাঁহি মাৰিছিল গুলীৰ শব্দৰ লগে লগে, তেজৰ চেকুৰা বাটে-হাটে-দেৱালে-কাপোৰে ছিটিকি ছিটিকি পৰাৰ লগে লগে। ‘জয় জোৱান’-এ জয় কিষাণৰ ওপৰত, ‘জয় কিষাণ’ৰ টকাৰে কিনা ৰাইফলেৰে গুলী নিক্ষেপ কৰাৰ সময়ত ‘জয় কিষাণ’ৰ ঘামৰ গোন্ধ তেওঁলোকৰ চুৱেটাৰৰ ঊলত থকাৰ কথা পাহৰি গৈছিল, আৰক্ষী অধীক্ষক প্ৰিয়নাথ গোস্বামীয়েও সেই সময়ত পাহৰি গৈছিল নলবাৰী মহকুমাত তেখেতৰ ঘৰৰ ওচৰৰ ছোৱালীক সামৰিক বাহিনীৰ লোকে ধৰ্ষণ কৰাৰ কথা। হাত-ভৰিত গুলী লৈ বিবস্ত্ৰ পুৰুষ, বিবস্ত্ৰা নাৰী, গাভৰুসকল পলাইছিল ৰাইফলৰ ভয়ত, প্ৰাণৰ ভয়ত। কঁঠালগুৰি হাইস্কুলৰ প্ৰাক্তন শিক্ষক শ্ৰী দুৰ্গাধৰ গগৈৰ ডাঙৰ পুত্ৰ তথা কথা ক’ব নোৱাৰা (বোবা) লীলা গগৈৰ ডাঙৰ ককায়েক কুমুদ চন্দ্ৰ গগৈৰ মৃত্যু হৈছিল, গিৰিবালা গগৈ বিধৱা হৈছিল, বুকু শুদা হৈছিল ফুলেশ্বৰী গগৈৰ আৰু পিতৃহীন হৈছিল ১৪ মহীয়া কিৰীটি গগৈ। মৃত্যু হৈছিল চাচনিৰ হুদুপৰা গাঁৱৰ মাটি-বাৰীহীন শ্ৰীৰমাকান্ত ডেকা আৰু শ্ৰীমতী ভাগ‍্য দেৱীৰ তৃতীয় পুত্ৰ ৩২ বছৰীয়া নগেন ডেকাৰ। এজন বিখ্যাত পেঁপাবাদক নগেন ডেকাৰ মৃত্যুৰ লগে লগে কপালৰ সেন্দুৰ মচিছিল তিলেশ্বৰী ডেকাই, পিতৃহীন হৈছিল প্ৰথমমান শ্ৰেণীৰ ছাত্ৰ ৬ বছৰীয়া প্ৰদীপ ডেকা, ৪ বছৰীয়া দিগন্ত ডেকা আৰু ডেৰ বছৰীয়া মামণি ডেকা। ডাঙৰ পুত্ৰ ৬ বছৰীয়া প্ৰদীপে (ঘৰত মতা নাম ‘সোণ’) মাকক কৈছিল-‘মা, নাকান্দিবা, ডাঙৰ হ’লে আমি খুৱাম নহয়!’ প্ৰদীপক মাতি আনি মই মৈৰ ফাইলৰ বগা কাগজত মাকক কোৱা কথাষাৰৰ তলত নিজৰ নামটো লিখি দিবলৈ কৈছিলো। প্ৰদীপে লিখি দিছিল। লিখি দিছিল চাচনিৰ শান্তিপুৰ গাঁৱৰ ৺তাহিৰাম নেওগ আৰু ৺ভেদুৰী নেওগৰ তৃতীয় সন্তান ২২ বছৰীয়া শ্বহীদ অজিত নেওগৰ ককায়েক পূৰ্ণ নেওগে। কি লিখিছিল সেইবিষয়ে মই ক’ম, অলপ পিছত ক’ম। মৃত্যু হৈছিল ৺গোলাই বৰা আৰু বকুলী বৰাৰ সৰুপুত্ৰ ২২ বছৰীয়া নৃপেন বৰাৰ। বহুতৰে মৃত্যু হৈছিল। টিপলিং পুলিচ চকীৰ সন্মুখত থকা কঁঠাল গছজোপাৰ পৰা ফ্লেগপোষ্টলৈ ৰাস্তাত পৰি থকা অজস্ৰ অৰ্দ্ধমৃতদেহ ত্ৰিপালৰ ওপৰত তুলি আঠজন চি-আৰ-পিয়ে পুলিচ চকীৰ পিছফাললৈ চোঁচৰাই লৈ গৈছিল। পুলিচ চকীৰ সন্মুখৰ ড্ৰামবোৰ নোহোৱা হৈছিল। পুলিচ চকীত মাইকী মানুহৰ কাপোৰ, গাভৰুৰ ব্লাউজবোৰ জমা কৰা হৈছিল। ৰাস্তাত তেজত পিছল খাই পৰা অনিল দত্তক এম্বুলেন্সৰ পৰা নমাই আনি C.R.P.-এ কোবাইছিল। মণিকা সেনাপতিয়ে মোৰ ফাইলৰ কাগজত ২২/১/৮০ তাৰিখে দুলীয়াজানত গুলীচালনা কৰাৰ লগে লগে ‘মৃতদেহ মই পাঁচটা দেখিছিলো’ বুলি লিখি চহী কৰি দিছিল। OIL INDIA-ৰ ৫ নম্বৰO.C.S.-ৰ পৰা জেনেৰেল অফিচ পাৰ হৈ I.T.I. ট্ৰেইনিং হোষ্টেলৰ আলিমূৰলৈকে আৰু ষ্টেচনৰ ফালে চিনেমা হললৈকে তিনিওফালে পুলিচ চকীৰ সন্মুখৰ পৰা প্ৰায় ৩০৯/৪০০ গজ দূৰলৈকে বিস্তৃত ৰাজআলিত তেজৰ চেকুৰা ২৩/১/৮০ তাৰিখলৈ বিদ‍্যমান। উলংগ হৈ দৌৰিছিল অসমৰ বোৱাৰী-জীয়ৰী। ৰাজআলিত পৰি আছিল লাচিত সন্তান।\nভাদৈ পাঁচআলিৰ নৃপেন বৰাৰ বয়স আছিল ২২ বছৰ। এওঁৰ বুকুত গুলী লাগি পিঠিৰে ওলাই গৈছে। নৃপেন বৰাৰ মৃতদেহত ‘PM 19’ লিখা সৰু কাগজ এখিলা পোৱা গৈছে। P.M.19ৰ অৰ্থ Post Mortem 19 হ’ব পাৰে নেকি? মাতৃ বকুলী বৰাই কৈছে- “সি দেশৰ বাবে প্ৰাণ ত‍্যাগ কৰাত মই দুখ কৰা নাই, তাৰ ঠাইত মই সহস্ৰজনক সন্তানৰূপে পাইছো। অসমবাসীৰ এই আন্দোলনে যদি মোৰ পুত্ৰৰ বিনিময়ত সাফল্য লাভ কৰে, তেতিয়াহে মই সুখী হ’ম।\nসদৌ অসম ছাত্ৰ সন্হালৈ অনুৰোধ থাকিল যাতে গাঁৱৰ মানুহৰ তুমৰুলি তেজত তগ্-বগাই উঠা ঘোঁৰাৰ লেকামদাল ভালকৈ ধৰি ৰাখি বিদেশী নাগৰিকৰ সমস‍্যাটো সমাধান কৰাৰ লগে লগে অৰ্থনৈতিক শোষণৰ পিনেও লক্ষ‍্য ৰাখি পৰিকল্পনা কৰি অগ্ৰসৰ হয়। এই সময়টোৱেই আমাৰ বাবে আটাইতকৈ বিপদজনক, অথচ শুভ সময়। এই সময়ত ছাত্ৰ সন্হাত ইন্দিৰা কংগ্ৰেছ, কংগ্ৰেছ আদি সৰ্বভাৰতীয় দলৰ দালাল সোমাবলৈ যত্নপৰ হৈ উঠিছে, আন্দোলনক বিপথে নিবলৈ যত্নপৰ হৈ উঠিছে। আনহাতে এই সময়ত কিন্তু অসমীয়া জাতিও জাগিছে। আমি এতিয়া আমাৰ সন্মিলিত শক্তিৰে সমস্যা সমাধান কৰিব লাগিব, মূল শত্ৰুৰ বিৰুদ্ধে যুজিব লাগিব।\nNEWS Post Views : 208\nব্লেক বেল্ট ডিগ্ৰী সঞ্চিয়তালৈ\nনাজিৰাত ‘Mission Egg’ ৰ শুভাৰম্ভ\nTotal views : 1002838


Dolozin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Dolozin ar byavahar, ppali, parshwakriya, upkaar, kriya-pratikriya aaru satarkatabani\nDolozin के सारे विकल्प देखें\nDolozin की जानकारी\nDolozin ৰ লাভ আৰু ব্যৱহাৰসমূহ- Dolozin Benefits & Uses in Assamese- Dolozin ar laabh aaru byavaharsamuh\nDolozin ৰ পালি আৰু সেয়া কেনেদৰে ল'ব- Dolozin Dosage & How to Take in Assamese - Dolozin ar paali aaru xeya kenedore lobo\nDolozin ৰ পাৰ্শ্চক্ৰিয়াসমূহ- Dolozin Side Effects in Assamese- Dolozin ar parshwakriyasamuh\nDolozin সংক্ৰান্ত সতৰ্কতাবাণীসমূহ- Dolozin Related Warnings in Assamese- Dolozin xonkranta xatarkatabanisamuh\nঅইন দৰৱৰ সৈতে Dolozinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dolozin with Other Drugs in Assamese- Oinor xoite Dolozin ar gurutor kriya-pratikriya\nDolozin মতভেদসমূহ- Dolozin Contraindications in Assamese- Dolozin nishedhsamuh\nDolozin ৰ বিষয়ে সততে সোধা প্ৰশ্নসমূহ- Frequently asked Questions about Dolozin in Assamese- Dolozin ar bikhoye satate xodha prashnasamuh\nখাদ্য আৰু মদৰ সৈতে Dolozin ক্ৰিয়া-প্ৰতিক্ৰিয়া- Dolozin Interactions with Food and Alcohol in Assamese- khadya aaru modor xoite Dolozin kriya-pratikriya\nDolozin ৰ লাভ আৰু ব্যৱহাৰসমূহ - Dolozin Benefits & Uses in Assamese - Dolozin ar laabh aaru byavaharsamuh\nDolozin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDolozin ৰ পালি আৰু সেয়া কেনেদৰে ল'ব - Dolozin Dosage & How to Take in Assamese - Dolozin ar paali aaru xeya kenedore lobo\nDolozin-ৰ উপাদানসমূহ - Dolozin Active Ingredients in Assamese - Dolozin-ar upadaansamuh\nDolozin ৰ পাৰ্শ্চক্ৰিয়াসমূহ - Dolozin Side Effects in Assamese - Dolozin ar parshwakriyasamuh\nগৱেষণাৰ ভিত্তিত, Dolozin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDolozin সংক্ৰান্ত সতৰ্কতাবাণীসমূহ - Dolozin Related Warnings in Assamese - Dolozin xonkranta xatarkatabanisamuh\nDolozin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDolozin গ্ৰহণ কৰাৰ পিছত গৰ্ভৱতী মহিলাই বহুতো অসুবিধাৰ সমুখীন হৈছে। গতিকে চিকিতসকৰ পৰামৰ্শ অবিহনে কোনোপধ্যেই গ্ৰহণ নকৰিব।\nDolozin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDolozin ৰ বহু কম স্তন্যপায়ী মহিলাৰ ওপৰত পাৰ্শ্ব-প্ৰতিক্ৰিয়া থকা দেখা যায়।\nবৃক্কত Dolozin কি প্ৰভাৱ দেখা গৈছে?\nDolozinৰ ব্যৱহাৰ বৃক্ক ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nযকৃতত Dolozin কি প্ৰভাৱ দেখা গৈছে?\nDolozinৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Dolozin ৰ কি প্ৰভাৱ দেখা গৈছে?\nDolozinৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Dolozinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dolozin with Other Drugs in Assamese - Oinor xoite Dolozin ar gurutor kriya-pratikriya\nDolozin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDolozin মতভেদসমূহ - Dolozin Contraindications in Assamese - Dolozin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dolozin লোৱা অনুচিত যাতে -\nDolozin ৰ বিষয়ে সততে সোধা প্ৰশ্নসমূহ - Frequently asked Questions about Dolozin in Assamese - Dolozin ar bikhoye satate xodha prashnasamuh\nএই Dolozin-এ অভ্য়াস বা নিচাৰ সৃষ্টি কৰে নেকি?\nনহয়, Dolozinয়ে অভ্যাসৰ সৃষ্টি নকৰে।\nহয়, Dolozin লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Dolozin লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Dolozin ব্যৱহৃত নহয়।\nখাদ্য আৰু মদৰ সৈতে Dolozin ক্ৰিয়া-প্ৰতিক্ৰিয়া - Dolozin Interactions with Food and Alcohol in Assamese - khadya aaru modor xoite Dolozin kriya-pratikriya\nখাদ্য আৰু Dolozinৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Dolozin আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Dolozinৰ মাজৰ প্ৰতিক্ৰিয়া\nDolozin আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nDolozin ৰ অনুকল্প - Substitutes for Dolozin in Assamese\nDolozin के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Dolozin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Dolozin ব্যৱহাৰ কৰিছিল নেকি?\nআপুনি কিমান পৰিমাণে Dolozin সেৱন কৰিছিল?\nআপুনি Dolozin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Dolozin সেৱন কৰে?


সুগন্ধি বতৰা -ৰাজশ্ৰী বৰ্মন - সাহিত্য ডট অৰ্গ\nকেন্দ্ৰীয় লোকসেৱা আয়োগৰ অসামৰিক সেৱাৰ এগৰাকী বিষয়া৷ নাম আৰ্মষ্ট্ৰং পামে৷ তামেংলাং জিলাৰ তওচেম মহকুমাৰ তেওঁ চাব ডিভিজনেল মেজিষ্ট্ৰেট৷ এই পদত নিযুক্তি লাভ কৰাৰ পাছত তেওঁৰ এক ইচ্ছা জাগৃত হ’ল৷ তেওঁ এটা ৰাস্তা নিৰ্মাণ কৰিব৷ এশ কি মিৰ দূৰত্বৰ এটা ৰাস্তা৷\nএনেকুৱাওনো সপোন থাকে নে কাৰোবাৰ?\nযিসকল মানুহে পচিঁশ কেজি চাউল আনিবলৈ পাহাৰৰ পৰা ভৈয়ামলৈ ষাঠি কিমি নামি আহিব লাগে তেওঁলোকৰ অৱশ্যেই থাকিব পাৰে এনেকুৱা সপোন৷ আৰু লগতে থাকিব পাৰে সেই সপোন বাস্তৱায়িত কৰা দুৰ্বাৰ আকাংক্ষা৷\nউনৈশ শ বিৰাশী চনৰ কথা৷ নাগালেণ্ড মণিপুৰ আৰু অসম সংযোগ কৰি এটা পথ নিৰ্মাণ কৰিবলৈ কেন্দ্ৰীয় চৰকাৰৰ পৰা এশ কোটি টকা আৱন্তিত হৈছিল৷ কিন্তু সেই প্ৰজেক্টটো কাগজে পত্ৰইহে থাকি গৈছিল৷ আৰু বছৰ বছৰ ধৰি জীয়াতু ভূগিবলগা হৈছিল সেই ঠাইৰ বাসিন্দাসকলে৷ ৰাজ্য চৰকাৰে অনতিপলমে এই ৰাস্তা নিৰ্মাণ হব বুলি কৈছিল যদিও একো ব্যৱস্থা হাতত লোৱা দেখা নগৈছিল৷ যোৱা বছৰ জুন জুলাই মাহত যেতিয়া টাইফয়ড আৰু মেলেৰিয়াই অঞ্চলটোৰ লোকসকলৰ মাজত মহামাৰীৰ ৰূপ ধাৰণ কৰিলে তেতিয়া বহুত মানুহে উপযুক্ত চিকিত্সাৰ অভাৱত মৃত্যু হ’বলগীয়া হ’ল৷ পথটোৰ দূৰৱস্থাৰ কাৰণে ডাক্তৰ যাবলৈ নিবিচাৰে আৰু একেটা কাৰণতে ৰোগীক দূৰণিবটীয়া চিকিত্সালয়লৈ নিবলৈ নোৱাৰে৷ এই অভাবনীয় যাতনা চাই থাকিবলৈ পামে ডাঙৰীয়াৰ সত নগ’ল৷ তেওঁ তেওঁৰ বন্ধুসকলৰ মাজত যিসকল চিকিত্সক তেওঁলোকক অনুৰোধ জনালে৷ এগৰাকী মহিলা চিকিত্সক মান্তি হ’ল আৰু এনেদৰে কিছু পৰিমাণে পৰিস্থিতি নিয়ন্ত্ৰণলৈ আহিল৷ বহুতৰে জীৱন ৰক্ষা পৰিল৷ তেতিয়াই তেওঁ সংকল্প লয় যে তেওঁ এই পথটো নিৰ্মাণ কৰিব৷\nস্বাধীনতাৰ ছটা দশকৰ পাছতো মানুহৰ এনে অবৰ্ণনীয় দুখ বেদনা! ! একেখন আকাশৰ তলতে! !\nপ্ৰথম অৱস্থাত পৰিয়ালৰ ককায়েক নবৌয়েক ভায়েক মাক সকলোকে আৰ্থিক সহায় কৰিবলৈ তেওঁ অনুৰোধ জনালে৷ ককায়েক নবৌৱেকে এমাহৰ দৰমহা দিলে৷ মাকে শিক্ষক দেউতাকৰ ফেমিলি পেঞ্চনৰ এমাহৰ আয় দিলে তেওঁ নিজে পাঁচ মাহৰ দৰমহাৰ পইচা দিলে আৰু মাত্ৰ এমাহ পূৰ্বে চাকৰি কৰিবলৈ লোৱা ভায়েকে দিলে নিজৰ প্ৰথম দৰমহাৰ সমস্ত টকাখিনি৷ দান বৰঙণিৰ আশাৰে ছচিয়েল মিডিয়াও সহায়ক ভূমিকা লৈছিল৷ এৰা যিখন দেশত চাকৰিৰ বাবে ধন লেনদেন কৰা হয় আৰু সেইকথা তদন্ত কৰিবলৈ মাহ মাহ ধৰি মানৱসম্পদ ব্যস্ত হৈ থাকিবলগীয়া হয়, কি কৰিবলৈ সময় উলিয়াব পাৰিব?\nশেষত নিৰ্মাণ হৈ উঠিল এই পথ৷ এক দুই কিমি নহয় এশ কিমি দৈৰ্ঘ্য্যৰ পথ৷\nএই পথটোৱে টাওছেন মহকুমাৰ অৰ্থনৈতিক দিশটোক যথেষ্ট পৰিমাণে লাভৱান কৰিব বুলি বহুলোকে আশা প্ৰকাশ কৰিছে৷ কাৰণ এই অঞ্চলটোত বহু পৰিমাণে কমলা টেঙা উৎপাদন হয়৷ কিন্তু বজাৰৰ অভাৱত কমলাটেঙাবোৰ এনেই বেয়া হৈ যায়৷ এই পথটো ভাল হোৱাৰ ফলত পৰ্যাপ্ত পৰিমাণে উৎপাদিত কমলাটেঙাৰ বাবে চাহিদা বৃদ্ধি পাব বুলি আশা কৰা হৈছে৷\nএইগৰাকী মহাপুৰুষৰ জীৱন কাহিনীয়ে মন চুই গ’ল৷■■\n← দৃষ্টি … – দেৱিকা ঠাকুৰীয়া\nসুৰক্ষাৰ বাবে প্ৰকৃত তথ্য আৰু তাৰ বিশ্লেষণৰ প্ৰয়োজন -অচিন্ত বৰঠাকুৰ →\nকৃতিত্ব: প্লাৱন ভূঞা


ছবি : বৌম বৌম ভোলে–ডলী তালুকদাৰ – ফটাঢোল\nডলী ক্ৰিয়েচনৰ তৃতীয় নিবেদন\nছবি : বৌম বৌম ভোলে\nপৰিচালনা, প্ৰযোজনা, কাহিনী, চিত্ৰনাট্য, সংলাপ, সঙ্গীত পৰিচালনা, গীতৰ কথা : ডলী তালুকদাৰ\nসহ পৰিচালনা : অভিজিত দত্ত\nসহ প্ৰযোজনা : হেমন্ত কাকতি\nমেকআপ : বাগ্মীতা ৰাজখোৱা বৰকাকতি\nকণ্ঠ : ৰিমঝিম ৰিমা, অনু্ৰূপ মহন্ত\nকেমেৰা : ৰিণ্টুমনি দত্ত\nঅভিনয়ত : পাৰ্থপ্ৰতীম শৰ্মা, ৰাজশ্ৰী শৰ্মা, বিজয় মহন্ত, হিতেশ বি বৰুৱা, দেৱজিত শৰ্মা, জিতু শৰ্মা, ইলি তালুকদাৰ, মিনতি মহন্ত\nমুখ্য ভূমিকাত : ভাস্কৰজ্যোতি দাস আৰু নীলাক্ষী দেৱী ডেকা (শিব আৰু পাৰ্ব্বতীৰ ভূমিকাত)\n(ধ্যানৰত শিৱ বহি আছে কৈলাশত(ভাস্কৰজ্যোতি দাস)আৰু কাষত পাৰ্ব্বতী(নীলাক্ষী দেৱী ডেকা) শিৱৰ মূৰত ঢলা গাখীৰবোৰৰ ওচৰত পাত্ৰ এটি লৈ থিয় হৈ আছে। অলপ দূৰত নন্দিয়ে শিৱৰ চিলিমত অঙঠা দি ফুঁৱাই আছে)।\nডায়লগ বুলি কোৱাৰ লগে লগে কেমেৰা ঘূৰিব পাৰ্ব্বতীৰ ফালে আৰু লাইট পাৰ্ব্বতীৰ মুখত পৰিব।শিৱ আৰু পাৰ্ব্বতী দুয়োকে কেমেৰাই একেলগে দেখাব।\nপাৰ্ব্বতী: ভোলু (পাৰ্ব্বতীয়ে মৰমতে মতা নাম শিৱক)\nশিৱ: কোৱা প্ৰিয়ে?\nপাৰ্ব্বতী: আজিকালি ভক্তগণে গাখীৰ আগৰ দৰে বিশুদ্ধ নাঢালে আপোনাৰ শিৰত।\nশিৱ: কি কৰিবা প্ৰিয়ে? নৰগণ আজিকালি বহুত চতুৰ হ’ল। সকলোতে কেৱল ফায়দা বিচাৰি থাকে। গাখীৰত পানী মিহলাই দিয়ে।\nপাৰ্ব্বতী: হয় প্ৰাণনাথ। সেইকাৰণে আজিকালি ক্ষীৰ বনালে সুস্বাদু নহয়। গাখীৰৰ গুণসমূহো নাইকিয়া হ’ল। মোৰ গণেশ বোপা খীণায় গৈছে। আপোনাৰো ওজন ভালেখিনি হ্ৰাস হ’ল।\nশিৱ: প্ৰিয়ে গণেশ বোপা খীণালে ভালেই হ’ব! নহ’লে তাৰবাবে কইনা বিচাৰি পোৱাত অসুবিধা হ’ব।\nপাৰ্ব্বতী: ইহ্ কিয় হ’ব? আপোনাৰ মোক বিয়া কৰোৱাত কিবা অসুবিধা হৈছিল নেকি? বৰং মইহে কিমান তপস্যা কৰি আপোনাক পাইছোঁ।\nশিৱ: (মুখৰ ভিতৰতে ভোৰভোৰাই) হুহ, তাৰে ফল পাই আছোঁ নহয়। কেতিয়াবা কালি, কেতিয়াবা দূৰ্গা হৈ মোক যি শিক্ষা দি থাকা মাজে মাজে?\nপাৰ্ব্বতী: কিবা ক’লে ভোলানাথ? কি শিক্ষাৰ কথা ক’লে বা?\nশিৱ: নহয় মানে তোমাৰ মাতৃ মেনকা আয়ে মোক কলৰ গুৰিত দেখি অলপ ভয় খাইছিলতো মোৰ চেহেৰা দেখি। সেইবাবে গণেশক অলপ মেইনটেইন কৰিবলৈ কৈছোঁ।\nপাৰ্ব্বতী: ভোলানাথ আপোনাৰ কথা বেলেগ আছিল।আয়ে বাৰু কিয় ভয় নাখাব কওঁকচোন। আপুনি ডিঙিত সৰ্পৰ মালা, কঁকালত বাঘৰ ছাল পিন্ধি যোৱা নাছিল জানো? গাটো সুদা গাৰে গৈছিল যে! আয়ে আপোনাৰ পেটটো দেখি অলপ চক খাইছিল। তেওঁ অলপ কাপোৰ কানি ভালকৈ পিন্ধি যোৱা জোঁৱাই বিচাৰিছিল আকৌ।\nলগে লগে শিৱ আৰু পাৰ্ব্বতীয়ে হাঁহি দিয়ে।\nব্ৰহ্মলোকৰ চেট লগোৱা থাকে। এটা ডাঙৰ কাগজৰ পদুম ফুলত ব্ৰহ্মা(ব্ৰহ্মাৰ ভূমিকাত পাৰ্থপ্ৰতীম শৰ্মা) বহি থাকে। কাষত বীণা বজাই কবিতা আবৃতি কৰি থাকে ব্ৰহ্মা দেৱৰ পত্নী সৰস্বতীয়ে(এইটো ভূমিকাত আছে ৰাজশ্ৰী শৰ্মা)। ব্ৰহ্মাদেৱে কবিতাৰ মাজে মাজে ভাঙনি কৰি আছে। এনেতে নাৰদৰ প্ৰবেশ(এই চৰিত্ৰটো কৰিব দেৱজিত শৰ্মাই)।\nনাৰদ: নাৰায়ণ নাৰায়ণ! প্ৰণাম পিতাশ্ৰী। নাৰায়াণ নাৰায়ণ মাতে বীণাপানি প্ৰণাম।\nব্ৰহ্মদেৱ: তথাস্তু বৎস! কোননো(এইবুলি কাষত থৈ দিয়া চচমাজোৰ পিন্ধি লয়)?\nসৰস্বতী: প্ৰণাম পুত্ৰ! ব্ৰহ্মালৈ চায়, স্বামী আমাৰ টুটকীয়া মুনি মানে নাৰদ মুনি আহিছে।\nব্ৰহ্মা: কোৱা নাৰদ কি সংবাদ আনিছা?\nনাৰদ: মাতে আপুনি মোক টুটকীয়া বুলি ক’লে! কিন্তু মই কেৱল সকলোকে সংবাদবোৰহে দিওঁ।\nসৰস্বতী: পুত্ৰ মই খন্তেক ৰগৰহে কৰিলোঁ বাচা। ড’ণ্ট টেক চিৰিয়াছলি।\nনাৰদ: মাতা, আপুনি আজিকালি বিদেশী ভাষা কয় যে?\nব্ৰহ্মা: পুত্ৰ, তোমাৰ মাতা বিদ্যাৰ দেৱী। গতিকে তেওঁ সকলো ভাষা ক’ব পাৰে। আৰু তেওঁ মৰ্ত্যৰ ভাষাহে কৈছে কোনো বিদেশী ভাষা নহয়।\nনাৰদ: পিতাশ্ৰী, মৰ্ত্যত আমাৰ দেৱ দেৱতাবোৰক বেছিকৈ ভাৰতবৰ্ষতহে পূজা কৰে আৰু আমাক ভাৰতীয় ভগৱান বুলিহে স্বীকৃতি দিছে। সেইবাবে মাতাই কোৱা ইংৰাজী ভাষাটো বিদেশী বুলি কৈছোঁ।\nসৰস্বতী: বাৰু এতিয়া কোৱাচোন কি সকামত বা আহিলা।\nনাৰদ: পিতাদেৱ, ভাৰতবৰ্ষত অসম বুলি এখন ৰাজ্য আছে। তাতে কেইগৰাকী মান নৰ নাৰীৰ বৰ কষ্ট হৈছে ভোলানাথৰ বাবে।\nব্ৰহ্মা: ভোলানাথৰ বাবে? তেওঁ আকৌ কি কৰিলে?\nনাৰদ: পিতাশ্ৰী, তেওঁ ভাঙৰ নিচাত যধে মধে সকলোকে বৰ দি দিয়ে। তাৰোপৰি তেওঁ আজিকালি উজনি অসমত কোনোবা ৰহিলা বাইক টুলাই নামৰ খোমৰস অবাধ ভাবে বিক্ৰি কৰাৰ আশীৰ্বাদ দিছে।\nসৰস্বতী: কি? তেনেহ’লে এয়া ভীষণ বিপজ্জনক কথা।আমি শীঘ্ৰে কৈলাশলৈ গমন কৰোঁ ব’লক\nব্ৰহ্মা: তেনেহ’লে বিলম্ব কৰা উচিত নহয়।\nকেমেৰাৰে তেওঁলোক তিনিওকে নাৰদৰ ঢেকীত বহি উৰি যোৱা দেখুওৱা হয়।\n(কৈলাশ পৰ্বতৰ চিন দেখুওৱা হয়। তাৰপিছত গুহা এটি বাহিৰৰ পৰা দেখুওৱা হয়। লাহে লাহে কেমেৰাই গুহাৰ ভিতৰলৈ দেখুৱাই। ভিতৰত এখন শিলৰ খাটত বহি সদাশিৱই চিলিম টানি থাকিব। কাষতে পাৰ্ব্বতীয়ে দুপৰীয়া ভাতৰ যোগাৰ কৰি থাকে আৰু ভাতৰ লগত খাবলৈ কুমলীয়া ভাঙৰ শাকৰ আগ কুটি থাকে)।\nপাৰ্ব্বতী: আমাৰ গণেশ আজি এসপ্তাহ হ’ল ঘৰলৈ অহাই নাই। কাৰ্ত্তিকো দক্ষিণ ভাৰতত গৈ বছৰত এবাৰহে আহে।\nশিৱ: প্ৰিয়ে তুমি কিয় চিন্তা কৰিছা? আমাৰ দুয়োজন পুত্ৰই কুশলে আছে। কাৰ্ত্তিকে আচলতে বেছি চুটি নাপায়। দক্ষিণৰ মানুহবোৰ বহুত ভক্ত। ৰাতিপুৱাৰ পৰা গধূলিলৈ পূজা অৰ্চনা চলিয়েই থাকে। সেইবাবে চুটি মিলাবলৈ অসুবিধা হয়।\nপাৰ্ব্বতী: সেইটো বুজিছোঁ! কিন্তু গণেশ কিয় অহা নাই।কেনেবাকৈ মৰ্ত্যলৈ যোৱা নাইতো? আৰু যদি মৰ্ত্যৰ অসম মুলুকলৈ গৈছে কি হ’ব?\nশিৱ: কি হ’বনো? এইকেইদিনে ফুৰা সময় তাৰ। দুদিন পিছত বিয়া পাতিলে ক’ত নিজৰ ইচ্ছামতে ফুৰিব পাৰিব?\nপাৰ্ব্বতী: (সদাশিৱলৈ পেণ্ডোৱাকৈ চাই)ইহ্ তেওঁ যেন মোৰ ইচ্ছামতে কৰেহে? অসমত যে বানপানী হৈছে আপুনি গম পোৱা নাই নেকি? কেনেকৈ গম পাব? দিনৰ দিনটো সেই সোপা টানি থাকিলে? ঘৰখনত কি আছে কি নাই অলপো চিন্তাতো নায়েই। আজি কালিতো মৰ্ত্যত গৈ টুলাই খোমৰসো পান কৰি আহে।\nশিৱই লাহেকৈ চকুমেলি চাব আৰু চিলিমৰ ধোঁৱা উৰুৱাই সমুখলৈ এৰি দিব আৰু ক’ব “আস্ কি তৃপ্তি!”\nবেকগ্ৰাউণ্ডত তুম তা না না তুম তা না মিউজিক বাজে।\nপাৰ্ব্বতীৰ মুখ ক্লোজআপত দেখোৱা হয়। শিৱৰ আচৰণত অপমানিত হয় পাৰ্ব্বতী। চকু ৰঙা, চুলি খোল খায় যায় আৰু আউলি বাউলি হয়। পাৰ্ব্বতীয়ে খঙতে ভাৰত নাট্যমৰ প’জ দুটামান দিয়ে।\n(এনেতে নন্দীৰ প্ৰবেশ। কেমেৰাই ক্ল’জআপত নন্দীৰ শিং দুটা দেখাব। নন্দীৰ চৰিত্ৰ কৰিব হিতেশ বি বৰুৱাই। নন্দীয়ে দেখে পাৰ্ব্বতীৰ খঙাল ৰূপ লগতে ভাৰত নাট্যমৰ প’জ। কাষত সদাশিৱই নিচিন্ত মনে চিলিম টানি থাকে। চকু বন্ধ। পাৰ্ব্বতীৰ ৰূপ দেখি নন্দীয়ে প্ৰাৰ্থনা গীত এটি গায় কিছু শান্ত কৰে তেওঁক।\nনন্দী: প্ৰণাম মাতে। আপুনি ইমান ক্ৰোধিত কিয় আজি?\nপাৰ্ব্বতী: ক্ৰোধ নকৰিম? দিনটো ধ্যানত বহি থাকিব।সাৰ পোৱাৰ পিছত চিলিম টানিব। তাতে আজিকালি কিবা টুলাই নামৰ খোমৰসো পান কৰে।\nশিৱ: জাপ মাৰি উঠে খাটৰ পৰা। কি কৈছা টুলাই খোমৰস পান কৰোঁ। কোনে দিয়ে তোমাক ইমান মিথ্যা সংবাদ। তোমাৰ মুখখন খুলিলে মানে বন্ধ নহয় প্ৰিয়ে।\nনন্দী: কোনে দিব আৰু প্ৰভূ! নাৰদ মুনিদেৱে দিলে চাগৈ। কালি নাৰদ মুনি আহিছিল। তেওঁ যোৱাৰ পিছৰ পৰাই মাতা ক্ৰোধত আছে৷\nপাৰ্ব্বতী: কি ক্ৰোধত থকা দেখিলি মোক?\nনন্দী: নহয় মাতা, যেতিয়াই নাৰদ মুনি আহে আপোনাৰ আৰু ভোলাবাবাৰ মাজত কাজিয়া লাগে। বৰ টুটকীয়া তেওঁ। ইমান critisize কৰে সকলোৰে। আজিকালিতো তেওঁ শব্দযন্ত্ৰ এটি ডিঙিত ওলোমাই লৈ ফুৰে। কিবা বোলে মোবাইল ফোন নে কি কয়? তাতে তেওঁ গোটেই স্বৰ্গ, মৰ্ত্যৰ live video কৰি লৈ দেৱতা আৰু অসুৰক দেখায়।\nপাৰ্ব্বতী: নন্দী আজিকালি তই বৰ ইংৰাজী কৱ?\nনন্দী: মাতে প্ৰভূৰ লগত মৰ্ত্যলৈ যাওঁতে শিকিলোঁ।আজিকালি মৰ্ত্যত এই ভাষাৰ প্ৰচলনেই বেছি।বিশেষকৈ ভাৰতবৰ্ষত নিজৰ ভাষাটোতকৈ ইংৰাজী ভাষাৰ জনপ্ৰিয়তা বেছি। ইংৰাজী নাজানিলে হাঁহে তাত। নিজৰ ভাষাৰ মাজে মাজে ইংৰাজী নক’লে out dated বুলি কয়।\nতেনেতে মৰ্ত্যত হুলস্থুল শুনি সকলোৱে তলৰ ফালে চাই পঠিয়ায়।\n(নাৰদ, সৰস্বতী, ব্ৰহ্মা তিনিওকে একেলগে ঢেকীৰে উৰি অহা আকাশত দেখোৱা হ’ব। তেওঁলোকক দেখা পায় শিৱ পাৰ্ব্বতী ভিতৰলৈ যায়। তিনিওজনে উৰি আহি কৈলাশত নামিব ঢেকীৰ পৰা)। বাহিৰত ৰৈ থকা নন্দী আগবাঢ়ি যাব তেওঁলোকৰ ওচৰলৈ।\nনন্দী: প্ৰণাম মাতা সৰস্বতী, প্ৰণাম ব্ৰহ্মাদেৱ, প্ৰণাম দেৱৰ্ষী(নাৰদ মুনিলৈ টেলেকাকে চাব)।\nমনৰ ভিতৰতে ক’ব এইজননো কিয় আহিল? আকৌ কাজিয়া লগাবলৈ৷\nনাৰদ: কিবা কৈছা বাচা?\nনন্দী: একো কোৱা নাই মুনিবৰ! আহক সকলোৱে ভিতৰলৈ।\nসৰস্বতী: তুমি আগতে আমি অহা সংবাদটো তোমাৰ প্ৰভূক দি আহা পুত্ৰ নন্দী।\nনন্দী: জিবা আজ্ঞা মাতা।\nভিতৰত শিৱ পাৰ্ব্বতী বহি থাকে। শিৱই পাৰ্ব্বতীক বুজায় আৰু অতিথিৰ বাবে ক্ষীৰ বনাবলৈ কয়।\nশিৱ: প্ৰিয়ে তুমি কিন্তু ব্ৰহ্মাদেৱৰ আগত তৰ্ক নকৰিবা অযথা কথাত। বিধাতা তেওঁ সকলো জানে, বুজে। দেৱী সৰস্বতীৰ দৰে জ্ঞানী আৰু মিষ্টভাষী হ’বলৈ শিকা।\nপাৰ্ব্বতী: ভোলানাথ মই জানো দিয়ক। আপুনিও ব্ৰহ্মাদেৱৰ দৰে অলপ ভাবি গুণী কাম কৰিব। হুহ মোক মিষ্টভাষী হ’বলৈ কয়।\nপাৰ্ব্বতী উচাৎ মাৰি যাব খোজে তেনেতে নন্দী আহে আৰু কয় যে অতিথি আহিছে। নন্দীৰ লগে লগে শিৱ পাৰ্ব্বতী বাহিৰলৈ আহি তিনিওজনকে আদৰেৰে ভিতৰলৈ নি বহিবলৈ দিয়ে।\nপুনৰ হুলস্থুল শুনে মৰ্ত্যৰ পৰা। আটাইবোৰে তললৈ চায়। ব্ৰহ্মদেৱে তেওঁ অহাৰ কাৰণটো কয়। দেখা পায় এজন পুৰুষ আৰু তেওঁৰ চাৰিওফালে কেইবাজনীও মহিলা থিয় হৈ পুৰুষজনৰ ওচৰত চিঞৰি আছে।\nটেক্ ওৱান…টেক্ টু\nঅসমৰ ঠাই এখন দেখুওৱা হয়। এজন আদহীয়া কিন্তু দেখাত ডেকা ল’ৰা যেন লগা মানুহ বহি থাকে চকী এখনত আৰু সমুখত থকা টেবুলখনত তেওঁ ফাইল কেইটামানৰ পৰা নথি পত্ৰ উলিয়ায় কিবা কিবি লিখি থাকে(এই চৰিত্ৰটো কৰিব জিতু শৰ্মাই)। মহিলাকেইগৰাকীক তেওঁ বুজায় আছে কিবা।\nজিতু শৰ্মা: চাওক বাইদেউ মই ‘ঋণ বেংক’ৰ মেনেজাৰ। আপোনালোকে ক’লেই মই লোন দিব নোৱাৰোঁ নহয়। লোন লোৱাৰ আগতে কিছুমান নিয়ম আছে।\n১ম মহিলা: কি নিয়ম আছে বাউ খুৰাদেউ? (এই ৰ’লটো কৰিব মিনতি মহন্তই)\nজিতু শৰ্মা: হে বাইদেউ আপুনি মোক খুৰা বুলি মাতিছে যে? মই আপোনাতকৈ কিমান সৰু হ’ম!\n২য় মহিলা: আকো নহয় দক! সন্মানহে কৈচ্ছি আপ্নাক। খুৰা মাইতলি আপ্নি কিবা বুঢ়া হ’বো না। (এই ৰ’লটো কৰে ইলি তালুকদাৰে)\nজিতু শৰ্মা: হ’লেও বাইদেউ, মোতকৈ দুগুণ বয়সৰ মহিলা এগৰাকীয়ে খুৰা ক’লে ভাল নালাগে দেই।\n৩য় মহিলা: ছাৰ হলি মোক আজি লোন দিবা লাইগবোই। মই আহা মাহত স্কুটি আখান কিনিমেই।আপ্নি য’ তিনমাহ ধৰি হ’বো হ’বোকে ঠগে আছে।\nজিতু শৰ্মা: বাইদেউ চাওক মই পূজা পাতল কৰা মানুহ।গতিকে মই মিছা নকও৷ নিয়মখিনিটো কৰিবই লাগিব।আপোনালোকক কৈছোৱেই যে ঋণ পাবলৈ হ’লে প্ৰথমতে আপোনালোকে আমাৰ বেংকত এটা একাউণ্ট খুলিব লাগিব। তাৰবাবে আপোনালোকে প্ৰমাণ পত্ৰ দিব লাগিব।\n১ম মহিলা: দিছোঁ দেখোনহে।\nজিতু শৰ্মা: ক’তনো দিলেহে? প্ৰমাণ পত্ৰ হিচাপে আপুনি ভোটাৰ কাৰ্ড, পেন কাৰ্ড দিব লাগিব। কিন্তু আপুনি কি দিছে? আপোনালোকৰ নামঘৰত আয়তীয়ে জমা কৰা সঞ্চয়ৰ বহীখন। আপোনাৰ চিংগল আৰু জইন ফটো লাগিব বুলি কৈছিলোঁ নহয়।\n৩য় আৰু ৪ৰ্থ মহিলা: দিছোঁ দেখোন জইন ফটো।চিংগলো দিছোঁ ফটো।\nজিতু শৰ্মা: বাইদেউ জইন ফটো দিলে নহ’ব নহয়!সম্পৰ্কটো লিখি দিব লাগিব। কিয়নো এখেত আপোনাৰ গেৰেণ্টাৰ হ’ব। আপুনি যদি কিবা কাৰণত ধাৰ মাৰিব নোৱাৰে তেতিয়া তেওঁ দায়িত্ব ল’ব লাগিব।\n৩য় মহিলা: হয় নেকি? এওঁ আমাৰ ঘৰত গাখীৰ দিব অহা কাঞ্চা।\n৪ৰ্থ মহিলা: আৰু মোৰ লগত ফটো উঠাজন আমাৰ ঘৰৰ ওচৰৰ পাণ দোকানীজন।\nজিতু শৰ্মা: আউ! কি কথা ক’বলৈ আহিছে আপোনালোকে? ক’ৰ গাখীৰ দিয়া গুৱাল আৰু পাণদোকানীৰ লগত ফটো উঠি আহিছেহে। আপোনাৰ মানুহজন, ল’ৰা নাইবা ভায়েকৰ দৰে সম্পৰ্ক হ’ব লাগিব। নিজৰ মানুহ হ’ব লাগিব। এনেকে ৰিক্স নলওঁ দেই।\nদুয়োজনী মহিলা: আমাৰ মানুহ দুটা বাইহৰত চাক্ৰি কৰে আৰু নিজৰ মানুহ নায়ে ওচোৰত সেইকাৰণে এংকে ফটো আইনছো। জইন ফটোহে লাগে আপ্নাক।\n৪ৰ্থ মহিলা: দাদা এইবা মই কিস্তিটো পুৱা দিব নোৱাৰিম। মানে মো অলপ খৱছ হ’ল। আপুনি মিলাই দিব আউ।\nজিতু শৰ্মা: মই কেনেকে মিলাম। আপোনাৰ গ্ৰুপৰ মহিলাকেইগৰাকীক কওক।\nআটাইকেইগৰাকী: আমি নোৱাৰোঁ দেই। আগতেও ছোৱালী এজনীৰ তেনেকৈ দিছিলোঁ কেইবাবাৰো। তাই পলায় গ’ল। আমি ভৰি মৰিছোঁ অতবোৰ টকা।\nজিতু শৰ্মা: প্ৰভূ ভোলানাথ কিহৰ পাল্লাত পৰিলোঁ।আপোনাক চাকৰি এটাৰ বাবে প্ৰাৰ্থনা কৰিছিলোঁ আৰু মোক আপুনি ‘ঋণ বেংক’ৰ মেনেজাৰ বনালে। উফ..\nপুনৰ কৈলাশৰ চিন দেখুৱা হয়। আটাইবোৰৰ চকু মৰ্ত্যলৈ। কিছুসময়ৰ পিছত ব্ৰহ্মাই শিৱলৈ চায়। শিবৰ মুখখন ক্ল’জআপত দেখুৱা হয়। চকুত আশ্চৰ্য্য।\nব্ৰহ্মা: দেখিলা ভোলানাথ তুমি কি কৰিলা?\nশিৱ: কি কৰিলোঁ প্ৰজাপতি?\nব্ৰহ্মা: নভবা নিচিন্তাকৈ বৰ দি তুমি পৃথিবীৰ মানুহবোৰক হাৰাশাস্তি দিছা?\nপাৰ্ব্বতী: তেওঁ আকৌ মোক ভাবি গুণী কথা ক’বলৈ কয়!\nসৰস্বতী: সখী তুমি অলপ শান্ত হৈ থাকা। ব্ৰহ্মাদেৱে সকলো মেনেজ কৰিব।\nব্ৰহ্মা: মহাদেৱ চোৱা।\nসকলোৱে তলৰ ফালে চালে পুনৰ।\nএনেতে দুজন মানুহে মিটিং হোৱা ঠাইলৈ আহে। আৰু খঙেৰে মেনেজাৰক কয়(এই চৰিত্ৰ দুটা কৰিব টবিবাৰ ৰহমান আৰু হৃষীকেশ ডেকা)\nহৃষীকেশ: আপোনালোকে এই লোন সোপা দি আমাক বহুত হাৰাশাস্তি কৰিছে। দুনীয়াৰ লোন দি ছোৱালীবোৰক স্কুটি কিনিবলৈ দিছে। এফালে চিগনেল দি আনফালে ঘুৰাই দিয়ে। কিমান দিন খুন্দা খাইছোঁ আঠুত।\nটবিবৰ: হৈ দক গটাই। এই লোন মাখা পায় ফেলে আপী, তিৰি মাখাই স্কুটি কিনছি। মোৰ তিৰিতুই স্কুটি কিনছি আকবাৰ লোন লৈ। পিছৰবাৰ লোন লৈ কাপুৰ আৰু অলপ গহনাও কিনছি। ইতা মই ধাৰ মাৰি তত পনাই।\nহৃষীকেশ: দাদা আপ্নি নলবাৰীৰ নেকি? ময়ো দক।নকবো আপীমাখাৰ কথা। কম্ভাই দেখি চিগনেল দ্যে আৰু কম্ভাই দেখি চলোয়। বিয়া কৰ’ই নাই। যদি আগোৰ দাঁত কেটা ভাঙি যায় কুনি আপী আইহবোহে মোৰ তাতে ক’কচোন দাদা।\nটবিবাৰ: হৈ দ্যা কথাটো। মোৰো পাৰ নাপ’ হৈছো।চ’লিকে জেং মাৰিম না তিৰিৰে লেঠা মাৰিম।গতিকে দাদা কৈ দিছো, আপ্নালোকে লোন দিলি ইবাৰৰ পায় জুনি লোন ল’ব তাকে ধাৰ মাইৰবা দিবো। আমাক গিৰাক গেলাক শাস্তি নেইদবো।\nজিতু শৰ্মা: হে প্ৰভূ বচোৱা আউ। নহ’লে মই মৰিলোঁ। ভোলানাথ শাওনৰ মাহ পৰিছে। মই গোটেই শাওনৰ সোমবাৰ কেইটাত খাটি গাখীৰ ধালিম। অহা জনমত মোক কোনো ঋণ বেংকত চাকৰি নিদিব।\nসকলোৱে কৈলাশত ভোজন কৰি থাকে। সদাশিৱই খাবলৈ এৰি কিছু চিন্তিত অৱস্থাত থাকে।\nডায়লগ আৰম্ভ হয়\nপাৰ্ব্বতী: নাখায় কিয়? কি চিন্তা কৰি আছে? এতিয়া ভুল কৰি ভয় খাব নালাগে।\nশিব: ৰ’বাহে দন্দুৰিজনী! মই বেলেগ কথা ভাবিছোঁ।\nব্ৰহ্মা: হ’ব ইমান ভাবিব নালাগে। তুমি কেৱল অলপ ভাবি চিন্তি বৰ দিবা।\nনাৰদ: আজি ক্ষীৰখিনি অলপ পনীয়া হ’ল। গাখীৰখিনি বৰ ভাল নহয় যেন পাইছোঁ।\nপাৰ্ব্বতী: ভাল গাখীৰ নাঢালে ভক্তগনে।\nকেমেৰা সৰস্বতীৰ ফালে ঘূৰিব। লাইট পৰিব তেওঁৰ নাকত। সৰস্বতীয়ে কিবা গোন্ধ লোৱাৰ দৰে কৰিব।\nসৰস্বতী: কিবা এটা গোন্ধ পাইছোঁ। নিগনী নিগনী গোন্ধাইছে।\nপাৰ্ব্বতী: হাঁহিৰে, আমাৰ গণেশ আহিল যেন পাইছোঁ, তাৰ বাহন নিগনীত বহি। বাহিৰলৈ চাব আৰু গণেশক দেখি মুখখন উজলি উঠে।\nমাতে মাতে মাতে…….\nগণেশ দৌৰি সোমায় আহে আৰু মাতা পাৰ্ব্বতীক সাবতি ধৰে। (গণেশৰ চৰিত্ৰ কৰিব বিজয় মহন্তই)\nগণেশ: প্ৰণাম মাতা, প্ৰণাম পিতাদেৱ, প্ৰণাম মাতা সৰস্বতী। ব্ৰহ্মাদেৱ, মুনিবৰ প্ৰণাম।\nআটায়ে আশীৰ্ব্বাদ দিব।\nপাৰ্ব্বতী: পুত্ৰ তুমি ক’ত আছিলা ইমান দিন? মই বৰ চিন্তিত হৈ আছিলোঁ তোমাৰ বাবে।\nশিৱ: পুত্ৰ গণেশ! তুমি এনেদৰে ঘূৰি থকাটো মই ভাল নাপাওঁ। এতিয়া তুমি মাতাৰ লগত থাকিব লাগে।জানাই শাওনৰ মাহ। মোক ভক্তগনে বিচাৰি ফুৰে।গোটেই ভাৰতবৰ্ষ ট্যুৰ কৰিব লাগে। তাতে বলবম চলিছে।\nগণেশ: পিতা মই অসমলৈ গৈ বৰ কষ্ট পালোঁ। আপুনি যধে মধে দিয়া বৰৰ বাবে তাৰ নৰগনৰ বৰ কষ্ট হৈছে।\nব্ৰহ্মা: ভালকৈ কোৱা পুত্ৰ গণেশ?\nগণেশ: ব্ৰহ্মাদেৱ! পিতাই অলপতে সন্তুষ্ট হৈ ভক্তক বৰ দি দিয়ে। সেইকাৰণে পৃথিৱীত নৰগনে পিতাক বেছি পূজা কৰে। আৰু কিছুমান উশৃঙ্খল যুৱকে ভাঙ খায় মাতাল হৈ থাকে আৰু কোনোবাই বাধা দিলে বাবাৰ প্ৰসাদ খোৱা বুলি কয়। যাৰ ফলত পিতাৰ মন্দিৰ ক’ৰবাত ডাঙৰ গছ দেখিলেই স্থাপন কৰি চিলিম টানে।আৰু কয় “বাবা খোৱা উৰি যোৱা”। এনেকে পিতাশ্ৰীৰ বদনাম কৰে।\nনাৰদ: নাৰায়ণ নাৰায়ণ। বৰ বেয়া কথা।\nগণেশ: তাৰোপৰি মই মৰ্ত্যত ৰহিলা বাই বুলি পিতাদেৱৰ পৰম ভক্তা এজনী লগ পালোঁ। তেওঁ পিতাইৰ আশীৰ্বাদ লাভ কৰি টুলাইৰ ৰমৰমীয়া ব্যৱসায় কৰি মৰ্ত্যৰ এগৰাকী ধনী মহিলা অপেৰা উইনথ্ৰোৰ দৰে হ’বলৈ বেছি দিন নাই।\nপাৰ্ব্বতী আৰু সৰস্বতী(একেলগে): ইচ ইচ..\nগণেশ: তাৰোপৰি ডেকা ল’ৰাবোৰে ৰহিলাৰ চোতালত টুলাই খোমৰস আৰু চানাচুৰ খায় আজিকালি অদ্ভুত ধৰণৰ কবিতা লিখে। আৰু সেই কবিতাৰ ব্যাখ্যা ৰহিলা বাইৰ দুজন বৈধ্য প্ৰেমিক ভাস্কৰজ্যোতি দাস আৰু পাৰ্থপ্ৰতীম শৰ্মা নামৰ দুজন যুৱকে কৰে।\nনন্দী: ময়ো শুনিছোঁ প্ৰভূৰ লগত যাওঁতে। শকতকৈ যুৱক এজনে শুনাই আছিল ৰহিলা বাইক এনেদৰে..\nৰহিলা বাই ৰহিলা বাই\nতোমাৰ দৰে কোনো নাই\nতোমাৰ হাকনি বাৰীৰ হাক\nখুন্দৰ ফুলনীৰ ফুল\nদেখি কৰে মন চুলবুল\nতোমাৰ হাতৰ খোমৰস\nকিমান যে হোৱাদ।\nপাৰ্ব্বতীয়ে খঙেৰে বহি থাকে। সৰস্বতীয়ে কাষত বহি তেওঁক বুজায় থাকে। শিৱৰ মুখত মাত নাই। কাষত ব্ৰহ্মা আৰু নাৰদ মুনি কিবা কথাত মগ্ন। কিছু দূৰত গণেশে এখন ডাঙৰ থালত কঁঠাল লৈ খায় থাকে আৰু নন্দীয়ে এটা ডাঙৰ কঁঠাল কাটি থাকে গণেশক দিবৰ বাবে।\nকেমেৰা এইবাৰ সকলোৰে ফালে ঘূৰে। ডায়লগ আৰম্ভ হয়।\nব্ৰহ্মা: ভোলানাথ আপুনি কি চিন্তা কৰিছে?\nশিৱ: ব্ৰহ্মাদেৱ! সকলোৱে মোক দোষ দিয়ে যে মই ভাঙৰ নিচাত বৰ দিওঁ। আচলতে মোক যিয়ে ভক্তি ভাবে প্ৰাৰ্থনা কৰে মই সন্তুষ্ট হওঁ। কিন্তু বৰ পোৱাৰ পিছত মানুহবোৰে সেইটো ভাল কামত নখটায়।\nনাৰদ: সেইটো হয় অৱশ্যে।\nশিৱ: ৰহিলাই তাইৰ টুলাই খোমৰস বনাওঁতে সদায় বেচাৰ আগতে মোৰ নামত প্ৰসাদ হিচাপে এক গিলাচ আগবঢ়ায়। বেচেৰী বৰ দুখীয়া। তেনেকৈ জীৱন নিৰ্বাহ কৰি আছে।\nপাৰ্ব্বতী: সেইকাৰণে আপোনাৰ হিয়া গলি গ’ল?\nশিৱ: ছিঃ প্ৰিয়ে কিযে কোৱা? ঠিক তেনেকৈ শৰ্মাকো চাকৰি লাগে বাবে দিলোঁ। কিন্তু মোৰ শিৰত ঢালা গাখীৰত বৰকৈ পানী মিহলায় দিয়ে সেইবাবে তেওঁক ঋণ বেংকৰ মেনেজাৰ কৰি দিছোঁ। মোক সদায় ঘৰত ভেজাল গাখীৰ পাওঁ বুলি কথা শুনায়। এজনীয়ে ইমান জ্বলা কলা খুৱাইছে গতিকে তাক বিশ ত্ৰিশজনী মানে মূৰ ঘোলা কৰক।\nগণেশ: কিন্তু পিতাশ্ৰী আপুনি বহুতো ডাঙৰ মানুহকো আশীৰ্বাদ দিছে যাৰ ফলত তেওঁলোক বহুতো ক্ষমতাশালী হৈ উঠিছে কিন্তু নিজৰ বাবেহে প্ৰয়োগ কৰিছে সেই ক্ষমতা। যাৰ ফলত সাধাৰণ জনগনে বহুত জীয়াতু ভুগিছে।\nসৰস্বতী: কি জীয়াতু পুত্ৰ?\nগণেশ: মৰ্ত্যত মানুহবোৰে বানপানীত বহুত জীয়াতু ভূগিছে। মই হাতীৰ ৰূপ লৈ থাকোঁতে কাজিৰঙা অভয়াৰণ্যত আছিলোঁ। বানপানীত জীৱ জন্তুবোৰৰ বহুত কষ্ট দেখিলোঁ।\nব্ৰহ্মা: হয় ভোলানাথ! এতিয়াৰ পৰা আপুনি বৰ দিলে এইদৰে দিয়ক যাতে সকলো মানুহে নিজৰ দায়িত্ব বুজি পায়। কিছুমান মানুহৰ লোভৰ বাবে যাতে সাধাৰণ মানুহে জীয়াতু ভূগিব নালাগে। বানপানীত পৃথিৱীবাসীয়ে কষ্ট পাব নালাগে। মথাউৰিবোৰ মজবুতকৈ বান্ধে যাতে৷ ৰাইজৰ প্ৰাপ্য ৰাইজে পায়।ইজনে সিজনক সহায়ৰ হাত আগবঢ়ায়।\nপাৰ্ব্বতী: ৰহিলা বাইহঁতে টুলাই খোমৰসৰ ঠাইত চাহ পানীৰ দোকান দি জীৱিকা চলায়।\nশিৱ: হয়!এই শাওন মাহত মই ভক্তগনক এয়াই আশীৰ্বাদ দিম। অসমৰ বানপানী সোনকালে শুকাওক।গৃহহীনবোৰে পুনৰ নিজৰ ঘৰ মাটি ওভতাই পাওক।\nলগে লগে বেকগ্ৰাউণ্ডত শংখ, ডবা, কাঁহ, উৰুলী বাজে।চাৰিওফালৰ পৰা পুষ্পবৃষ্টি হয়।\n« জীৱিকা – মণিকুন্তলা ভট্টাচাৰ্য\nঅসমীয়া ব্যংগ সাহিত্যৰ বিষয়ে অলপ কথা – মনোহৰ দত্ত »\nখুব সুন্দৰ লিখিছা৷ব্যংগখিনি ভালকৈ ফুটি উঠিছে৷\nখুবেই ভাল লিখিছে ডলী বা। বৰ্তমানৰ অৱস্থাৰ লগত মিলি গৈছে।\nমজ্জা ! •••\nদেউ গৈ ঋণ বেংকৰ মেনেজাৰ\nতামাম চিনেমা , পইছা উচুল ।\nএইখন তামাম হৈছে ডলী৷ কাহিনী, চিত্ৰনাট্য আৰু কাষ্টিং ঝাকাছ একদম!\nআৰে নহব কিয়? এচিচটেন্ট কোন?\nফালি দিছা ডলী, একদম ব্লকব্লাষ্টাৰ\nবাপৰে ,কিয়া চিনেমা বনায়া হ্যায়\nবঢ়িয়া হৈছে ডলী ।\nমজা দেই৷ তোমাৰ এই চিনেমাৰ কাহিনী একদম চুপাৰ ব্যংগ৷ ভাল লাগিল৷\nতোমাৰ লিখনি পঢ়ি সদায়েই বৰ ভাল পাওঁ ডলী। এইটোও তাৰ ব্যতিক্ৰম নহয়। সুন্দৰ ব্যঙ্গৰ যোগেদি বৰ্তমান সমাজ ব্যৱস্থাৰ এখন সুন্দৰ চিত্ৰ প্ৰতিফলিত হৈছে। লিখি যোৱা এনেদৰেই। ❤\nপঢ়িলো দেই ডলী….\nএকেবাৰে বক্স অফিচ হিট।\nচুপাৰ ডুপাৰ হিট। ডায়লগ তামাম\nবেলেগ জমনি দেই ৷ বঢ়িয়া ডলী\nভাল লাগিল ডলী ।\nবঢ়িয়া৷ব্যংগৰ চলেৰে বহু কথাই কৈ গ’ল৷


আৰিমত্ত - অসমীয়া ৱিকিপিডিয়া\nআৰিমত্ত কামৰূপ ৰাজ্যৰ এজন ৰজা আছিল। এওঁ বৰ্তমানৰ কামৰূপৰ বেতনা নামৰ ঠাইৰ ওচৰত বৈদ্যৰ গড়ত ৰাজধানী পাতি ৰাজত্ব কৰিছিল। গুৱাহাটীৰ পশ্চিমত ৰামচন্দ্ৰ নামৰ এজন ৰজা আছিল। এওঁৰে পুতেক হৈছে আৰিমত্ত। আৰিমত্তৰ মূৰটো হেনো আৰি মাছৰ দৰে দীঘলীয়া আছিল। সেইবাবে তেওঁ আৰিমত্ত নাম পাইছিল।\nশাসন কাল[সম্পাদনা কৰক]\nআৰিমত্ত ডাঙৰ হৈ আৰিমত্তই বাপেক ৰামচন্দ্ৰৰ ৰাজ্য আক্ৰমণ কৰে। তেওঁ যুদ্ধত বাপেকক চিনি নাপাই হত্যা কৰে। পাছত মাকৰ পৰা সকলো কথা জানিব পাৰি তেওঁ পাপ মোচনৰ বাবে অনেক দান দক্ষিণা কৰে। কিন্তু তেওঁৰ মনৰ শোক নুগুছে। পাছত তেৱোঁ নিজা পুত্ৰ জোঙাল বলহুৰ হাতত মৰা পৰে।\n↑ 1.0 1.1 1.2 ভূপেন্দ্ৰ নাথ চৌধুৰী (১৯৯৫). সোণৰ অসম. খগেন্দ্ৰনাৰায়ণ দত্তবৰুৱা, লয়াৰ্ছ বুক স্টল. পৃষ্ঠা. ১৪.\n"https://as.wikipedia.org/w/index.php?title=আৰিমত্ত&oldid=162722"ৰ পৰা অনা হৈছে\nএই পৃষ্ঠাখন ০৭ অক্টোবৰ, ২০১৬ তাৰিখে ০১:৩৩ বজাত অন্তিম সংশোধন কৰা হৈছিল।


পিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?– News18 Assam\nপিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?\n»পিতৃ, ভাতৃ-ভগ্নী সকলো ভাৰতীয় নাগৰিক, কেনেকৈ বিদেশী হ’ল মুজিবুৰ ৰহমান?\nUpdated:August 23, 2019, 9:03 AM IST\nযোৰহাটত দেশৰ সেৱাত নিয়োজিত BSF বিষয়াক বিদেশী ঘোষণা\nLast Updated: August 23, 2019, 9:03 AM IST\nযোৰহাটৰ বিদেশী ন্যায়াধীকৰণে বহু লোকক বিদেশী ঘোষণা কৰিছে। কিন্তু আপুনি জানি আচৰিত হ’ব যে এনেদৰে বিদেশী ঘোষণা কৰা বহু লোকেই নাজানে এই ৰায়দানৰ বিষয়ে। শেহতীয়াকৈ BSFত কৰ্মৰত এজন বিষয়াক বিদেশী ঘোষণা কৰাৰ তথ্য পোহৰলৈ আহিছে। গোলাঘাট জিলাৰ মেৰাপানীৰ উদয়পুৰ মিকিৰপট্টিৰ মুজিবুৰ ৰহমান নামৰ বি এছ এফৰ বিষয়াগৰাকীক বিদেশী ঘোষণা কৰিছে যোৰহাটৰ বিদেশী ন্যায়াধীকৰণে।\nমুজিবৰ বৰ্তমান পঞ্জাবত কৰ্তব্যত নিয়োজিত হৈ আছে। তাৎপৰ্যপূৰ্ণভাৱে বিদেশী ন্যায়াধীকৰণৰ এই গুৰুত্বপূৰ্ণ ৰায় সম্পৰ্কে নেজানে মুজিবুৰে। ঠিকনাৰ বিভ্ৰান্তিৰ বাবেই মুজিবৰক বিদেশী ঘোষণা কৰা হৈছে বুলি জানিবলৈ দিছে মুজিবুৰৰ অধিবক্তাই। মুজিবুৰৰ লগতে তেওঁৰ পত্নীকো বিদেশী ঘোষণা কৰা হৈছে।\nউল্লেখযোগ্য যে দুয়োকে বিদেশী ঘোষণা কৰা হ’লেও তেওঁলোকৰ পিতৃ, ভাতৃ-ভগ্নী সকলো আকৌ ভাৰতীয় নাগৰিক। জানিব পৰা মতে, মুজিবুৰৰ দৰে বহু লোকক এই ব্যৱস্থাত থকা আসোঁৱাহৰ বাবে আত্মপক্ষ সমৰ্থনৰ সুযোগ নিদিয়াকৈ একপক্ষীয়ভাৱে বিদেশী ঘোষণা কৰা হৈছে।\nআনহাতে, বৰ্তমান যোৰহাটৰ বিদেশী ন্যায়াধীকৰণতে বিচাৰ প্ৰক্ৰিয়াৰ বাবে পৰি ৰৈছে ১৯ হাজাৰতকৈয়ো অধিক গোচৰ। মুজিবুৰৰ দৰে দেশৰ নিৰাপত্তাত নিয়োজিত হৈ থকা ব্যক্তি বিদেশী ঘোষণা হোৱা ঘটনাই ব্যাপক প্ৰতিক্ৰিয়াৰ সৃষ্টি কৰিছে।


xukhdukh.com June 11, 2015 CHINTAN, LAKHYA-JYOTI-NATH, চিন্তন, লক্ষ্যজ্যোতি নাথ,\nঅৱস্থাপন্ন বনাম আৰ্থিক ভাৱে দুৰ্বলৰ শৈক্ষিক প্ৰতিযোগিতা\nঘৰ এখনৰ পৰিবেশ তথা শিক্ষাৰ বাবে সুস্থ বাতাবৰণে পঢ়া-শুনা কৰা ছাত্ৰ-ছাত্ৰী আৰু তেওঁলোকৰ পৰীক্ষাৰ ফলাফলত প্রভাৱ পেলায়। সমপৰ্য্যায়ৰ জ্ঞান থকা স্বত্তেও আৰ্থিকভাৱে দুৰ্বল আৰু সৱল ঘৰৰ ছাত্র-ছাত্ৰীৰ পৰীক্ষাৰ ফলাফলত পাৰ্থক্য অহাৰ কাৰণ ঘৰখনৰ পৰিৱেশ আৰু সুস্থ বাতাবৰণ। আমাৰ অসমত একাংশ ছাত্ৰ-ছাত্ৰীৰ মাজত, অভিভাৱকৰ মাজত, ব্যক্তিগত খণ্ডৰ বিদ্যালয়বোৰৰ মাজত এক যুদ্ধংদেহি প্ৰতিযোগিতা চলিব ধৰিছে যেন অনুভৱ হয়। ফলত প্ৰতিযোগিতামূলক শৈক্ষিক পৰিবেশ সৃষ্টি কৰি এই সকল ছাত্ৰ-ছাত্ৰী, অভিভাৱক তথা ব্যক্তিগত খণ্ডৰ বিদ্যালয় আদিয়ে আশানুৰূপ, সু-ফলৰ লাভ কৰাত সফলো হৈছে।\nআমিবোৰে এই কৃতকাৰ্যতাত সন্তুষ্টি লভি প্ৰশংসাত গদগদ হৈছোঁহক। তেওঁলোক নিশ্চয় প্ৰশংসাৰ পাত্ৰ। আৰ্থিক ভাৱে সৱল ঘৰ এখনৰ ছাত্র-ছাত্ৰীবোৰৰ ক্ষেত্ৰত তেওঁলোকৰ পঢ়াশুনাত অলপ বুজাৰ বা শিকাৰ অসুবিধা হ'লেই টকা খৰচ কৰি ব্যক্তিগত ভাৱে ঘৰুৱা টিউচন দিয়ে। বিদ্যালয়ত নুবুজাবোৰ টিউচনত ঘৰুৱা শিক্ষকে বুজাই দিয়ে। দেখা যায় আৰ্থিকভাৱে সৱল ঘৰৰ ল'ৰা-ছোৱালীক মাক দেউতাকে ঘৰৰ কাম এইটো কৰ, সেইটো কৰ বুলিও সতকাই পাচি নাথাকে। তেওঁলোকৰ সন্তানে কিবা কাম কৰিব ললেও কৰিব নিদিয়ে; সকলো সময়তে কেৱল "পঢ় পঢ়" কৈ পঢ়াৰ বাবেই হেঁচা প্ৰয়োগ কৰি থাকে। তেনে ঘৰৰ অভিভাৱকে তেওঁলোকৰ সন্তানক এটা পৰিৱেশ দিছে পঢ়িবলৈ। পঢ়াৰ প্ৰয়োজনীয়তাৰ বিষয়ে বুজাইছে, পঢ়িবলৈ যি লাগে সকলো যোগাৰ দিছে।\nকিন্তু আৰ্থিক ভাৱে সৱল ঘৰৰ সন্তানৰ তুলনাত আৰ্থিকভাৱে দুৰ্বল ঘৰখনৰ ল'ৰা-ছোৱালীবোৰে পঢ়িবলৈ এনেকুৱা একোটা সুস্থ পৰিবেশ নাপায়। বিদ্যালয়ত কিবা নুবুজিলে সেইটো আকৌ ঘৰত কোনোবাই বুজাই দিয়া মানুহো নাই তেওঁলোকৰ, ঘৰতো অভিভাৱক বেছি ভাগৰে অশিক্ষিত আৰু অশিক্ষিত বাবেই সেই প্ৰজন্মই আৰ্থিকভাৱে সৱলো নহ'ল। এনেকুৱা কথাই আচলতে অৰ্থনৈতিক ভাৱে দুৰ্বল পৰিয়ালৰ সন্তানক একেখন পথাৰৰ প্ৰতিযোগিতাত কেইবাখোজ পিছুৱাই ৰাখে।\nআনহাতে আজিকালি শিক্ষা দান হৈ থকা নাই, এয়া হৈ পৰিছে ব্যৱসায়। বাণিজ্যিক দৃষ্টিৰে শিক্ষাদানৰ লাভজনক ব্যৱসায়ো এতিয়া আকৰ্ষণীয় পেশাৰ ৰূপত গঢ় লৈ উঠিছে। আজিৰ যুগত বিদ্যালয়ৰ বাহিৰত অতিৰিক্তকৈ বুজাই দিবলৈ বুজাই দিয়াজনক অতিৰিক্ত মাননী (টকা) দিব লাগে, যিটোৰ বাবে সাধাৰণতে আৰ্থিকভাৱে দুৰ্বল ঘৰ একোখনৰ সামৰ্থ নাথাকে। তেনে ঘৰৰ সন্তানে নিজে স্কুলত মগজু ব্যৱহাৰ কৰি যি বুজিলে সেইয়াই তেওঁলোকৰ বাবে শিক্ষা।\nতাৰপোৰি দেখা যায় যে আৰ্থিকভাৱে দুৰ্বল ঘৰৰ ল'ৰা-ছোৱালীক পিতৃ- মাতৃয়ে কেৱল পঢ়ি থাকিবলৈ নিদিয়ে। যিহেতু ঘৰখনৰ উপাৰ্জনৰ বাবে কৰ্ম নকৰিলে নহয় সেইবাবে তেনে ঘৰৰ সন্তানক মাক-দেউতাকে অনিচ্ছা স্বৰ্তেও পঢ়ি থকাৰ সময়ত পথাৰৰ ভাত দি আহিবলৈ, বজাৰলৈ যাবলৈ কয়। কিছুমান ছাত্ৰই পথাৰত হালো বাই , ধান কাটিবলৈ যায় বা বেলেগৰ ঘৰত কাম কৰে আৰু তাৰ মাজতে সময় উলিয়াই তেওঁলোকে পঢ়ে। তেনেকৈ পঢ়ি, কষ্ট কৰি একোটা ভাল ফলাফল কৰিলে সঁচাই সকলো আচৰিত হয়। মানুহে ক'বলৈ বাধ্য হয় "হয় দেই ইমান কষ্টৰ মাজতো এটা টিউচন নোলোৱাকে সি ইমান ভাল ৰিজাল্ট কৰিছে..."!\nএনে দুটা ঘটনাৰ জ্বলন্ত উদাহৰণ হিচাপে মই নিজে এনে দুজন ল'ৰাৰ কথা জানো। যি দুজনৰ প্রথমজনে ঘৰত কাম এটাও নকৰি চাৰিটাকৈ টিউচনৰ সহায় লৈ দিনে ৰাতিয়ে ফেনৰ তলত পঢ়ি মেট্ৰিকত ৫টাত লেটাৰ ৮৪% পাইছিলো। আৰু দ্বিতীয়জনৰ এটা টিউচন নাছিল, ওলোটাই সি দশম মানত থাকোঁতে টকাৰ বাবে সপ্তম শ্ৰেণীৰ ছাত্রক টিউচন পঢ়াইছিল। ৰাতিপুৱা হাল বায়, পথাৰত চাহ দি আহি স্কুললৈ আহে। সি এটাও টিউচন নোলোৱাকে ৪টাত লেটাৰসহ ৭৮% নম্বৰ পাই ষ্টাৰ পালে। এনে ক্ষেত্ৰত দ্বিতীয় ল'ৰাজনে প্রথমজনতকৈ কম নম্বৰ আৰু এটা বিষয়ত কমকৈ লেটাৰ মাৰ্ক পালেও মোৰ দৃষ্টিত দুয়োজন সমানেই চোকা। মই ভাবো দ্বিতীয় ল'ৰাজনে প্রথম ল'ৰাজনৰ নিচিনাকৈ টিউচন লৈ এটা শিক্ষাৰ বাবে সৱল, সুবিধা থকা, সুস্থ পৰিবেশত পঢ়া-শুনা কৰিবলৈ পোৱা হ'লে চাগৈ আৰু বহু ভাল ফলাফল দেখুৱালেহেতেন!\nপৰিবেশ আৰু পৰিস্থিতিয়ে পঢ়াৰ জীৱনত বহুত প্রভাৱ পেলায়। আমি ফলাফলৰ সময়ত দুই-এক তুলুঙা সমালোচনা আগবঢ়োৱাৰ বাদে অসমৰ চৰকাৰী বিদ্যালয় সমূহে কিয় এই ক্ষেত্ৰত পৰিবেশ সৃষ্টি কৰিব পৰা নাই, ব্যক্তিগত খণ্ডৰ বিদ্যালয়সমূহৰ সৈতে কিয় ফেৰ মাৰিব পৰা নাই, ইয়াৰ প্ৰতিকাৰ কি, কি পদক্ষেপ ল'লে আমাৰ চৰকাৰী শিক্ষানুষ্ঠানসঁমূহে ভাল পৰিবেশ তৈয়াৰ কৰিব পাৰিব, ব্যক্তিগত খণ্ডৰ বিদ্যালয়সমূহৰ লেখিয়া ভাল ফলাফল দিব পাৰিব, গ্ৰামাঞ্চল-বাগিছাঞ্চল-চৰাঞ্চল সকলো ঠাইৰে দৰিদ্ৰ পৰিয়ালৰ মেধাবী ছাত্ৰ-ছাত্ৰী সকলেও চৰকাৰী বিদ্যালয়তে ভাল শৈক্ষিক পৰিবেশৰ মাজত ভাল ৰিজাল্ট প্ৰদৰ্শন কৰিব পাৰিব সেইবোৰ বিশ্লেষণ কৰাৰ সময় আহি পৰিছে।\nটিউচন বা ব্যক্তিগত সহায়ক শিক্ষক আজিৰ শিক্ষা ব্যৱস্থাত, সমাজত এক অন্যতম অংগ হৈ পৰিছে। আমি জানো পঢ়াশালিয়েই হৈছে একমাত্র সুশৃংখল মাধ্যম য'ত ধনী-দুখীয়া ,উচ-নীচ, জাতি ধৰ্ম নিৰ্বিশেষে সকলোৱে সমানে একেযোৰ পোছাক পৰিধান কৰি শিক্ষা গ্ৰহণ কৰিব পাৰে, তাত শিক্ষা, শিক্ষক আৰু শিক্ষাথীৰ মণিকাঞ্চন সংযোগ ঘটে। তাৰ মাজতে হয়তো দুই এক বিষয় থাকিব পাৰে যিটো জানিবলৈ হয়টো অভিভাৱক বা শিক্ষকৰ উপৰিও আনৰ সহায়ৰ প্ৰয়োজন হব পাৰে, তাৰ বাবেই হয়টো টিউচনে ঠাই পাইছিল শিক্ষা জগতত। আৰু আজি ইয়াৰ আকাশলংঘী মূল্যই দুখীয়া ছাত্ৰ ছাত্ৰীৰ ওপৰত মানসিক ভাৱে প্ৰভাৱিত কৰিছে!\nটিউচন বা ঘৰুৱা শিক্ষকৰ মূল্য সেইজনেহে বুজে যিজনৰ, ধৰক আজি বিদ্যালয়ত নতুন সূত্ৰ প্রয়োগ কৰি পদাৰ্থ বিজ্ঞানৰ সমস্যা এটা সমাধান কৰি দিলে। সেই ছাত্ৰ-ছাত্ৰীসকলৰ বাবে সেই সূত্ৰ বা বিষয়টো নতুন সেইবাবে সেই সমস্যাটো তেওঁলোকৰ অলপ কঠিন লগাটো স্বাভাৱিক আৰু বহু ছাত্র-ছাত্ৰীৰ এনে হয় প্ৰথম এবাৰতে বুজাওতে সম্পূৰ্ণভাৱে বুজি নাপায় । কেতিয়াবা আকৌ এনে হয় বহু ছাত্ৰ-ছাত্ৰীৰ বিদ্যালয়ত বুজাই থাকোতে সমস্যাটো ঠিকেই বুজি পায়, কিন্তু ঘৰলৈ অহাৰ পাছত খেলিমেলি লাগি যায়। ঘৰলৈ আহি কিতাপ মেলি যেতিয়া সেই ধৰণৰ আন সমস্যাবোৰ সমাধান কৰিব বহা হয় আৰু অলপ কৰা পাছতেই সমস্যাটো আৰু জটিল হৈ পৰে। তেনে অৱস্থাত ছাত্ৰ-ছাত্ৰীৰ মনলৈ এনে ভাব আহে "কোনোবাই যদি আকৌ এবাৰ বুজাই দিয়া হ'লে..."! সেই যে কোনোবাই আকৌ এবাৰ বুজাই দিয়া হৈ বুলি মনত আহে ভাবটো সেইটোৱে হৈ পৰে টিউচনৰ প্ৰয়োজনীয়তাৰ অনুভৱ। টিউচনত সেই নুবুজাবোৰকে আকৌ বাৰে বাৰে বুজাই দিয়ে ঘৰুৱা শিক্ষকে আৰু যাৰ বিনিময়ত আমি বুজাই দিয়া জনক দিও ধন। আৰ্থিকভাৱে দুৰ্বল ঘৰৰ চোকা ল'ৰাটোৱেও এনেকুৱা সমস্যা লৈ ঘূৰি ফুৰিছে, তাকো বুজাই দিয়া মানুহ এজন লাগে কিন্তু তাৰ ঘৰত ধন নাই বাবে তাক আকৌ বুজোৱা মানুহ নাই। সেই নুবুজা সমস্যাকেইটা যেতিয়া পৰীক্ষাত আহে তেতিয়া টিউচন কৰাজনে কৰিব পাৰে আৰু টিউচন নকৰাজনে কৰিব নোৱাৰে ফলত সি চোকা হোৱা স্বত্তেও কম নম্বৰ পাই। আৰু নৱম মানৰ পৰা অংক , বিজ্ঞান আদিত নিজে পঢ়ি বুজিব নোৱাৰা সমস্যা বাঢ়ি যায় আৰু সেই সমস্যাবোৰ শিক্ষকে নুবুজালে ১০০ ভিতৰত ৫ জনেহে নিজে বুজি পাই। দেখা গৈছে আজিকালি টিউচনটো এক ব্যৱসায় হৈ পৰিছে, যি কিছুমান শিক্ষকক মানসিকভাৱে লোভী কৰি তুলিছে। এনেকুৱা অভিযোগো আছে যে শিক্ষকসকলে বিদ্যালয়ত কথাবোৰ ভালকৈ বুজাই নিদিয়ে, কিন্তু সেই শিক্ষকজনেই টিউচন কৰিলে ভালকৈ বুজাই দিয়ে। সকলো শিক্ষক তেনে নহয় বাৰু , ব্যতিক্ৰমী ভাল শিক্ষকো বহুত আছে। বহু ভাল শিক্ষকে আৰ্থিক ভাৱে দুৰ্বল মেধাৱী ছাত্ৰ-ছাত্ৰীক বিনামূলীয়া টিউচন দিয়াৰো নজিৰ আছে।\nপৰীক্ষাৰ ফলাফলৰ সময়ত সেয়ে শৈক্ষিকক্ষেত্ৰত সকলো সুবিধা পোৱা শিক্ষাৰ্থী সকলৰ বিপৰীতে আৰ্থিক কাৰণত এই সমূহৰ পৰা বঞ্চিত সকলৰ সফলতাও ৰাইজে বিশ্লেষণ কৰাৰ দৰকাৰ। আৰ্থিক ভাৱে দুৰ্বল সকলৰ বাবেও এনে প্ৰয়োজনীয় অতিৰিক্ত শৈক্ষিক সহায়ৰ বাবে চৰকাৰেও পদক্ষেপ গ্ৰহণ কৰাৰ দৰকাৰ আছে। এনে সুস্থ শৈক্ষিক পদক্ষেপ, বাতাবৰণেহে ধনী-দুখীয়া সকলো ঘৰৰ ছাত্ৰ-ছাত্ৰীৰ প্ৰতিভা বিকাশৰ বাবে প্ৰেৰণাদায়ক মঞ্চ দিব পাৰিব, সেই কথাও আমি মনত ৰাখিব লাগিব।\nলেখক মুম্বাইত নৌসেনা বিভাগত কৰ্মৰত, মোবাইল- ০৯৯৬৯৩৪০৫৮৭


Cloxaid D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Cloxaid D ar byavahar, ppali, parshwakriya, upkaar, kriya-pratikriya aaru satarkatabani\nCloxaid D के प्रकार चुनें\nCloxaid D ৰ মূল্য আৰু পেকৰ চাইজ - Cloxaid D Price and Pack Size in Assamese - Cloxaid D ar mulya aaru pakor size\nCloxaid D Capsule ₹52.0 दवा खरीदें\nCloxaid D की जानकारी\nCloxaid D ৰ লাভ আৰু ব্যৱহাৰসমূহ- Cloxaid D Benefits & Uses in Assamese- Cloxaid D ar laabh aaru byavaharsamuh\nCloxaid D ৰ পালি আৰু সেয়া কেনেদৰে ল'ব- Cloxaid D Dosage & How to Take in Assamese - Cloxaid D ar paali aaru xeya kenedore lobo\nCloxaid D ৰ পাৰ্শ্চক্ৰিয়াসমূহ- Cloxaid D Side Effects in Assamese- Cloxaid D ar parshwakriyasamuh\nCloxaid D সংক্ৰান্ত সতৰ্কতাবাণীসমূহ- Cloxaid D Related Warnings in Assamese- Cloxaid D xonkranta xatarkatabanisamuh\nঅইন দৰৱৰ সৈতে Cloxaid Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Cloxaid D with Other Drugs in Assamese- Oinor xoite Cloxaid D ar gurutor kriya-pratikriya\nCloxaid D মতভেদসমূহ- Cloxaid D Contraindications in Assamese- Cloxaid D nishedhsamuh\nCloxaid D ৰ বিষয়ে সততে সোধা প্ৰশ্নসমূহ- Frequently asked Questions about Cloxaid D in Assamese- Cloxaid D ar bikhoye satate xodha prashnasamuh\nখাদ্য আৰু মদৰ সৈতে Cloxaid D ক্ৰিয়া-প্ৰতিক্ৰিয়া- Cloxaid D Interactions with Food and Alcohol in Assamese- khadya aaru modor xoite Cloxaid D kriya-pratikriya\nCloxaid D ৰ লাভ আৰু ব্যৱহাৰসমূহ - Cloxaid D Benefits & Uses in Assamese - Cloxaid D ar laabh aaru byavaharsamuh\nCloxaid D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCloxaid D ৰ পালি আৰু সেয়া কেনেদৰে ল'ব - Cloxaid D Dosage & How to Take in Assamese - Cloxaid D ar paali aaru xeya kenedore lobo\nCloxaid D-ৰ উপাদানসমূহ - Cloxaid D Active Ingredients in Assamese - Cloxaid D-ar upadaansamuh\nCloxaid D ৰ পাৰ্শ্চক্ৰিয়াসমূহ - Cloxaid D Side Effects in Assamese - Cloxaid D ar parshwakriyasamuh\nগৱেষণাৰ ভিত্তিত, Cloxaid D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCloxaid D সংক্ৰান্ত সতৰ্কতাবাণীসমূহ - Cloxaid D Related Warnings in Assamese - Cloxaid D xonkranta xatarkatabanisamuh\nCloxaid D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCloxaid D গৰ্ভাবস্থাৰ সময়ত গ্ৰহণ কৰা সুৰক্ষিত।\nCloxaid D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCloxaid D এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Cloxaid D কি প্ৰভাৱ দেখা গৈছে?\nCloxaid D গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Cloxaid D কি প্ৰভাৱ দেখা গৈছে?\nআপুনি কলিজা ৰ ক্ষতিৰ কোনো আশংকা নকৰাকৈ Cloxaid D গ্ৰহণ কৰিব পাৰে।\nহৃদযন্ত্ৰৰ ক্ষেত্ৰত Cloxaid D ৰ কি প্ৰভাৱ দেখা গৈছে?\nহৃদয় ৰ বাবে Cloxaid D সম্পূৰ্ণৰূপে সুৰক্ষিত।\nঅইন দৰৱৰ সৈতে Cloxaid Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Cloxaid D with Other Drugs in Assamese - Oinor xoite Cloxaid D ar gurutor kriya-pratikriya\nCloxaid D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCloxaid D মতভেদসমূহ - Cloxaid D Contraindications in Assamese - Cloxaid D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Cloxaid D লোৱা অনুচিত যাতে -\nCloxaid D ৰ বিষয়ে সততে সোধা প্ৰশ্নসমূহ - Frequently asked Questions about Cloxaid D in Assamese - Cloxaid D ar bikhoye satate xodha prashnasamuh\nএই Cloxaid D-এ অভ্য়াস বা নিচাৰ সৃষ্টি কৰে নেকি?\nনহয়, আপনি Cloxaid Dৰ প্ৰতি আসক্ত নহয়।\nCloxaid D য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Cloxaid D লওক।\nহয়, মানসিক বিসংগতিৰ চিকিত্সাৰ ক্ষেত্ৰত Cloxaid Dৰ ব্যৱহাৰ উপকাৰী।\nখাদ্য আৰু মদৰ সৈতে Cloxaid D ক্ৰিয়া-প্ৰতিক্ৰিয়া - Cloxaid D Interactions with Food and Alcohol in Assamese - khadya aaru modor xoite Cloxaid D kriya-pratikriya\nখাদ্য আৰু Cloxaid Dৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Cloxaid Dয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Cloxaid Dৰ মাজৰ প্ৰতিক্ৰিয়া\nগৱেষণাৰ অভাৱত, Cloxaid D লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nCloxaid D ৰ অনুকল্প - Substitutes for Cloxaid D in Assamese\nAmpilox Ds 116\nAmpilox Kid 24\nAmpilox Neonatal 10\nAmpilox Paediatric 10\nBaxin D 47\nBiclox D 45\nBroadiclox Novo 40\nCloxaid D के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Cloxaid D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Cloxaid D ব্যৱহাৰ কৰিছিল নেকি?\nআপুনি কিমান পৰিমাণে Cloxaid D সেৱন কৰিছিল?\nআপুনি Cloxaid D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Cloxaid D সেৱন কৰে?